
„Otrăvire, rânire, nebunie, viol, 
deflorare, sodomie" - chipuri și 
cauze ale morții sau poezia stranie 
a vieții la morgă din vremea lui 
Matei Basarab și Vasile Lupu 
până astăzi 


Medicina legală este o specialitate medicală care aplică 
principiile și metodologia științelor medicale la domeniul 
juridic, fiind o specialitate interdisciplinară, situată la granița 
între științele biologice și cele social-juridice. 

În interesul justiţiei, medicina legală urmărește să obiec- 
tiveze și să evalueze, la solicitarea organelor de justiție sau a 
părților implicate, aspectele medicale conținute în spețele 
juridice cu privire la omul în viață sau cel decedat, oferind 
un suport probatoriu științific, o expertiză, denumită proba- 


țiune biologică. 


Carol cel Mare (742-814) a stabilit în Capizu/aries o serie 
de norme legislative privind importanța informației aduse de 


medici într-un proces. Astfel, deznodământul unui proces 
putea fi influențat de mărturiile medicilor asupra plăgilor, 
sinuciderii, violului, bestialității, infanticidului sau impotenței. 

În ceea ce privește domeniul de activitate, în mod sche- 
matic se poate vorbi de: 

- zanatologia medico-legală sau patologia medico-legală 
morfologică (morfologia medico-legală), care studiază 
aspectele legate de moarte (felul morții, cauzele morții, sem- 
nele morţii etc.) preocuparea esențială a acestui sector me- 
dico-legal este centrată pe examinarea externă și internă a 
cadavrului; 

- clinica medico-legală sau patologia medico-legală clinică, 
are ca obiect de studiu persoana, adică omul viu, sau docu- 
mentele medicale ce îi aparțin acesteia, în scopul: 

- probării unor violențe exercitate asupra sa, prin exami- 
narea medico-legală traumatologică, 

- stabilirii stării psihice, prin expertiza medico-legală 
psihiatrică, 

- stabilirii posibilității executării pedepsei privative de liber- 
tate, prin expertiza medico-legală pentru amânarea sau în- 
treruperea executării pedepsei pe motive medicale. 

- deontologia medicală este acea parte a medicinei legale 
care se ocupă cu îndatoririle corpului medical, cu raporturile 
medicilor între ei, față de societate, justiție și față de pacienți. 

Primele elemente de medicină legală se regăsesc în Legiu- 
irile cuprinse în Cartea Românească de Învăţătură de la Pra- 
vilele Împărăteşti, cunoscută și ca Pravila lui Vasile Lupu, 
scrisă de Varlaam Moţoc și tipărită la Iaşi în 1646 sub 


oblăduirea domnitorului omonim, precum și în Îndreptarea 
Legii, cunoscută și ca Pravila lui Matei Basarab, tipărită la 
Târgoviște în 1652, din porunca domnitorului Matei Basarab. 

În cele două Pravile se fac referiri la expertiza în cazuri 
de otrăvire, rănire, nebunie, deflorare, sodomie. Sunt indicaţi 
medicii care pot să facă expertize, precum și modul cum 
acestea trebuie executate. Sunt enumerate o serie de infrac- 
țiuni cum ar fi pruncuciderea, atentatele împotriva moravuri- 
lor, incestul, sodomia, violul, sugrumarea, rănirile și otrăvirile, 
care fac parte din preocupările medicinei legale. 

În anul 1865, a fost introdus în Principatele Unite Codul 
Penal şi de Instrucție Criminală, în care se stabilea rolul medi- 
cului în cauzele cu caracter penal (moarte de cauză suspectă 
sau necunoscută), obligând procurorul să solicite participa- 
rea medicului la autopsie și redactarea raportului. 

La 20 decembrie 1892, profesorul Mina Minovici a inau- 
gurat Morga orașului Bucureşti, transformată în 1898 în In- 
stitutul medico-legal, care funcționează și în prezent, sub 
titulatura Institutul de Medicină Legală din București. 

În prezent, în România, activitatea de medicină legală se 
desfășoară în conformitate cu prevederile Legii nr.459/2001, 
modificată prin Legea nr. 271/2004, a Regulamentului de 
aplicare și a Normelor procedurale. (ttps://ro. wikipedia.org) 

Site-ul Institutului de Medicină Legală explică în detaliu 
normele care guvernează domeniul, plecând de la premiza 
că necesitatea expertizelor / constatărilor medico-legale se 
regăsește în toate cauzele juridice cu implicații medicale, 
precum și în toate cazurile medicale cu implicații juridice. 

Medicina legală reprezintă, astfel, interfața gândirii juri- 
dice cu cea biologic-medicală. Dreptul ca știință lucrează cu 


texte de lege, noțiuni și categorii precise, aplicând o logică de 


tip binar (da sau nu, alb sau negru, 0 sau 1 etc.). Însă, funcțio- 
nând după logica analogică complexă, realitatea biologică, 
încă insuficient cunoscută și explicată, nu poate fi sesizată, 
înțeleasă și definită prin intermediul logicii binare. 

Medicina legală nu este un auxiliar al justiției ci un cola- 
borator independent al acesteia, aducând în fiecare caz juri- 
dic un plus de obiectivitate prin prezentarea expertală a 
perspectivei medicale. Orice ingerință în activitatea medi- 
co-legală este interzisă, atrăgând după caz răspundere admi- 
nistrativă, civilă sau penală. 

Pentru a satisface exigenţele de precizie ale justiției, medi- 
cul legist trebuie să fie cât mai exact cu putință, să cunoască 
legile și să-și dezvolte deprinderea de a explica realitățile 
complexe biologice unor persoane fără pregătire medicală. 
Trebuie să aplice un discernământ riguros și să se exprime 
concluziile prin formulări clare, inechivoce dar nuanțate, pen- 
tru a diferenția net realitățile medico-biologice certe (care 
pot fi demonstrate în afara oricăror îndoieli), de cele proba- 
bile (verosimile), sau doar posibile, astfel încât concluziile să 
fie corect interpretate și folosite ca atare în probaţiune. 

Există un raționament medico-legal, specific acestui dome- 
niu de activitate, care îmbină raționamentul medical al cli- 
nicianului și al morfopatologului cu raționamentul judiciar 
al procurorului criminalist și al judecătorului, raționament 
ce are ca fundament verificarea și obiectivarea tuturor da- 
telor medicale și a ipotezelor cauzale, simpla lor acceptare 
fiind exclusă. 

Prestaţia medico-legala trebuie să fie obiectivă (se bazează 
numai pe date ce se pot demonstra), științifică (raționament 

apt de a fi reprodus) și imparțială, adică de tipul celei pro- 
venite de la un expert. 

Pentru obiectivitate, medicul legist va căuta să ajungă în 
posesia tuturor datelor medicale, solicitând concursul orga- 
nelor de justiție și al unităților medicale. Punerea la dispozi- 
ţia expertului a datelor medicale, științifice, ale cazului dat, 
reprezintă o necesitate din punct de vedere medical, juridic 
și social și stă la baza Respectării Drepturilor Omului, con- 
stituind un fundament pentru a evita erori medicale și juri- 
dice cu consecințe dezastruoase atât la nivel individual cât 
și social. (www. legmed.ro) 

La 20 decembrie 1892, se inaugurează în București o 
instituție care purta numele de „Morga orașului”. La scurtă 
vreme însă, în 1898, Minovici avea să ia o decizie istorică: 
morga va lua numele de „Institutul Medico-Legal”, deve- 
nind astfel primul institut de medicină legală din lume. Mina 
Minovici a fost cel care a militat pentru separarea sistemului 
medico-legal de cel de sănătate publică sau de psihiatrie. În 
discursul de la deschiderea oficială a morgii, profesorul doc- 
tor Mina Minovici își susținea cauza, motivând că „medicina 
legală este chemată a rezolva probleme de justiție socială. 
Traiul în societate implică datorii și drepturi, cu paza cărora 
justiția este însărcinată, iar medicina legală dă justiției, pen- 
tru acest scop, servicii de o imensă importanță. Copilul se 
naște, legea îl protejează, îi asigură identitatea; dar ce ar în- 
semna această protecție fără faptele materiale care să stabi- 
lească suprimarea, substituirea lui, avortul, infanticidul? 
Medicina legală este chemată să se pronunțe asupra acestor 
chestiuni (...) Crearea acestei instituțiuni va fi un exemplu 
de încurajare pentru tinerimea care va voi să muncească pe 


terenul științific”. Medicii trebuiau să fie, conform aceleiași 


teorii, specialiști în medicina legală. La acel moment (1898), 
institutul deținea cea mai performantă tehnologie de labo- 
rator din Europa. Certificatul medico-legal care se elibe- 
rează astăzi de către institut este foarte asemănător celui pe 
care Mina Minovici l-a redactat și utilizat. Și învățământul 
medico-legal era, atunci, în ascensiune. În 1897, catedra de 
psihiatrie și medicină legală, până atunci comune, se scin- 
dează. Se creează astfel o catedră separată de medicină legală, 
condusă de profesorul Mina Minovici. 

Nicolae Minovici, fratele lui Mina Minovici, i-a urmat 
acestuia la conducerea institutului. E] a devenit cunoscut în 
istoria medicinei pentru crearea primului serviciu de salvare 
din București. La conducerea instituției de medicină legală 
au urmat alte personalități marcante ale medicinei românești: 
Theodor Vasiliu (1938-1956), Mihail Kernbach (1940), lon 
Moraru (1958-1973). Profesorul Moise Terbancea, care a 
fost și șeful catedrei de medicină legală din cadrul Univer- 
sității de Medicină și Farmacie (UMF) „Carol Davila”, a 
reușit să păstreze sistemul de medicină legală din România 
atunci când regimul comunist dorea desființarea lui. „În 
1986, prima clădire a Institutului, de pe malul Dâmboviței, 
care a avut o mare valoare arhitectonică și istorică, a fost 
demolată. Vreme de peste trei ani (1986-1989), sediul tem- 
porar al Institutului a fost la Spitalul Pantelimon (actualul 
așezământ «Christiana»)”, povestește, pentru Jurnalul Naţio- 
nal, actualul director al IML „Mina Minovici”, prof. dr. Dan 
Dermengiu. Deși responsabilii sistemului comunist nu 
înțelegeau „de ce este nevoie de doctori de morți”, medicina 
legală românească nu numai că a supraviețuit, dar s-a început 

construcția actualului sediu al Institutului, de pe Șoseaua 
Vitan-Bârzești. Lucrările s-au finalizat în 1989, iar sediul 
nou a fost dat în folosință în același an. Din păcate, însă, 
profesorul Terbancea încetase din viață. Sediul actual are pa- 
tru niveluri și adăpostește mai multe departamente și labo- 
ratoare: medicină legală clinică (cu laboratoarele de investigații 
electrofiziologice și radiologie), prosectură medico-legală, 
psihiatrie, psihologie si criminologie medico-legală, identi- 
ficare și serologie medico-legală, toxicologie medico-legală, 
tanatologie (histopatologie, tanatochimie, histochimie, mi- 
crobiologie) și genetică medico-legală. Institutul are, de ase- 
menea, o bibliotecă, o capelă și un muzeu. 

Celebrul muzeu care se află în incinta Institutului Me- 
dico-Legal este dedicat în totalitate medicilor legiști și 
studenților la Medicină și Drept (care studiază criminalis- 
tica). Majoritatea exponatelor datează încă de la înființarea 
morgii și au fost colectate de către profesorul Mina Mino- 
vici. Un număr mare de exponate se află aici, reprezentând 
diferite organe, anomalii medicale și arme ale crimei. 

Mina Minovici, deosebit de apreciat de Carol Davila, s-a 
specializat în medicină legală la Paris. El este autorul a nu- 
meroase lucrări științifice referitoare la moartea subită și 
pseudomoartea subită (1929), medicina legală aplicată la 
arta dentară în 1930, medicina legală și accidentele de 
circulație, volum bazat pe studii efectuate în 1927 și în 1932. 
Activitatea sa științifică avea să culmineze cu renumitul 
tratat complet de medicină legală în două volume, „rodul 
meditaţiilor, observaţiilor și experimentării personale în de- 
cursul unei vieți de om”. Minovici a înființat săli de expunere 
și conservare frigorifică a cadavrelor aduse pentru expertiză, 

precum și săli de autopsie. Contribuţia profesorului Mina 


Minovici în acest domeniu a fost una de pionierat recunos- 
cută pe plan internațional. 

Cele mai vechi dovezi care atestă colaborarea medicilor 
cu justiția datează încă din Antichitate. În Codul lui Hamu- 
rabi (rege al Babilonului intre anii 1728-1686 î. Hr.) apar 
primele elemente de răspundere medicală, precizând și sanc- 
țiunile pentru greșeli în intervențiile terapeutice. 

Corpul lui Iulius Caesar a fost expus în Forum și exami- 
nat de către medicul Antistius. El a demonstrat, prin autop- 
sie, că numai una dintre cele 23 de plăgi pe care le prezenta 
Caesar a fost fatală, notând că ea a atins toracele printre pri- 
mele două coaste. (P77p://jurnalul ro) 

Convențional, se consideră că există trei perioade istorice 
în evoluția medicinei legale, conform Legmed.ro. 

O perioadă veche care a durat câteva mii de ani până în 
secolul al XVI-lea: în această perioadă, medicina legală nu 
era separată de anatomie patologică și chirurgie, neexistând 
tratate sau experți specializați. 

A doua perioadă, intermediară, cu începere din secolul 
al XVII-lea, este caracterizată prin studiu sistematic, dez- 
voltare științifică, separarea specialității și evidențierea 
individualității sale, apariția experților medicali legiști, etapa 
este inițiată în Italia, cu răspândire europeană ulterioară. 

A treia etapă, recentă, modernă, începe o dată cu seco- 
lul XX, având ca repere importante descoperirea în anul 1901 
a grupelor sanguine (Landsteiner) și a profilului ADN (am- 
prenta genetică) în 1985 (Sir Alec Jeffreys). 

În codurile de legi ale Egiptului antic era prevăzută nece- 
sitatea examinării de către moașe a femeii gravide condamnate 

la moarte, amânându-se pedeapsa până după naștere (dacă 
graviditatea era confirmată). Legile egiptene pedepseau 
aspru avortul; se considerau drept vicii grave unele perver- 
siuni sexuale. 

În Talmud se menționeaza rănirile, omuciderile, sinuci- 
derile, sarcina, constatarea morții, perversiunile sexuale, sem- 
nele virginității, violul, pubertatea, sterilitatea etc. 

Avortul criminal era sever pedepsit. Exista o clasificare a 
leziunilor traumatice în șapte grupe, începând cu echimozele 
până la plăgile mortale, care erau aplicate atunci când o per- 
soană trebuia consultată după o agresiune. 

Documente medicale care atestă folosirea otrăvurilor da- 
tează din anul 3000 î. Hr. Hașișul era folosit pentru aneste- 
zie în chirurgie. 

Atât medicina greacă cât și cea romană, cunoscând bolile 
psihice, au arătat felul în care puteau fi trași la răspundere 
penală anumiți bolnavi mintal. Autopsiile, în general, nu 
erau efectuate întrucât se considerau corpurile ca fiind sacre. 
Se cunoșteau otrăvuri precum cucuta (sinuciderea lui Socrate). 
Hipocrate vorbea despre mortalitatea plăgilor în aforismele 
sale. Aristotel a fixat momentul definirii vieții fetale la a 40-a 
zi după concepția propriu-zisă. 

În anul 600 î. Hr., pe timpul Împăratului Numa Pompi- 
lius, se datează prima apreciere medico-legală referitoare la 
obligativitatea deschiderii abdomenului femeilor care mor în 
timpul nașterii pentru a salva copilul (cezariana). Astfel, au 
fost născuți Scipio Africanul și Iulius Cesar. Lex Agui/la, 572 
î. Hr., face aprecieri asupra mortalității prin plăgi. 

Tablele, cu precădere a XII-a (449 î. Hr.): „Nașterea unui 
om are loc într-o perioadă de 10 luni (solare). Adică o perioadă 

de 300 zile ca durată extremă a sarcinii și, deci, tatăl care era 


mort sau absent dincolo de această perioadă este în afara 
răspunderii paternale”. Această durată este identică cu cea 
fixată 2.000 de ani mai târziu în Codul Napoleonian. Nu era 
permis să se incinereze cadavre în incinta orașului sau la mai 
puțin de 60 de picioare de o locuință. 

Lex Cornelia a lui Sulla (138-78 î. Hr) prevedea suprave- 
gherea prostituţiei, interzicerea avortului, sarcina confirmată 
numai după controlul făcut de 5 moașe. Corpul lui Iulius 
Cesar a fost expus în Forum și a fost examinat de către Antis- 
tius, care a demonstrat că numai una dintre cele 23 de plăgi a 
fost letală. Ea a penetrat toracele printre coastele 1 și 2. La fel, 
au fost expuse și trupurile lui Germanicus și Genucius. 

Plinius cel Bătrân (d. Hr. 23-79) a scris despre moartea 
subită, sinucidere, a stabilit că menopauza apare la 40 de ani 
și că abilitatea de a concepe încetează de la 50 ani. Corpurile 
bărbaţilor plutesc pe apă cu fața în sus și ale femeilor cu fața 
în jos(!), un mit mult timp păstrat. 

Soranus (d. Hr. 98-138), vorbind despre bolile femeilor 
nu mai face referire la himen, ceea ce iluminează societatea 
romană și viața socială din Roma. Sub Împăratul Justinian 
(d. Hr. 483-565), în Digeste se scrie: „Medicii nu sunt mar- 
tori obișnuiti și ei pun la dispoziție judecăți mai degrabă 
decât mărturii”. Se recunoaște, astfel, pentru prima dată nece- 
sitatea și rolul expertului într-un proces. 

În secolul al V-lea d. Hr., Imperiul Roman era, în partea 
sa vestică, dominat de popoarele germanice și slave, consi- 
derate barbare. Este surprinzător că tocmai aceste popoare au 
precizat rolul expertului medical și statutul său. S-a insti- 
tuit și wergild, o dezdăunare față de victimă și familia sa. Lex 

Alemanorum oferă o descriere exactă a plăgilor și a reparării 
prejudiciului sub raport civil. 

Legea Salică face aprecieri asupra avortului posttraumatic. 

Codul Vizigotic impune restricții în practica medicală și 
pedepse medicului (ca și codul Hammurabi) în cazul în care 
pacientul moare. Codul Bavarian stipulează pedeapsa pen- 
tru avort. 

Carol cel Mare (742-814) pune să se scrie Capitularies în 
sensul unificării legislative a imperiului său. Se subliniază 
necesitatea informației medicale într-un proces, folosirea 
obligatorie a medicilor pentru aprecieri medicale asupra plă- 
gilor, sinuciderii, violului, bestialității, infanticidului, divor- 
tului, impotenţei. | 

Asizii din Ierusalim era un cod de legi imaginat pentru 
Regatul Ierusalimului de către cruciatul Godfrey de Bouillon. 
Se referea, printre altele, la necesitatea autopsiei în orice caz 
de crimă. 

Roger al II-lea al Siciliei (1140) promulga o lege care pe- 
depsește șarlatanii și cere examinarea medicală la procese. 

Frederick al II-lea, alt suveran al Siciliei, în 1224 cere 
examinări publice medicale și reglementează învățământul 
medical: vârsta minimă 21 ani, durata 5 ani după un studiu 
de logică timp de 3 ani și un „rezidențiat” de 1 an după studii. 

Hugo de Lucca, celebru chirurg, a depus jurământul de 
medic legist expert în 1249 și a oferit mărturii autorizate în 
fața tribunalului ecleziastic în unele cazuri de avorturi. Papa 
Inocenţiu al III-lea, în 1209, accepta medici la curte care să 
evalueze cu precădere plăgile. 

Papa Gregoriu al LX-lea, emite, în 1234, Nova Compila- 
tio Decretalium, cu referire precisă la problematici medicale 

și juridice în cazuri de cezariană, impotență, căsătorie, nuli- 


tatea căsătoriei, naștere, abuz sexual, avort, omor, etc. De ase- 
menea, în aceste Decrezalii se cerea expres un medic expert în 
probarea torturii. 

Papa Gregoriu al XII-lea, în 1582, adăuga, la culegerile 
legale precedente, unele problematici de sexologie. Expertiza 
medicală devine obligatorie și se precizează că „medicul tre- 
buie să fie crezut în cadrul domeniului său de specialitate”. 

Încă de pe vremea Episcopilor de Mainz și de Anjou exis- 
tau experți medicali. Referințele erau asupra plăgilor în cadrul 
examinării externe a corpului dar nu se practicau autopsii. 

În 1374, se acordă dreptul la autopsie pentru Facultatea 
din Montpellier. 

În 1507, la Mainz, sub auspiciile lui Georg, prinț episcop 
de Bamberg, se formulează acel extins cod penal și procedural 
de către baronul von Schwartzenberg, care va deveni Co- 
dul Bambergensis. 

Bazându-se pe acesta, se promulga în 1532 Constitutio 
Criminalis Carolina, un adevărat cod penal și procedural în 
care se precizează clar rolul medicului expert, statutul său și 
necesitatea expertizei sale în cadrul unui proces. 

Apar unele monografii în domeniu și medicina legală 
capătă germenii invidualității ca specialitate medicală. 

Bazându-se pe o observaţie a lui Galenius, se imaginează 
testul plămânului respirat (Sonnenkalb, 1561) care va fi folo- 
sit pentru prima dată de Schreyer în 1682. Acest test va crea 
un real imbold specialității și rolului expertului, el rămânând 
în uz până astăzi, deși cu unele firești limite. 

Cel mai vechi document al medicinei legale universale 
rămâne, însă, colecția Hsi-Yuan-Lu, în cinci volume, apărută 


i8 


în 1247 în China, autorul fiind consilierul penal Sun-tsi. Se 
ocupa de autopsii, traumatisme mortale și nemortale, asfixii, 
moartea subită și morțile survenite în cursul tratamentului 
prin acupunctură. Titlul unui capitol: Cur se spală nedreptatea 
subliniază rolul social al medicinei legale, iar Inszrucziuni pen- 
tru autopsieri precizează metodologia și tehnica de autopsie. 

În 1575, Ambroise Pare publica Des rapports ez des moyens 
dembaumer les corps morts, prima carte de medicină legală apă- 
rută în Europa. Adresându-se medicilor, el le arăta dificul- 
tățile profesiunii medicale și le recomanda să fie obiectivi și 
„să nu prezinte plăgile mari ca fiind mici și nici cele mici ca 
fiind mari, prin favoare sau altfel, pentru că jurații (judecă- 
torii) se consultă și judecă adesea după cum li se raportează”. 
Același autor mai scrie tratatul Moartea în urma rănilor sau 
impotentei sau pierderea vreunui membru. 

Sylvaticus scrie în 1595 un tratat despre simulare. 

În 1597, Methodus Testifcandi a lui Condronchius se referă 
la experții în fața legii privind otrăvirile, plăgile, probleme 
sexuale. Din această epocă, datează și lucrarea lui Fortunato 
Fidelis De Relationibus Medicorum Libri Quator, care poate fi 
considerată drept primul tratat extins de medicină legală. 

Pineau publica la Paris, în 1598, un tratat despre virgini- 
tate și deflorare. 

Primul medic care a folosit, însă, denumirea de „medicină 
legală” a fost italianul Paolo Zacchia, medic al Papei Ino- 
cențiu al X-lea, consultant (expert) al tribunalului ecleziastic 
(Rota Romana) și savant multilateral (medic, poet, muzician, 
pictor, teolog). 

Astfel, între 1621 și 1635 a scris la Roma primele șapte 
volume și, apoi, la Amsterdam alte două tomuri (1666) din, 

poate, cel mai celebru tratat de medicină legală din toate 


timpurile, Questiones medico-legales. Sunt abordate capitolele 
clasice ale medicinei legale, la care anexează și 85 de păreri 
și decizii ale Rotei Sacre. Alte denumiri folosite pentru de- 
semnarea acestei specialități (Medicina Forensis, Medicina 
Legalis, Medicina Legală, Médecine Legale, Legal Medicine, 
Forensic Medicine) reflectă legăturile medicinei cu dreptul. 
Există și alte denumiri ca: Medicina Judiciară, Medecine 
Judiciaire, Medical Jurisprudence, Gerichtliche Medizin. 
Acestea indică un domeniu mai restrâns de aplicare a cunoș- 
tințelor medicale în procedura judiciară (cercetare, anchetă, 
judecată), acoperind mai bine conținutul activității concrete 
a expertizelor curente. O altă grupă de denumiri indică o 
cale particulară de dezvoltare a medicinei legale, paralel cu 
obligațiile igienico-sanitare și administrative ale medicului: 
Medizinische Polizeiwissenschaft, Staatsarzneikunst, Politia 
medica. Cristalizarea medicinei legale ca specialitate medi- 
cală de sine stătătoare debutează o dată cu practica justi- 
ției de a solicita ajutorul unor persoane cu experiență (moașe, 
medici, chirurgi) pentru judecarea proceselor privind viața, 
integritatea corporală și sănătatea omului. 

Ca psihiatru și medic legist, Cesare Lombroso a creat an- 
tropologia criminală, bazată pe teoria falsă a criminalului 
înnăscut, neglijând rolul criminogen al mediului social. 

În 1629, se publică Inspecţia rănilor mortale de Bernardus 
Suevus, în timp ce Melchior Sebitz continuă cu studii asupra 
virginității (1630) și a plăgilor (1638), iar Michaelis, în Ger- 
mania, prezintă un curs de medicină legală la Universitatea 


din Leipzig (1650). 

Universitățile Evului Mediu au constituit, prin consiliile 
facultăților de medicină, primele organe de expertiză, fiind 
solicitate să-și dea cu părerea în diverse probleme medi- 
co-sanitare, dintre care unele aveau caracter medico-legal. 

Praxis Criminalis apare în 1656. 

„Welsch, în 1660, scrie un tratat asupra plăgilor și a mor- 
talității generate de acestea, devenind foarte cunoscut. 

Valentini publică, în 1701, Pandectae medico-legales, ur- 
mate de Novellae medico-legales, scrieri ce vor fi încorporate 
lucrării Corpus Juris medico-legale în 1722, prima carte care 
încearcă să pună în balanță opera deja clasicizată lui Zacchias. 

Prima revistă de medicină legală apare în Germania în 
1782 la Berlin, publicată de Uden și Pyl. 

Mari personalități ale căror contribuții au marcat deve- 
nirea acestei specialități rămân Hencke, Mende, dar, mai 
presus de toţi, Johann Casper (1796-1864). Timp de 40 de 
ani, Casper a concentrat întreaga specialitate în jurul său. Car- 
tea sa de căpătâi este, fără îndoială, Praktische Handlbuch der 
Gerichtlisen Medizin (1856) care constituie unul dintre pri- 
mele tratate moderne în domeniu. 

Se înființase între timp catedra de medicină legală la Uni- 
versitatea din Viena în 1804. În 1875, la catedră ajunge Edu- 
ard Ritter von Hofmann (1837-1897), o mare personalitate 
în această specialitate. Se editează cărți de diagnostic pe ca- 
davru (J. L. Casper, 1858), precum și cunoscutele cărți Atlas 
de medicină legală (E..von Hofmann) și Lehrbuch der Gerichtli- 
sen Medizin. Sub conducerea sa, Viena devine centrul de spe- 
cialitate în lumea germanofonă. 

Această orientare este continuată de A. Haberda la Viena, 
F. Strassmann la Berlin și alții. 

În Franţa, Antoine Louis este medic legist expert al curții 


regale timp de trei decenii. El a și fost primul care a predat 
medicina legală. Era extrem de bine văzut și de apreciat după 
ce a scris un tratat asupra înecării în 1748, altul asupra sem- 
nelor morții în 1752, apoi unul dedicat spânzurării în 1763, 
dar și altul asupra „mecanismelor de contralovitură” în tra- 
umatismele cranio-cerebrale, în 1772. 

Până la Revoluţia Franceză din 1789, cadrul procedural 
penal nu era favorabil dezvoltării expertizelor medicale (dez- 
baterile erau adesea secrete, acuzatul lipsit de apărare, măr- 
turia inculpatului, considerată „regina probelor”, era adesea 
smulsă prin tortură etc). Abia în secolul al XIX-lea proce- 
dura judiciară încetează să mai fie secretă și devine publică, 
și de aceea opiniilor experților solicitându-li-se o cât mai 
mare rigoare, imparțialitate și probitate științifică. 

Dezvoltarea unei categorii de experți medicali specia- 
lizați (medicină legală) în această perioadă a exercitat, con- 
sideră specialiștii de la Legalmed.ro, la rândul ei, o influență 
reciprocă asupra dezvoltării concepțiilor de drept și proce- 
dură (alienatul mintal scăpa de rigorile justiției, pruncuci- 
derea ajunge să beneficieze de o pedeapsă mai blândă decât 
omuciderea, anomaliile sexuale beneficiază de o interpre- 
tare mai diferențiată) și asupra îmbogățirii și diversificării 
probelor științifice (de exemplu în stabilirea cauzei morții, 
a identității persoanei, a filiației, a elucidării mecanismelor 
diverselor vătămări). 

În învățământul medical, medicina legală apare mai întâi 
ca o disciplină secundară, predată în cadrul altor catedre 
(anatomie patologică, igienă, toxicologie, psihiatrie) și, de 

aceea, numeroși medici cu alt profil de bază au adus contri- 
buții esențiale în dezvoltarea medicinei legale. 

În acest timp, s-au creat trei catedre universitare la Paris, 
Strasbourg și Montpellier. Mahon, la Paris, publica în 1801 
Médecine Legale et Hygiène Publique. Fodere, la Strasbourg, 
publicase în 1799 un tratat de medicină legală, care a deve- 
nit tratatul de bază pentru întreaga Europă timp de jumătate 
de secol. 

În 1829, apare Annales d'hygiâne publique et de médecine 
legale, care devine cea mai importantă publicație a specialități. 

La Paris, Prof. M.J. Orfila, apoi A. Devergie (1835), au 
fost concomitent profesori de chimie și de medicină legală. 
A. Tardieu a fost patolog, igienist și medic legist. A. Lacas- 
sagne și P. Brouardel s-au ocupat, de asemenea, și de pro- 
bleme de igienă și medicină legală. Asemănător, și alte nume 
celebre precum Thoinot, Vibert, Balthazard, Lacassagne, 
Martin și Chavigny. 

Orfila este considerat ca părintele toxicologiei moderne 
o dată cu apariția Trazar-ului despre otrăvuri (1814-1815). 

Samuel Farr a scris primul tratat de medicină legală (1788), 
Elemente de jurisprudenţă medicală. 

Primul profesor de specialitate a fost Andrew Duncan 
Senior, care a devenit profesor de fiziologie și medicină legală 
în 1789 la Edinburgh. A fost urmat de Sir Robert Christison, 
cea mai mare personalitate engleză a domeniului în secolul 
al XIX-lea, care în 1829 scrie un alt Tratat despre otrăvuri, 
care rămâne cea mai bună carte de specialitate în Anglia pen- 
tru următorii 50 de ani. 

A urmat profesorul Traill, iar în 1858 medicina legală a 


devenit obligatorie în toate școlile medicale din Anglia. 

Au continuat Sir Douglas Maclaghan (1862-1896) și Sir 
Henry Littlejohn (1897-1906). | 

În Glasgow, cursurile de medicină legală sunt predate de 
James Armour în 1826, George Watt în 1831, John Pagan în 
1830 (The Medical Jurisprudence of Insanity). De departe, cel 
mai celebru nume în secolul al XIX-lea în Anglia a fost cel al 
lui Alfred Swaine Taylor (1806-1880). Tratatul său fundamen- 
tal a fost Principles and Practice of Medical Jurisprudence (1836). 

În America, sistemul „coroner” a fost importat din Anglia 
începând cu 1636. Primele autopsii au fost cele efectuate de 
Estienne în 1647. Primul profesor de medicină legală a fost 
James J. Stringham în New York (1804). Alte nume celebre 
au fost Benjamin Rush (1768), Charles Caldwell (1812), 
frații T.R. și J.B. Beck (1815, Elements of Medical Jurispru- 
dence). Începând cu 1835, medicina legală a fost predată în 
toate universitățile medicale americane. Mai putem enumera 
pe T.G. Wormely (1867, Micro Chemistry of Poisons, o carte 
cu reputație internațională), J.J. Rese (Text Book of Medical 
Jurisprudence and Toxicology, cartea de referință pentru stu- 
denții din SUA, 1884) și tratatul în patru volume al lui R.A. 
Wilhaus și T.C. Becker (1894). 

În anul 1856, Carol Davila înființează la București Școala 
de Chirurgie, ulterior denumită Școala Naţională de Medi- 
cină și Farmacie. Aici se preda și medicina legală. În 1862, 
se înființează, pe lângă Ministerul de Interne și Ministerul 
Justiţiei, un laborator de chimie destinat să servească lucră- 
rilor practice ale învățământului medical și să fie în ace- 
lași timp la dispoziția instanțelor juridiciare pentru cercetări 
chimico-legale. 

În anul 1865, prin apariţia Codului Penal și Codului de 
Instrucție Criminală a fost stabilit rolul medicului într-o 
serie de cauze judiciare. 

În 1861, Gheorghe Atanasovici devine primul profesor de 
medicină legală la Școala Naţională de Medicină și Farmacie. 

În 1862, același Gheorghe Atanasovici este numit medic 
legist al Capitalei. 

În 1879, a fost numit profesor de psihiatrie și medicină 
legală, Alexandru Sutzu. Medicina legală în Cluj se leagă de 
numele lui Nicolae Minovici. 

Profesorul Mina Minovici (1858-1933) este cel care va 
reforma din temelii medicina legală românească. 

La 20 decembrie 1892, avea să inaugureze „Morga ora- 
șului”. Din 1898, frontispiciul clădirii, pe care era scris „Morga 
orașului” va fi schimbat cu cel de „Institutul Medico-Legal”, 
o decizie istorică, întrucât la acea dată devine ca atare primul 
institut de medicină legală din lume. Mina Minovici a iden- 
tificat faptul că sistemul medico-legal trebuie să funcționeze 
complet separat de cel de sănătate publică sau de psihiatrie 
și trebuie organizat la scară națională în subordonare terito- 
rială și științifică, de tip piramidal. Iar medicii trebuiau să fie 
medici legiști, specialiști în acest domeniu care să nu aibă 
alte probleme de rezolvat în cadrul altor specialități. Această 
structurare l-a condus la ideea redenumirii morgii pe care 
tocmai o înființase drept Institut, un adevărat centru național 
al nou createi rețele de medicină legală. 

La acel moment (1898), Institutul deținea cea mai per- 
formantă tehnologie de laborator din Europa, cu precădere 
în domeniul toxicologic. Modul său de organizare a specialității 

și a rețelei de medicină legală a fost importat de toate ță- 


rile europene. 

Și astăzi formatul certificatului medico-legal sau al ra- 
portului de expertiză este foarte asemănător celui imaginat 
și folosit de către Mina Minovici. În 1897, prin scindarea 
catedrei de psihiatrie și medicină legală deținute de profesorul 
Alexandru Sutzu se creează astfel o noua catedră indepen- 
dentă de medicină legală condusă de același Mina Minovici. 
(www.legmed.ro) 

Dincolo de istoria medicinei legale, anecdotica circum- 
scrisă acestui domeniu este una copleșitoare. Ce s-a întâm- 
plat în realitate cu penisul lui Terente din muzeul Institutului 
de Medicină Legală din București, care era, de fapt, o buta- 
forie? Și cum a reușit Mina Minovici să mumifice corpul 
portarului de la IML mai bine decât trupurile faraonilor? 
Iar Nicolae Minovici a fost fratele celebrului legist căruia Insti- 
tutul Național de Medicină Legală îi poartă numele. Ca și 
fratele său, și-a dedicat viața științei și a recurs la metode 
extreme pentru a-și pune în practică studiile. A cercetat efec- 
tele agoniei prin autostrangulare și a fost el însuși cobai, spân- 
zurându-se de 12 ori! 


De la Terente la Gogea Mitu: 
chipuri ale mortii la Institutul 
Medico-Legal din Vechiul București 


România și Bucureștii de demult l-au avut pe cel mai mare 
specialist european în materie de moarte, care a studiat inclu- 
siv craniile și alte părți ale trupurilor marilor criminali care 
au acționat în țara noastră în perioada interbelică. Mina 
Minovici (30 aprilie 1858, Brăila — 25 aprilie 1933, București) 
a fost un medic legist și farmacist român. Este faimos pentru 
studiile aprofundate despre alcaloizii cadaverici, putrefacție, 
simularea bolilor mintale și antropologie medico-legală. Este 
fondatorul școlii române de medicină judiciară și a fost di- 
rectorul primului Institut de Medicină Legală din România, 
construit în 1892. Fondator al sistemului medico-legal mo- 
dern, a fost una dintre cele mai proeminente personalități din 
acest domeniu din Europa timpurilor sale. 

Legea nr. 149/1930, intrată în vigoare de la 12.06.1930, 
prevedea menținerea pe viață a profesorului dr. Mina Minovici 


ij 


ca director al Institutului Medico-Legal Profesor dr. Mina 
Minovici din București „ca o consacrare a meritelor sale ex- 
cepționale, în post de director ce ocupă la acest Institut”. 

În anul 1908, profesorul Mina Minovici a mumificat cor- 
pul unui bătrân cerșetor. În anul 2003, după o serie de inves- 
tigații: tomografie computerizată, endoscopie, toxicologie și 
o cercetare amănunțită a arhivelor Institutului de Medicină 
Legală (IML — fondat de profesorul Minovici) s-a constatat 
prezența tuturor organelor în interiorul mumiei, în poziția 
lor anatomică normală. Nu s-a găsit decât o singură incizie, 
la nivelul coapsei drepte, prin care a fost deschisă artera fe- 
murală, pentru injectarea fluidului folosit la îmbălsămare. 
Compoziţia fluidului folosit pentru îmbălsămare era: doi 
litri de formol 40% și câte 250 ml de glicerină și alcool etilic 
de 96 de grade. (bttps://ro. wikipedia.org) 

Nicolae Minovici a fost fratele celebrului legist Mina 
Minovici, căruia Institutul Naţional de Medicină Legală îi 
poartă numele. Ca și fratele său, și-a dedicat viața științei și 
a recurs la metode extreme pentru a-și pune în practică stu- 
diile. A cercetat efectele agoniei prin autostrangulare și a fost 
el însuși cobai, spânzurându-se de 12 ori. Nicolae Minovici 
s-a născut pe 23 octombrie 1868, fiind al șaptelea copil al 
familiei lui Ștefan Minovici. „Fire încăpățânată, îndărătnică, 
dar voluntară”, așa este descris copilul Nicolae Minovici. A 
urmat cursurile primare la Școala comunală nr. 1 din Brăila, 
iar liceul l-a absovit în București, la Sf. Sava. Spre deosebire 
de frații săi, care au urmat tradiția din familie și s-au îndrep- 
tat către o carieră în domeniul științelor, Nicolae Minovici 
a ales artele după absolvirea liceului. În 1891, el s-a înscris 
la Școala de Belle-Arte. În urma insistențelor fratelui său 

Mina, după doar un an a abandonat artele în favoarea 
medicinei. În timpul studenției, a lucrat ca desenator și ca 
preparator al sălii de disecție, apoi al clinicii și Institutului 
de Chirurgie și Ginecologie. Tot în perioada în care studia 
Medicina, a reușit identificarea autorului unui furt săvârșit 
într-o tipografie cu ajutorul urmelor de mâini. A fost pentru 
prima dată când în România s-a reușit identificarea unui 
criminal pe baza urmelor digitale. În anul 1898, Nicolae 
Minovici a obținut titlul de doctor în medicină, cu lucrarea 
Tatuajele în România, temă abordată pentru prima dată în 
literatura de specialitate din țara noastră. După absolvirea 
Facultăţii de Medicină din țară, și-a continuat studiile la Ber- 
lin între 1899-1901. La Berlin, a lucrat la Institutul de Ana- 
tomie Patologică și Spitalul „Moabit”. S-a întors în țară după 
definitivarea studiilor și a înființat în 1906 prima Societate 
de Salvare din Balcani, o societate care s-a întreținut din veni- 
turi proprii timp de 30 de ani. 

În 1904, doctorul Nicolae Minovici a publicat o lucrare 
inedită, numită Sfudiu asupra spânzurării, în care a cercetat 
efectele agoniei prin autostrangulare. Pentru a demonstra prac- 
tic teoria din studiu, medicul și-a provocat de unul singur 
sufocarea. Nicolae Minovici s-a folosit el însuși pe post de 
cobai în 12 ședințe de autostrangulare. „Prima dată când am 
încercat să-mi provoc moartea în chipul acesta, zăceam întins 
pe patul meu, privind cerul. Cu ambele mâini mi-am strâns 
cu putere gâtlejul în jurul mărului lui Adam. În secunda 
a V-a simțeam cum se coboară peste mine un văl purpuriu 
și apoi un văl negru. Cu o repeziciune uimitoare defilau apoi 
înaintea ochilor mei sufletești fel de fel de icoane. Apoi am 
simțit ceva asemănător cu o cumplită descărcare electrică și 

totul se făcu negru. Am pierdut simțul rațiunii”, povestea me- 
dicul Minovici despre prima experiență de autostrangulare. 
În încercarea sa de a afla care este limita dintre viață și 
moarte, Minovici s-a spânzurat singur de la 2 metri înălțime. 
„Pleoapele mi s-au închis cu forță, parcă de o putere nevă- 
zută. Am simțit apoi cum mi se închid căile de respiraţie, 
după care a urmat un muget sinistru ce pătrundea în urechi. 
N-am mai auzit vocea servitorului care trăgea frânghia”, po- 
vestea medicul despre experiența trăită în folosul științei. Szu- 
diul asupra spânzurării, făcut de Nicolae Minovici a fost o 
lucrare unică în domeniul medicinei românești din perioada 
ei de pionierat. În lucrarea sa, medicul constata: „Studiul spân- 
zurării deschide interesului și îndatoririlor, câmpul cel mai 
vast, perspectiva cea mai nelimitată. Suntem departe de a crede 
că asupra acestui subiect știința și-a spus ultimul cuvânt sau 
a renunțat de a-l spune. Nu încape îndoială că se va găsi o 
dezlegare și la aceasta”. În 1902, Nicolae Minovici a fost 
numit medic legist pe lângă parchetul Tribunalului Ilfov și 
Subdirector al Institutului medico-legal și profesor de medi- 
cină legală la Școala de Științe de Stat. În anul 1909, Nicolae 
Minovici a fost avansat șef de lucrări al Catedrei de Medicină 
Legală. În aceeași perioadă a fost însărcinat de Primărie să 
rezolve problema cerșetoriei și a vagabondajului în București. 
Plecat la Cluj, după Primul Război Mondial, a reușit să 
creeze și aici un Institut de Medicină Legală. În 1926, întors 
în București, a preluat funcția de primar al sectorului III 
Albastru, care cuprindea mahalalele Rahova, Grozăvești, 
Mandravela, Dealul Spirii, Cotroceni, 13 Septembrie și Șerban 
Vodă. Prin prisma acțiunilor inițiate în calitate de edil s-a 
ales cu porecla „Minovici dărâmă tot / Minovici e târnăcop”. 

A curățat și a pavat străzile din aceste cartiere, a transformat 
maidanele în parcuri, a ridicat un cămin pentru gunoierii și 
măturătorii sectorului său. Tot el a construit primele WC-uri 
subterane din capitală. De numele edilului Nicolae Minovici 
se leagă și inițiativa privind oferirea de burse elevilor silitori 
din comuna Băneasa. Tot la Băneasa, doctorul Nicoale Mino- 
vici și-a făcut un renume de bun samaritean împrumutând 
cu bani și salvând de la necazuri nenumărați localnici. Toc- 
mai de aceea, în 1934 a fost ales primar de locuitorii satului 
Băneasa fără ca el să candideze... 

Doctorul Minovici și-a oferit casa, o fermă și colecția de 
artă populară Primăriei București în 1934. Către finalul vieții 
și-a donat toate economiile bănești asociațiilor care se ocu- 
pau de copii abandonaţi sau orfani. În anul ieșirii la pensie, 
a fost numit președinte al Colegiului Medical din România. 
A mai trăit doar trei ani după ce s-a pensionat. S-a îmbolnă- 
vit de cancer localizat în laringe. În 1940, a suferit o operaţie 
de traheotomie la Viena în 1940. A murit un an mai târziu, 
pe 26 iunie 1941. (www.adevarul.ro) 

De numele profesorului Nicolae Minovici se leagă și un 
episod monden pitoresc. Fiindcă era îndrăgostită până peste 
cap de savant, Maria Mihăescu — faimoasa escortă de lux 
cunoscută sub porecla „Miţa Biciclista”, care s-a iubit inclu- 
siv cu regii Leopold al Belgiei și Ferdinand al României (care 
i-a dăruit o vilă la Piața Romană, care există și acum, fiind 
protejată în calitate de monument istoric) — a refuzat cererea 
în căsătorie pe care i-o făcuse Regele Manuel al Portugaliei! 

Egalul regilor în materie de palmares sentimental, Nico- 
lae Minovici s-a aflat într-o aprigă dar loială concurență cu 
fratele său mai mare, Mina, dar nu l-a putut depăși pe acesta 

pe plan științific. Înființat în anul 1892 de profesorul Mina 
Minovici, Institutul de Medicină Legală din București care 
îşi avea sediul pe Splaiul Unirii, era considerat, la vremea 
respectivă, cel mai mare și cel mai modern din întreaga 
Europă. Acesta cuprindea o sală de autopsie cu 8 mese, o 
bibliotecă, un amfiteatru, săli de lucrări practice, laboratoare 
de anatomie patologică, criminalistică, fotografie judiciară 
şi celebrul muzeu alcătuit de profesorul Minovici. Timp de 
aproape 40 de ani, doctorul Mina Minovici a adunat și stu- 
diat alături de studenții săi, diverse piese anatomice umane, 
care se păstrează și astăzi în perfectă stare. Aici se găsesc cra- 
niile bandiților celebri în perioada începutului de secol XX: 
Terente, Niculiţă, Petre zis Cetrică, Gherasim, Ogaru, Șegor, 
dar și hainele în care a murit Armand Călinescu, ciuruite de 
gloanţele legionare. 

În anul 1986, Ceaușescu a hotărît demolarea institutului 
creat de profesorul Minovici pentru că stătea în calea bule- 
vardului Victoria Socialismului. Nichipercea de la Scornicești 
le-a dat ordin angajaților IML ca în trei zile să-și găsească 
un nou sediu și să se mute cu tot calabalâcul medico-legal, 
unde-or nimeri. „A fost ceva, catastrofal”, mărturisește prof. 
dr. Vladimir Beliș. „Timp de 25 de ani am lucrat în acel sediu 
și dintr-o dată eram obligat să-l părăsesc. S-au pierdut multe 
bunuri atunci. Din fericire, din muzeu nu am pierdut nimic 
pentru că, știind cât este de important, a fost primul obiectiv 
salvat și mutat într-o clădire provizorie.” Timp de trei ani, 
IML a funcționat într-un fost spital, ca apoi, în 1989, să se 
mute în noul sediu din Șoseaua Vitan Bârzești unde funcțio- 
nează și în prezent. Prof. dr. Vladimir Beliș, cel care și-a de- 
dicat mai bine de patru decenii din viață medicinei legale, a 

avut amabilitatea de a însoți presa prin actuala clădire a fai- 
mosului institut și de a explica pe îndelete orice nelămurire. 

Muzeul are circuit închis fiind rezervat numai specia- 
liștilor din domeniul medicinei legale, organelor de justiție 
și studenților. Pe lângă exponatele care sunt de mare interes 
medico-legal, aici se găsește și o impresionantă colecție de 
cranii umane aparținînd mai multor rase. Profesorul Mina 
Minovici s-a ocupat îndeaproape și de probleme legate de 
antropologie, împărtășind în mare parte teoria lui Lombroso 
conform căreia omul criminal are o anumită conformație a 
cutiei craniene. 

Fostul portar al Institutului medico-legal are peste 100 
de ani și stă în picioare încă! La intrarea în Muzeul „Mina 
Minovici” te întâmpină trupul mumificat, după metode egip- 
tene, al unui bărbat. Miroase a formol înțepător și a ceva 
nedeslușit. Timp de 40 de ani, de la înființarea insitutului, 
acest om a fost portar aici. Zi și noapte, a păzit morga și la- 
boratoarele. Le mai păzeşte și acum! Corpul gol se află în 
poziție verticală în spatele unui geam gros. Nu mai are ochi. 
S-au stafidit cu timpul și acum privește lumea vie cu găurile 
negre ale orbitelor. Gura este întredeschisă, iar mâinile, lă- 
sate în jos pe lângă coastele care înțeapă pielea, sunt subțiri 
ca de păianjen. 

Lângă mumia portarului, dorm scheletele unor giganți 

care au constituit obiectul de studiu al profesorului Mino- 
‘vici. Mulajul mâinii (44 de cm) și al labei piciorului (56 cm) 
aparțin celebrului Gogea Mitu, care măsura peste doi metri 
înălțime (probabil, 2,36 metri, cu 1-2 centimetri mai mult 
decât Ghiță Mureșan, căruia, însă, din cauza unei întâmplări 
nefericite, nu i-a putut împărți fabulosul destin american). 

Gogea Mitu (Gogu Ștefănescu — Dumitru Goagă, 14 iulie 1914, 
Mârșani, Dolj — 22 iunie 1936, București) a fost un boxer 
român, deținătorul recordului mondial pentru cel mai înalt 
boxer, dar și cel mai înalt sportiv român. Înălțimea sa de 2,36 
m (conform altor surse 2,26 sau 2,42 sau 2,44) l-a făcut 
celebru în toată Europa interbelică și a fost supranumit „Go- 
liat din România”. Avea greutatea de 146 kg. A fost circar, 
apoi a intrat în lumea boxului, avându-l ca antrenor pe Um- 
berto Lancia. Cariera părea promițătoare, mai ales după ce 
a reușit să-l învingă pe fostul campion al României la cate- 
goria grea, Dumitru Pavelescu. A murit la vârsta de numai 
22 de ani, oficial din cauza unei tuberculoze; rudele sale au 
contestat această variantă, susținând că Gogea Mitu ar fi fost 
otrăvit de persoane invidioase pe succesul său. Expresia „go- 
geamite”, atribuită persoanelor foarte înalte, nu își are ori- 
ginea în numele lui, ci dimpotrivă, „numele de scenă” primit 
la circul Globus este în directă legătură cu cuvintele „cogea- 
mite” sau „gogeamite” care provin — conform DEX-online — 
din sârbo-croată (464zamiti) sau din bulgară (kodjamiti). 
(https://ro.wikipedia.org) 

Sfârşitul lui Gogea Mitu este unul prematur, tragic și 
extrem de controversat. „Întorcându-se de la Paris la Bucu- 
reşti și fiind foarte cald în tren, a deschis fereastra, și l-a tras 
puțin curentul. La sfatul managerului său, s-a internat câteva 
zile la Spitalul Filantropia, pentru masaje și investigații. Apoi, 
am aflat de la radio că a murit”, mărturisea nepoata uriașului, 
amintindu-și spusele mamei sale. Pe Gogea rudele l-au gă- 
sit mort, ascuns într-un subsol al spitalului, gata îmbălsămat, 
„să reziste pentru 20 de ani”. Deși varianta oficială a dece- 
sului este tuberculoza, există și suspiciunea că uriașului de 

2,36-2,42 metri i-au fost administrate în buric patru injecții 
conținând o substanță letală, versiune îmbrățișată de urma- 


şii celui care a fost cel mai înalt român al tuturor timpurilor. 
(ww. libertatea. ro) 

Gogea Mitu este înscris în Cartea Recordurilor la două 
secțiuni. El este, întâi de toate, cel mai înalt boxer din toate 
timpurile; niciun alt pugilist nu s-a apropiat de o astfel de 
statură. Pe de altă parte, cu cei 2, 36 metri ai săi, Gogea Mitu 
nu rămâne în anale doar ca boxerul a cărui bărbie era (foarte) 
greu de prins, ci și ca sportivul cel mai înalt din România; 
baschetbalistul clujean Gheorghe Mureșan nu s-a ridicat 
„decât” la înălțimea de 2,34-2,35 metri. Intrăm, din acest 
moment, pe tărâmul legendelor: deși apropiată de zilele 
noastre (Gogea Mitu a trăit în interbelic, nu în Evul Mediu), 
povestea acestui român cu dimensiuni impresionante e un 
amestec de realitate și mit, de fapte atestate documentar, 
în arhive și în publicațiile vremii, cu amănunte cu iz fantas- 
tic și „înflorituri” care țin de o imaginație bogată. Și-atunci, 
te-ntrebi: cât e adevăr și cât legendă în istoria românului năs- 
cut în Dolj, la Mârșani? Și, până la urmă, cine e acest Gogea 
Mitu, care reprezintă un element unic în patrimoniul spor- 
tiv românesc? 

Întâi de toate, să demitizăm o legendă: a intrat, cumva, 
în conștiința populară că „gogeamite”, adjectivul acesta care 
desemnează mărimea — una impresionantă — a posesorului, 
ar veni, nici mai mult, nici mai puțin, de la numele de scenă 
al boxerului faimos în anii'30: Gogea Mitu. O reparaţie e și 
morală, și necesară: lucrurile stau, de fapt, exact invers; Gogu 
Ștefănescu (potrivit anumitor surse), Dumitru Goagă (po- 
trivit altora) sau Dumitru Ștefănescu (potrivit site-urilor 

specializate de box) și-a câștigat acest pseudonim dată fiind 
afecțiunea cu care se născuse: gigantism. Iar punctul de ple- 
care îl reprezintă adjectivul „cogeamite”, cu variantele „go- 
geamite”, „coșcogeamite” (e drept însă că măcar prenumele 
boxerului — fie el Gogu sau Dumitru — s-a înscris în mod 
fericit în acest proces de naștere a unei porecle care a deve- 
nit, în cele din urmă, nume de scenă). 

Să revenim la „cogeamite”/„coșcogeamite”. Dicţionarul 
Explicativ al Limbii Române e categoric: aveam de-a face 
cu ceva foarte mare, foarte înalt; într-un cuvânt, cu ceva uriaș. 
Cuvântul are, se pare, rădăcini bulgărești, slavonii de la sud 
de Dunăre folosind ceva apropiat, în forma (kos)koddzamiti. 
Influențele limbii turce asupra limbii române pot fi și ele 
evidențiate, de vreme ce putem face legături între cuvintele 
„Cogea” sau „coșcogea” și termenii turcești koga (mare, enorm) 
și kos koga (foarte mare). În sârbeşte, întâlnim forma kogamit, 
cu aproximativ același înțeles. Argumentația poate fi întărită 
cu câteva forme de folosire populară a termenului/termeni- 
lor, reținute de ediția tipărită în 1939 a Dicționarului Expli- 
cativ al Limbii Române: „Cogea om și se teme de un cățel!”, 
„Coșcogea voinici și fug de un pitic” sau „Te-ai făcut coșco- 
gea flăcău!”. 

La 14 iulie 1914, în localitatea doljeană Mârșani, se năș- 
tea un copil care va cunoaște într-un timp foarte scurt gloria, 
pentru a sfârși apoi tragic, la doar 22 de ani. Atestările do- 
cumentare nu sunt foarte precise în ceea ce privește numele: 
unele surse susțin că eroul nostru s-ar fi numit Gogu Ștefă- 
nescu, iar altele îl indică drept Dumitru Goagă. Site-urile 
specializate de box preferă o combinaţie între cele două vari- 
ante anterioare, susținând că numele său de botez era Dumitru 

Ștefănescu. Numele de scenă al eroului, Gogea Mitu, este cel 
folosit de obicei pentru a se evita orice potențiale neînțelegeri; 


Gogea a fost, așadar, primul dintre cei 11 copii ai unei fami- 
lii sărace, care își câștiga existența din muncile agricole. Doi 
dintre copii au fost, însă, atinși de gigantism: Gogea (băiatul 
cel mare) și fratele său Tudorel (care avea să moară la vârsta 
de 7 ani, când deja măsura 1, 80 metri!). 

Desigur că statura uriașă a lui Gogea Mitu a fost remar- 
cată încă din fragedă pruncie. Acesta ar putea fi și motivul 
pentru care, la începutul anilor'30, un circ praghez ajunge pe 
malul românesc al Dunării, „racolându-I” pe tânărul uriaș de 
doar 17 ani. Gogea Mitu intră în caravană, fiind prezentat în 
toate capitalele Europei, în reprezentații, ca o raritate umană. 

După o perioadă petrecută alături de echipa din Praga, 
Gogea Mitu ajunge la un circ cu adevărat faimos: celebra 
trupă de la Globus din Monaco îi propune olteanului (care 
putea atinge felinarele de pe stradă cu mâna) un contract 
mult mai avantajos din punct de vedere financiar. Rolul său 
în spectacole nu se schimbă însă. Nici nu avea cum să se 
schimbe. Gogea Mitu continuă să fie „omul rar”, piesa de 
atracție a circului monegasc. Oamenii plăteau bani grei pen- 
tru o fotografie cu Gogea, iar unele povești susțin că putea 
îndoi o bară de fier forjat doar cu forța brațelor. 

Din perioada petrecută în arena circului datează și pri- 
mele exagerări cu privire la statura sa impozantă. Pe diverse 
afișe Gogea Mitu e prezentat ca având o înălțime de 2,42 
metri, 2,44 metri sau chiar de peste doi metri și jumătate. 
Organizatorii de spectacole — ca și cei de gale pugilistice, 
mai târziu — aveau tot interesul să îl prezinte cât mai mare și 
cât mai mâncău pe românul din Mârșani. În realitate, conform 

unor surse medicale (și, deci, demne de încredere), Gogea 
Mitu măsura 2,36 metri și cântărea 146 de kilograme. 

Tot la capitolul exagerări considerăm că se încadrează și 
prezentarea meniului pe care l-ar fi servit la o singură masă 
uriașul din Mârșani: se spunea că acesta ar fi devorat o pâine, 
un pui, doi litri de lapte, 25 de ouă, un kilogram de prăjituri, 
doi litri de țuică(!) și jumătate de litru de vin. Puțin probabil 
să fi fost chiar așa, de vreme ce Gogea avea totuși nevoie de 
oarece formă fizică pentru întâlnirile din ring; românul va 
intra — graţie unui promotor italian — în lumea boxului. 

După norocul venit din senin, tradus în contractul cu 
circul din Praga, Gogea Mitu nu putea bănui că destinul său 
va coti brusc încă o dată. Autorul moral al schimbării de 
ocupaţie, de statut, a lui Gogea: un celebru promotor de gale 
pugilistice din perioada interbelică. Italianul Umberto Lan- 
cia a auzit, astfel, de statura impresionantă a unui român care 
străbate Bătrânul Continent cu caravane de circuri și a în- 
trezărit imediat o excelentă oportunitate de a câștiga bani și 
imagine. Întâlnirea celor doi s-a produs cu ocazia unui târg 
din cartierul bucureștean Obor. 

Umberto Martini Lancia era italian doar după origini, el 
fiind născut și crescut în București. Fost boxer, Lancia avu- 
sese și el o carieră în ringul profesionist, cifrată la șase ani 
de activitate, interval în care strânsese 21 de lupte. Italianul 
nu fusese un pugilist oarecare, iar palmaresul său stătea măr- 
turie: avea la activ 10 victorii, din care trei înainte de limită, 
șapte meciuri încheiate la egalitate și doar patru eșecuri. În 
total, la categoria de greutate mijlocie, Umberto Lancia se 
aflase în ring pentru 167 de runde. Ultima sa dispută fu- 
sese contabilizată în 1932, când a pierdut în fața lui Motzi 


36 


Spakow, după o pauză de aproape trei ani în care nu pusese 


mănușile pe pumni. 

El este cel care l-a contactat pe Gogea Mitu și i-a propus 
să-l înveţe să boxeze. Având avantajul staturii, garda lui Go- 
gea era aproape inexpugnabilă, însă suprafața mare de lovire 
pe care o oferea corpul său adversarilor reprezenta un punct 
vulnerabil. Primele antrenamente s-au desfășurat la Craiova, 
cu adversari inegali, pentru că oricum un alt pugilist pe 
măsura lui Gogea Mitu era imposibil de găsit. Ca și acum, 
pariurile sportive erau un domeniu conex sportului, așa că 
spectatorii erau mulțumiți la luptele susținute de Gogea 
Mitu, pentru că ecuația deznodământului era în mare parte 
rezolvată. Desigur, existau și voci nemulțumite în public, care 
observau că meciurile cu sparing-partenerii se încheie mult 
înainte de limită, în detrimentul spectacolului echilibrat și 
al adrenalinei oferite de ultimul gong. 

Un amănunt interesant: Umberto Lancia — cunoscut și 
sub numele de Bello Berti — a fost, practic, și primul adversar 
al lui Gogea Mitu, la un meci demonstrativ, la Galaţi, acolo 
unde s-au strâns aproximativ 3.000 de spectatori, în 1935, 
să vadă Uriașul din Mârșani la lucru. Lancia s-a sacrificat, 
intrând în ring alături de Gogea Mitu, din lipsă de adversari. 
Și încă un detaliu, chiar dacă o luăm înaintea poveștii: îna- 
inte de Gogea Mitu, dar și după moartea acestuia, Umberto 
Lancia s-a ocupat de destinele unui alt nume de legendă din 
nobila artă, Lucian Popescu, triplu campion european la dife- 
rite categorii de greutate. 

După ce a învățat să se apere și să lovească, după ce a 
parcurs minimul elementar de abecedar al boxului, Gogea 
Mitu a fost gata să debuteze în boxul profesionist. În colțul 

său, director de imagine, cum s-ar numi azi, dar și antrenor, 
se afla Umberto Lancia. Din umbră, un tehnician mult mai 
experimentat în școala antrenoratului decât Lancia: un alt 
italian, Giacomo Pometti. 

Prima ieșire în lumea boxului mare a fost nu departe de 
casă, la București. Primul adversar: experimentatul campion 
al Italiei la categoria supergrea, Saverio Grizzo. La data de 
6 iunie 1935, stadionul Venus din Capitală, una dintre cele 
mai cochete arene ale vremii, a fost gazda debutului ca boxer 
profesionist al lui Gogea Mitu. Disputa fusese programată 
pe durata a șase runde, însă diferența de valoare dintre cei 
doi a fost vizibilă încă de la primele schimburi. Saverio 
Grizzo a recepționat câteva lovituri dure în prima rundă și 
a fost trimis în două rânduri la podea. Arbitrul de ring, Jeny 
Dumitrescu, o somitate în materie, l-a numărat pe italian de 
fiecare dată până la 9. Înainte de prima pauză, Grizzo a 
făcut din nou cunoștință cu podeaua, fiind declarat, în ura- 
lele publicului, knock-out. Gogea Mitu pășea cu dreptul în 
grădina boxului mare. Este doar o speculație, dar, cunoscând 
destule din cele ce se petrec dincolo de cortină în boxul pro- 
fesionist, se pare că Saverio Grizzo ar fi pornit deja învins 
în această bătălie. 

Mai departe, Umberto Lancia a supralicitat și a aranjat un 
meci cu însuși George Godfrey, fost deținător al titlului mon- 
dial în varianta IBU (International Boxing Union). Lancia a 
știut de la început că uriașul de la Mârșani nu e pregătit și 
nu are tehnica necesară să îl înfrunte pe supergreul de peste 
Ocean, dar a mizat că sportivul său va acumula experiență 
competițională, iar tribuna va fi plină până la refuz. 

Goodfrey avea un renume de apărat, așa că a primit pro- 
vocarea și a venit la București în aceeași lună iunie a lui 1935. 


Ca și în cazul primului meci, supozițiile merg către un dez- 
nodământ așteptat. Umberto Lancia știa că Gogea Mitu va 
pierde, dar dorea ca publicul, și mai ales pariorii, să știe că 
Gogea Mitu nu e invincibil. Miza și pe faptul că sportivul său 
se va căli și va rămâne cu picioarele pe pământ, în perspectiva 
unui lung turneu internațional ce se întrevedea la orizont. 

Goodfrey, mai tehnic și mai experimentat, a știut cum să 
contracareze diferența de gabarit și l-a învins pe Gogea Mitu 
într-o partidă programată pe durata a patru runde; ameri- 
canul avea și el o statură care nu era de neglijat, măsurând 
2,02 metri. 

După două partide, Gogea Mitu avea o victorie și un 
eșec. Interesant este însă că în palmaresul lui Goodfrey, unele 
surse nu indică disputa de la București. Este, deci, posibil ca 
americanul să-și fi luat măsuri de precauție și, pentru a nu-și 
știrbi palmaresul, să fi solicitat ca meciul să nu fie oficial. 

Gogea Mitu avea nevoie de cel puţin o partidă pentru 
refacerea moralului înainte de plecarea în turneu. S-a per- 
fectat, așadar, o dispută cu campionul național al României 
la categoria supergrea, Dumitru Pavelescu. 

Meciul a avut loc la 27 octombrie 1935, la Gibb Hall, o 
locație preferată pentru organizarea galelor vremii. Dumitru 
Pavelescu a fost pus imediat în inferioritate. Practic, Gogea 
Mitu a avut nevoie doar de două serii de lovituri, în care a 
apucat să alterneze directele cu ambele brațe, cu croșeuri și 
upercuturi năucitoare. Măcelar cu o forță herculeană, Dumi- 
tru Pavelescu n-a fost capabil să reziste supergreului oltean, 
încasând mai multe lovituri puternice în zona capului. 

Același arbitru de ring, Jeny Dumitrescu, a declarat lupta 
inegală, oprind ploaia de lovituri marca Gogea Mitu. După 
doar câteva secunde, campionul României fusese neoficial 
deposedat de titlu. Gogea Mitu înregistra al doilea succes 
al carierei. 

Când szaff-ul său tehnic a considerat că Gogea Mitu este 
pregătit să apară în fața publicului internațional, s-a plecat 
într-un lung turneu în Italia şi Franța. Gogea Mitu a fost 
inclus în programul unor gale de mai mică amploare, unde 
și-a zdrobit literalmente adversarii. Statura sa impozantă 
atrăgea publicul ca un magnet. Deocamdată nu se născuse 
boxerul care să îl învingă pe Gogea Mitu. Eșecul suferit în 
fața campionului Statelor Unite ale Americii, George Good- 
frey, fusese dat uitării. Informația nu avea aceeași viteză de 
circulație ca azi, așa că amatorii de box italieni și francezi îl 
credeau pe Gogea Mitu de neînvins. 

O celebritate care se contura avea nevoie și de o poreclă 
pe măsură, așa că Gogea Mitu s-a ales cu apelative gen Uri- 
așul din Mârşani sau Goliath-ul României. 

În urma seriei de meciuri disputate a câştigat sume de bani 
astronomice, o dată cu el îmbogățindu-se, firește, și Umberto 
Lancia. Fire simplă, Gogea Mitu a trimis o mare parte din 
bani acasă, la Mârșani, familiei sale sărace. Localnicii contem- 
porani cu celebrul boxer povesteau că poștașul aducea câte 
doi-trei saci plini cu bani la casa părintească a lui Gogea Mitu, 
iar numărarea acestora era o treabă extrem de migăloasă. 

Gogea Mitu avea un potențial enorm și făcea progrese 
rapide. Era o fire docilă, iar sfaturile primite de la Umberto 
Lancia i se potriveau de minune tânărului doljean plecat să 

cucerească lumea. Se părea că pasul de la circ la box fusese 


o alegere cât se poate de inspirată. 

Începută fulminant, cariera pugilistică a lui Gogea Mitu 
avea să se încheie la fel de brusc... și în mod tragic. Ne vom 
opri în cele ce urmează asupra ultimelor întâlniri care l-au 
avut în centrul lor pe Gogea Mitu. Mai întâi, pe 13 decembrie 
1935, românul încrucișează mănușile cu profesionistul italian 
Giuseppe Sanga, în fața unui Palais du Sport arhiplin, la Paris. 
Din nefericire, rezultatul disputei nu este nicăieri de găsit, așa 
că partida este trecută la rubrica „no contests”, adică la cele 
care nu au influențat în niciun fel palmaresul sportivilor. 

Un meci mare a fost cel cu campionul mondial Primo 
Carnera, un nume sonor al perioadei interbelice, care nu s-a 
lăsat intimidat de masivitatea uriașului Gogea Mitu și l-a 
dominat din toate punctele de vedere în ring. Logic, Camera 
a obținut victoria la puncte în acel meci, ceea ce denotă că 
era foarte greu să îl dobori pe Gogea Mitu, indiferent câte 
lovituri i-ar fi aplicat oponenții. 

Pe 2 ianuarie 1936, Gogea Mitu este pus față în față cu 
germano-francezul Bergman, tot la Paris. Partida durează 
șase runde și se încheie nedecis. Gogea Mitu a boxat sleit de 
puteri, forma sa fizică fiind evident slăbită de boala de plă- 
mâni cu care se pricopsise. A rezistat însă în fața unui pugi- 
list cu un joc de picioare extraordinar și care l-a lovit pe român 
de câte ori l-a surprins fără gardă. Pumnii de fier ai olteanului 
au forțat juriul să acorde o remiză de salon, prima și ultima 
în cariera sportivă a lui Gogea Mitu. 

Uriașul de la Mârșani a continuat antrenamentele în pri- 
măvara lui 1936, obiectivele lui Umberto Lancia fiind să 
repete turneele internaționale, care înregistraseră rezultate 

financiare cu totul deosebite. Destinul i-a jucat însă o festă 
sumbră supergreului Gogea Mitu... 

La începutul verii lui 1936, mai precis în luna iunie, Go- 
gea Mitu s-a întors cu trenul de la Istanbul la București. A 
contactat din nou o răceală (probabil de la curentul din tren) 
și a fost sfătuit de Umberto Lancia să amâne plecarea spre 
Mârșani, pentru a se întrema. A fost internat la spitalul bu- 
cureștean Filantropia, iar după câteva zile, la 22 iunie, a în- 
cetat din viață. 

Medicii au declarat drept cauză a decesului tuberculoza, 
boală de care suferea cronic încă din copilărie. Rudele și fa- 
milia au contestat acest verdict, considerând că medicii au fost 
cei care i-ar fi cauzat moartea, după mai multe injecții în jurul 
buricului. Apropiații lui Gogea Mitu își bazau supoziţia pe 
faptul că adversarii lui din ring ar fi complotat pentru că îl 
credeau invincibil; sau că presa și mafia pariurilor puseseră la 
cale asasinarea, pentru că Gogea Mitu răpea spectacolul. 

Scenariul acesta al complotului (și, deci, al asasinării) e 
relativ șubred și poate fi ușor demontat: Gogea Mitu nu era 
invincibil, dovadă și palmaresul său de până atunci, care in- 
cludea 8 victorii, toate înainte de limită, două înfrângeri și 
un meci egal. Mai existau și cinci partide fără rezultat. Poate 
că adversarii și promotorii acestora ar fi văzut potențialul lui 
Gogea Mitu și se temeau că el își va cizela tehnica, devenind 
în cele din urmă invincibil, dar de aici până la crimă e cale 
lungă. Prezumția că presa și bookmaker-ii ar fi dorit dispariția 
lui Gogea Mitu e cu totul hilară, de vreme ce uriașul de la 
Mârșani, prin simpla prezență, genera public și interes. Mai 
mult: rezultatele sale ușor contradictorii erau și ele pe placul 

caselor de pariuri, care îi acordau cote mici la victorie, pentru 


a se îmbogăți pe un eventual pas greșit al Goliath-ului român. 

Surse din interiorul spitalului, citate în presa vremii, susțin 
și că medicii au fost la căpătâiul bolnavului până când acesta 
și-a dat ultima suflare. Echipa de specialiști a făcut, se pare, 
tot posibilul să îl salveze pe Gogea Mitu, însă tuberculoza 
contractată în copilărie s-a dovedit letală. 

Ceremonia funerară a avut loc în localitatea natală, în 
Mârșanii Doljului, de acolo de unde plecase în urmă cu doar 
cinci ani pentru a cuceri lumea circului. Gogea se întorcea 
acum acasă pentru totdeauna, doborât de boală, după un scurt, 
dar foarte intens episod pugilistic. La câtăva vreme după 
moarte, scheletul său a devenit obiect de studiu la Facultatea 
de Medicină a Universităţii din Craiova. (www.historia.ro) 

În muzeul de la IML, la câțiva paşi mai încolo de mula- 
jele lui Gogea Mitu sunt expuse diplomele profesorului Mi- 
novici din Franța, unde a făcut specialitatea în medicină 
legală, decoraţiile primite de la Regele Carol I, microscopul 
la care a lucrat ani de zile și trusa personală de autopsie. 

Într-o vitrină este expusă masca mortuară a lui Marin 
Preda. Pe lângă oase și cranii, profesorul Minovici a strâns 
în muzeul lui și corpuri delicte adunate timp de decenii. 
Pistoale artizanale, săbii, cuțitașe, pumnale, box-uri, cu care 
criminalii vestiți ai secolului trecut au ucis cu sânge rece. Sub 
un geam imens se află țintuite în pioneze, bucăți mari de 
piele cu tatuaje. Bandiți celebri sau anonimi, care și-au sfârșit 
zilele prin pușcării, și-au înțepat pielea cu acul, desenându-și 
portrete de dame ale anilor '30: Jeana, Didina, Ziţa. Unele 
tatuaje sunt colorate cu sânge, iar din loc în loc mai e și păr. 

Pentru că l-a pasionat foarte mult criminalistica, profe- 
sorul Mina Minovici a realizat şi o colecție impresionantă 
de cranii care prezintă tot felul de fracturi prin explozie, 
datorită glontelui, sau sparte, pur și simplu, cu toporul. Le-a 
studiat împreună cu generații de studenți, încercând să ob- 
serve cât mai clar cauzele morții. Şiruri de țeste cu diverse 
traumatisme au fost și mai sunt încă obiecte de studiu pen- 
tru viitorii medicii legiști. O căpățână este sfărâmată cu un 
topor, având o gaură cât pumnul, alteia îi lipsește o bucată 
de maxilar sau are piramida nazală distrusă. În timp ce priveşti 
aceste stranii relicve simți parcă durerea atroce a fostului 
posesor de craniu în momentul în care a fost ucis. 

Totodată, profesorul Minovici a fost interesat de sinu- 
cigași și de obiectele pe care aceștia le foloseau pentru a-și 
pune în practică ideile. El a colecționat frânghii pentru spân- 
zurătoare, cuțite, săbii, instrumente care au servit la crime 
sau sinucideri, ba chiar și o țeastă umană cu gâtul întins, 
păstrată intactă atîția ani. Orbitele sinucigașului spânzurat 
sunt goale, iar gura e căscată într-un ultim răcnet. Încă mai 
are păr și dinți. Buzele au dispărut însă. Aceeași sfoară pe care 
în urmă cu 80 de ani și-a legat-o singur în jurul grumazului, 
stă atârnată într-un cui și are pete de sânge. Printre expona- 
tele celebre se află și ultimele haine cu care a fost îmbrăcat 
politicianul Armand Călinescu înainte de a fi împușcat de 
legionari. Paltonul este ciuruit de gloanțe. Cămașa încă mai 
are pete de sînge. Totul este adevărat. Dacă atingi paltonul 
lui parcă ai mângâia istoria pe umeri. 

Puțin mai la dreapta se află niște schelete în miniatură 
care te îngrozesc. Copiii mici, cu zgârciuri în loc de oase, erau 
răpiți și mutilați de țigani, apoi puși să cerșească. Acum, parcă 

sunt jucării stricate. Unii nu au mâini, alții picioare. În cel 


mai fericit caz, oasele sunt rupte sau răsucite intenționat. Un 
alt domeniu, de care profesorul Mina Minivici a fost inte- 
resat și pe care a făcut studii numeroase, este viața intraute- 
rină. De-a lungul carierei sale, medicul a strâns avortoni, la 
diferite faze ale dezvoltării, o lună, două sau trei. 

Din borcane umplute cu formol privesc tăcuți micii mon- 
ștri: hidrocefali, fără creier, cu buză de iepure sau fără urechi și 
nas. Unul dintre ei, născut la termen dar cu malformații, are 
gurița deschisă. Un înger galben fără creier, care cântă. 

Alături, niște fotografii de epocă înfățișează tot felul de 
malformații: siamezi lipiți la cap, sau la burtă, o femeie căreia 
i-a crescut în cap un corn de bou, un tânăr cu două organe 
sexuale. Este prezentată și dezvoltarea unui făt normal în 
uter. Mamele au murit din diferite cauze și, o dată cu ele, și 
micuţii fetuși. Printr-o secțiune în uter realizată la mare artă, 
se pot observa clar piciorușele încrețite, mânuțele strânse în 
pumnișori, cordonul ombilical, placenta. Într-un borcănel, 
stau doi gemeni de sex masculin cât palma. Două păpuși de 
ceară. Copii care n-au mai apucat să se nască. Într-o vitrină, 
zeci de stomacuri umane de la începutul secolului XX plu- 
tesc în formol, arse de sodă caustică, tăiate de sabie, sfărâ- 
mate de glonț sau înverzite de otravă. Lângă ele stau pe raft 
în borcănele: rinichi chistici, cu fibroame cât o pară, utere 
perforate, trompe uterine, ovare chistice, sarcini extrauterine, 
foetuși, creiere cu hemoragii cerebrale, inimi perforate de 
cuțit sau diverse forme de himene. 

Craniul lui Ștefan Terente, vestitul bandit lipovean care 
a înnebunit România anilor de dinaintea celui de-Al Doilea 
Război Mondial, este prezent și el la loc de cinste, printre 

cele ale altor criminali ai vremii. În partea dreaptă maxilarul 
e zdrobit și încă se mai văd urmele de sânge de acum aproape 
un secol. Despre isprăvile tâlharului semnalau Daily Mail, 
Le Matin, Corriere dela Serra, agenții de presă din Europa 
și din celelalte continente, transformîndu-i numele în „Ie- 
rento”, spre a-l apropia cât mai mult de mafia italiană și 
americană. După lungi căutări și urmăriri, Ștefan Terente a 
fost descoperit de jandarmi în Deltă. Unul dintre sergenți 
l-a nimerit cu un glonte în pulpa piciorului drept. Rănit 
și obosit, Terente este ajuns din urmă și împușcat din nou. 
„Glontele l-a lovit în gură, i-a rupt limba și a ieșit prin ma- 
xilarul drept. După ore de agonie, Terente a murit. Domnul 
maior Stavrescu a trecut prin stația Brăila spre București 
avînd într-o cutie de tinichea capul banditului Terente. 
Capul acesta, pe care se pusese atâta preț, a fost predat astăzi, 
la ora 11 domnului doctor Mina Minovici.”, titrează ziarul 
Cuvântul din 10 mai 1927. Ani de-a rândul după această 
întâmplare, generații de medici legiști au privit și au studiat 
cu real interes craniul celebrului criminal în serie. Pentru că 
avea dimensiuni impresionante, vestitul penis al lui Terente 
a fost la rândul lui păstrat de profesorul Minovici. El plutește 
și astăzi în formol, ca o mărturie peste decenii a bărbăției 
tâlharului de altădată. (p77p://edifuramateescu.ro) 

Pe numele său adevărat Ștefan Vasili, lipoveanul s-a năs- 
cut în zona Brăilei, însă locul și data nașterii nu sunt cunos- 
cute cu exactitate. Anul este 1895 sau 1896, iar despre satul 
natal se spune că este vorba despre Carcaliu, județul Tulcea, 
sau Baldovinești, județul Brăila. Cert este că ambele locații 
erau apropiate de fosta Baltă a Brăilei, împărăție a apelor și 
a stufului, pe care viitorul bandit o va folosi ca loc ideal de 

ascunzătoare. Ștefan Vasili s-a născut într-o familie nume- 


roasă de pescari lipoveni, iar în copilărie a fost ascultător și 
bun la învățătură. Ajuns în floarea vârstei, era un bărbat 
plăcut la înfățișare, cu ochii verzi-maronii, cu păr negru, înalt 
și bine făcut. Nu avea nici 20 ani când s-a însurat cu o fată 
frumoasă, Ustinia, cu care a făcut patru copii. În Primul Răz- 
boi Mondial a fost recrutat de Marina Militară. A luptat 
pentru patrie și a scăpat nevătămat, fiind lăsat la vatră. Întors 
acasă, a ajuns căpitan de șlep. Viaţa lui Vasili avea să capete 
o cu totul altă turnură după ce doi dintre copii i-au murit 
înecați. Apoi, soția sa s-a îmbolnăvit de ciumă și a murit, 
aceeași soartă având-o și ceilalți doi copii. Legenda spune că 
de atunci a plecat nebun pe baltă și se certa în fiecare zi cu 
Dumnezeu fiindcă i-a luat familia. Câteva luni mai târziu a 
întâlnit fata unui pescar, Avdotia Arina, o frumusețe ce l-a 
cucerit și i-a luminat din nou chipul. Numai că sora acesteia, 
urâtă ca foamea, dar îndrăgostită de Terente, a urzit un plan 
diabolic. I-a dat întâlnire, printr-un bilet, surorii sale cu un 
grec, pretinzându-se Terente. Banditul a surprins întâlnirea 
dintre iubita sa și grec și i-a împlântat cuțitul în pântece. Fata 
a scăpat, dar el a fost arestat și de atunci a devenit bandit. A 
evadat a doua zi din postul de jandarmi. Puștii care vindeau 
ziare strigau pe străzi: „A evadat Terente, senzații violente!”. 

De atunci, Terente a intrat în memoria colectivă încetul 
cu încetul. Ca urmare a unei spargeri în compania unui cu- 
noscut, este prins din nou, însă evadează iarăși, de această 
dată fiind ajutat de o femeie, Didina. Bărbatul cunoștea foarte 
bine canalele din Balta Brăilei, ascunzătoarea sa aflându-se 
pe insula Fundu Mare. Terente și-a făcut o bandă, împreună 
cu doi tovarăși, Ștefan Petrof și Ion Lavrinte, cu care a început 

să jefuiască lotcile pescarilor și vasele cu mărfuri de pe Du- 
năre. El și-a câștigat simpatia și susținerea populației împăr- 
ţind o parte din pradă săracilor de prin satele dunărene. 
Primul omor l-a săvârșit în luna ianuarie 1924, victima fiind 
un șef de post care o curta pe Didina. Apreciat pentru viri- 
litatea sa și ducându-i-se faima că are un „mădular” uriaș, 
Terente era asaltat cu scrisori și invitații de la doamne și dom- 
nișoare, pe care le onorează în mare măsură. În iunie 1924, 
el răpește două fete de pension virgine, Netty Herovici, 17 
ani, și Sylvia Bernescu, 22 de ani și le ține sechestrate timp 
de o săptămână. Unele relatări susțin că fetele au fost violate 
de acoliții lui Terente, în vreme ce alte păreri consideră că 
gestul nu le-a pus în pericol și doar a stimulat imaginea 
publică a banditului, fetele fiind bine tratate și răsplătite în 
acest interval cu daruri de preț. Cert este că Sylvia Bernescu 
a fost convinsă să scrie un roman foileton inspirat de această 
aventură, În ghearele lui Terente, care a avut un succes fulmi- 
nant, fiind publicat inclusiv în Franța, în tiraje ce întreceau 
cărțile lui Panait Istrati, care deja era un scriitor de succes. 
Ca urmare a faptelor și vieții aventuroase ale lui Vasali s-a 
născut o „isterie Terente”. Autoritățile au ajuns să ofere o 
recompensă de până la 200.000 lei — sumă uriașă pentru acea 
perioadă — pentru capturarea lui, viu sau mort. Armata, 
Poliția și Jandarmeria au încercat să îl prindă, prin bălțile 
Brăilei, însă fără succes. Presa vremii a comentat ironic stră- 
daniile lipsite de succes ale militarilor. Înverșunarea auto- 
rităților l-a speriat, totuși, pe Terente, care a părăsit zona 
Brăilei, cutreierând prin Bulgaria, Serbia și Grecia timp de 
aproximativ trei ani, perioadă în care a comis nu mai puțin 
de 19 crime. 

În 1927 revine în România și își continuă tâlhăriile în 
zona Brăilei. Faima pe care o avea și frica pe care o răspân- 
dea în jur l-au făcut, însă, să devină nesăbuit. În noaptea de 
Înviere a acelui an, a pătruns în casa preotului din satul său 
și o violează pe preoteasă. Prin gestul acesta avea să își piardă 
susținerea pescarilor din sat. Revoltați, aceștia decid să co- 
laboreze cu autoritățile, dezvăluindu-le ascunzătorile lui 
Terente. În dimineața zilei de 4 iunie, lipoveanul este recu- 
noscut într-o barcă, pe Dunăre, de preotul căruia îi siluise 
soția. Acesta a anunțat jandarmii, care au deschis focul, ră- 
nindu-l mortal pe temutul bandit. La cererea autorităților, 
medicul legist, care a făcut autopsia, a prelevat capul și penisul 
lui Terente, care au ajuns la Institutul Medico-Legal „Mina 
Minovici” din București. Restul cadavrului a fost înhumat în 
bătaie de joc, la o adâncime atât de mică încât a fost dezgro- 
pat de câini și devorat. Celebrul penis al lui Terente, cu o 
lungime de 22 centimetri în stare erectă, a fost expus la mu- 
zeul Institutului „Mina Minovici”. Acesta a rămas faimos nu 
doar datorită dimensiunii ci și mesajului pe care îl avea tatuat: 
„Fut bine și apăsat la cioc”. (www.adevarul.ro) 

Organul sexual al celebrului bandit, care măsura 22 cen- 
timetri în stare de erecție, a fost conservat în 1927 de pro- 
fesorul Mina Minovici. După 80 de ani, penisul s-a degradat 
sever din cauza formolului în care a fost ținut, astfel că în 
urmă cu câțiva ani s-a încercat o operație de recondiționare. 
Cu acest prilej, medicii au constatat cu stupoare că în borcan 
nu era falusul întreg, ci doar pielea penisului, umplută cu 
vată, așa cum se făceau conservările în formol pe vremea pro- 
fesorului Minovici. 

Specialiștii în medicină legală au realizat o soluție bazată 
pe glicerină în care să conserve penisul, care-și pierduse deja 
forma, și au cusut tegumentul cu fir de rafie, ca să nu se sfâ- 
șie. În 2008, medicii de la IML au vrut să-l trimită la „tra- 
tament” în Germania, dar specialiștii nemți s-au dat bătuți, 
pentru că nu au putut garanta că, injectându-l cu silicon, îl 
pot „salva”. 

Între timp, situația organului care a făcut atâtea femei 
fericite în Brăila anului 1920 s-a înrăutățit, din cauza soluției 
în care era expus, într-un borcan imens, degradându-se în 
ultimul hal. Decizia a fost tristă, dură, dar radicală, medicii 
fiind nevoiți să încheie, într-un mod neonorant, un ciclu glo- 
rios în existența pământeană a haiducului: au aruncat peni- 
sul degradat la gunoi. Locul său din Muzeul IML a fost luat 
de curând de un altul. Pentru ca legenda să meargă mai de- 
parte, pe plăcuța noului exponat e trecut tot numele „Rege- 
lui Bălților”. Noul penis este ceva mai mic decât originalul 
și provine de la un cadavru oarecare de la IML. 

Tatuajul de pe falusul care a fost material didactic timp 
de 82 de ani, „Fut bine și apăsat la cioc”, stătea mărturie 
performanțelor sexuale deosebite ale lui Terente. De altfel, 
datorită acestora, dar și legendei tatuajului, femei din proti- 
pendada vremii îl solicitau pe bandit pentru servicii sexuale 
contra cost. Noul exponat, al cărui fost proprietar este deo- 
camdată anonim, poartă cuvântul „Lux”, tatuaj care se rea- 
lizează mai ales în pușcărie, dar și alte însemne indescifrabile. 
Tatuajul „Lux” e des întâlnit printre pușcăriași, alături de 
obiceiul introducerii de bile și de „strune” de cal sub epiderma 
penisului. (www. /ibertatea.ro) 


Autopsia lui Rămaru: creierul 
unui serial killer obsedat sexual 


Niciunul dintre criminalii care au bântuit Bucureștii nu 
au stârnit atâta groază dar și atâtea controverse, inclusiv după 
descoperirea și executarea făptașului, precum ciudatul stu- 
dent de la Medicină Veterinară, caracâleanul Ion Râmaru. 

Viitorul criminal, lon, după ce la 18 ani fusese condam- 
nat pentru furt, plecase la București și intrase la Facultatea 
de Medicină Veterinară (unde a trebuit să repete și anul II 
și anul III). În momentul reţinerii, „Râmaru se îndrepta spre 
cămin, cu o sacoșă în mână în care ținea o toporișcă și un 
cuțit de bucătărie, cu care a încercat să-i rănească și pe poli- 
țiști, doar că a fost imobilizat. În timpul interogatoriului, 
Râmaru a vorbit doar monosilabic, singurele momente în 
care mai rupea câteva cuvinte erau atunci când era întrebat 
de sănătate, într-un astfel de moment susținând că nu se 
simte foarte bine. De asemenea, pe cât de odioase au fost cri- 
mele acestuia, pe-atât de surprinzătoare au fost concluziile 

medicilor psihiatri, care au susținut că toate crimele le-a 
făcut cu discernământ”. 

Ultima sa victimă, luliana Frunzinschi, care a supraviețuit 
ca prin minune, după ce Râmaru a lovit-o cu un topor în 
cap și a scalpat-o, relata despre cum Caracalul reprezenta un 
veritabil magnet pentru acest degenerat: „Mi-a spus, râzând, 
că și-a dorit foarte mult să mă omoare și să-mi taie picioa- 
rele, iar cu banii pe care mi i-a luat să-și construiască o casă 
în Caracal”. 

Pentru seria sa incredibilă de crime, violuri și tâlhării, lon 
Râmaru (a cărui identificare s-a făcut pornindu-se de la o 
adeverinţă de la Spitalul Studențesc care i-a căzut din buzu- 
nar la locul unui atac) a fost condamnat la moarte și execu- 
tat pe 23 octombrie, 1971, la Jilava. 

Medicul legist George Rafa, care a participat la execuția 
lui Râmaru, a povestit că aceasta a avut loc „în spatele închi- 
sorii Jilava, lângă o pădurice, unde l-au legat de un salcâm și, 
după ce i-au citit sentința de condamnare, plutonul a exe- 
cutat foc. Râmaru a reușit să se răsucească și s-a întors cu 
spatele. De-aia s-a spus că a fost grea execuția. Până a reușit 
cineva din pluton să tragă un glonț care să treacă prin salcâ- 
mul de care era legat condamnatul la moarte”. Medicul legist 
Gheorghe Alexandrescu crede că familia lui Râmaru are drep- 
tul, ca și în cazul soților Ceaușescu (executați la Târgoviște, 
fără prezența unui legist la fața locului) „să ceară exhumarea” 
și, cu acest prilej, „legiștii prezenți vor face identificarea oste- 
ologică, genetică, stomatologică” (lui Râmaru, care obișnuia 
să-și muște victimele de sâni și de zonele genitale, i se ana- 
lizaseră și consemnaseră cu exactitate amprentele dentare). 


jh 


Există numeroase relatări, consemnări și, mai ales, foarte 
multe legende despre execuția lui Râmaru: „Ba că s-a petre- 
cut în apropierea penitenciarului, undeva în zona Fortului 13, 
ba că totul s-ar fi întâmplat în spate, lângă o pădurice; ba 
condamnatul era în constum civil, ba în zeghe; ba că a fost 
pus la zid, ba că a fost legat de un stâlp sau de un copac; ba 
că au fost trei, ba că au fost cinci milițieni care au tras; ba că 
i s-ar fi prelevat creierul, ba că doar un mulaj al feței a rămas 
de la celebrul criminal în serie”. Legistul (fost autopsier-șef/ 
asistent principal al Prosecturii medico-legale a INML) 
Cristian Paraschivescu, împreună cu medicul George Rafa, 
a participat la execuția lui Ion Râmaru, constatând decesul 
celebrului condamnat la moarte. Paraschivescu este cel care 
a prelevat și creierul lui Râmaru: „Eram, cred, cel mai tânăr 
dintre cei care au fost de faţă la execuţia lui Râmaru. În ziua 
aceea, au avut loc două execuţii. Râmaru a fost adus cu un 
camion, o dubă de pușcăriași a miliției de atunci, însoțit de 
doi milițieni. El era legat cu lanţuri la picioare și la mâini. 
Fra îmbrăcat în zeghe — și acest amănunt este foarte impor- 
tant, pentru că, în general, deținuții executați erau îmbrăcați 
cu hainele civile în care au fost arestați. Dar el, lon Râmaru, 
a rămas în zeghe. De la locul unde a fost coborât din mașină 
erau cam 50 de metri până la locul execuţiei. Acest loc nu 
era amenajat, se afla la marginea pădurii. A fost legat de un 
salcâm și la vreo trei metri era groapa unde trebuia să fie 
înhumat. De la mașină până la locul unde a fost îndeplinit 
ordinul, Râmaru s-a zbătut tot timpul, a fost foarte agitat. 
A fost legat de acest copac, de jur-împrejur, nu numai la 
picioare. Și a fost legat și la ochi. Pe urmă, șeful Secţiei 1 
Penale i-a citit sentința și a fost executat de trei milițieni, la 

ordinul comandantului penitenciarului. După aceea, s-a lă- 
sat un interval de timp și s-a făcut constatarea decesului de 
către medicul legist George Rafa. I s-a luat amprenta în ipsos 
după față. Apoi, eu am decalotat «în șa» (tăietură în spatele 
craniului, de la o ureche la alta, asemănătoare unei felii de 
pepene) și am prelevat creierul lui Râmaru. Pentru creierul 
și pentru sângele lui Ion Râmaru, eu am executat comanda 
șefilor mei. (...) Nu s-a făcut autopsie. Autopsie înseamnă 
să-i despici capul, toracele... Eu am deschis și am prelevat 
doar creierul”, a dezvăluit fostul asistent principal legist. Un 
detaliu relatat de legistul Paraschivescu este legat de celebra 
„ultimă dorință” a condamnatului la moarte Ion F. Râmaru: 
„«Îl vreau pe tata!». Astea au fost ultimele cuvinte pe care 
le-a spus Râmaru în timp ce se zbătea”, și-a amintit legistul 
Cristian Paraschivescu. Alți martori oculari ai execuției sus- 
țin că, totuși, ultimele cuvinte ale criminalului, după ce reu- 
șise să se răsucească în jurul salcâmului de care era legat, ar 
fi fost „Vreau să trăiesc!”. (mvwaw. adevarul. ro) 


Doamna cu Umbrela, 
fratii incestuoși fâră voia lor, 
spiritism cu lulia Hasdeu și alte 
povesti din Cimitirul Bellu 


Cimitirul „Șerban Vodă” (în limbaj popular „Cimitirul 
Bellu”) este un cimitir din București, România. 

Este situat la intersecția Șoselelor Giurgiului, Olteniței, 
Viilor și Căii Șerban Vodă, mai exact în actuala Piaţă Eroii 
Revoluţiei. 

Până la jumătatea secolului al XIX-lea, bucureştenii își 
îngropau morții în curțile bisericilor. Existau câteva cimitire 
în afara orașului, unde erau înmormântați săracii, oamenii 
de rând sau cei morți în urma molimelor. Cartierul Balta 
Albă din Capitală are o istorie surprinzătoare și puțini local- 
nici ştiu azi de unde a moștenit numele. În zonă se afla, la 
începutul secolului al XIX-lea, o groapă uriașă unde țiganii 
topeau varul. Când a izbucnit ciuma lui Caragea, în 1812, 

s-a luat hotărârea ca sutele de cadavre adunate din tot Bucu- 
reștiul să fie aduse pe terenul viran de lângă groapa cu var. 
Aici au fost săpate câteva gropi comune unde au fost arun- 
cate victimele ciumei, iar peste ele a fost presărat var, să 
stingă focarul molimei. Cu timpul, ploile torențiale au în- 
muiat pământul de la suprafață, iar varul a ieșit formând 
bălți albe de-a lungul gropilor comune. Un secol mai târziu, 
când lumea a uitat povestea sinistră a ciumaților, orașul s-a 
extins și a apărut un cartier nou. 

Pentru a fi în pas cu lumea modernă, legiuitorii bucureș- 
teni au desființat aceste cimitire și au hotărât în 1831 „Le- 
giuirea pentru înmormântări afară din oraș”. În anul 1852, 
o comisie a Sfatului Orășenesc discută crearea altor cimitire 
în afara Bucureștiului. Unul dintre acestea era situat pe ulița 
Șerban-Vodă, unde se afla o grădină mare de portocali apar- 
ținând baronului Barbu Bellu (1825-1900), ministrul Cul- 
telor și Justiţiei. Terenul de circa 15 hectare, a fost donat de 
Bellu Sfatului Orășenesc care, la 26 noiembrie 1852, hotă- 
răște începerea lucrărilor de amenajare a cimitirului. Arhitec- 
tul Alexandru Orăscu întocmește planurile pentru ridicarea 
capelei pe locul unde fusese cândva biserica lui Bellu cel Bă- 
trân (1799-1853), tatăl baronului. Interiorul era realizat de 
pictorul Constantin Lecca. În toamna lui 1855 încep ame- 
najările terenului, primii îngropați fiind în 1856, iar în sep- 
tembrie 1858 cimitirul începe să funcționeze legal. În 1859 
guvernul trece la aplicarea legii, prin mutarea celor înhumați 
din oraș la acest nou cimitir. C. A. Rosetti, inițiatorul orga- 
nizării Cimitirului Bellu, este primul concesionar pe care îl 
putem găsi în Arhiva Cimitirelor. În noiembrie 1859 cum- 
pără un loc de veci aici, pentru fiica sa, Elena. A fost urmat 

de scriitorul Cezar Bolliac care, în 1860, și-a înmormântat 


aici soția, Aristița, fiica boierului Izvoranu. 

Din anul 1862, Cimitirul Bellu trece sub aripa Municipa- 
lității bucureștene, așa că, în momentul în care vechea capelă 
se dărâmă, primarul Pache Protopopescu pune piatră de 
temelie la noua capelă ce va fi clădită în stilul catedralei din 
Karlsbad. Ea va fi pictată la început de Mihail Popp, iar mai 
târziu repictată de Dimitrie Belisarie și Arthur Verona. Cimi- 
tirul Bellu avea 17 hectare în 1859, iar în prezent măsoară 
28 de hectare. 

În cimitirul Bellu se află și Aleea Artiștilor, perimetrul 
unde sunt îngropați actorii și scriitorii români celebri 

Ansamblul „Cimitirul Șerban Vodă — Bellu” este înscris 
în Lista monumentelor istorice 2010 — Municipiul Bucu- 
rești — la nr. crt. 22438, cod LMI B-IV-a-B-20118. 

Între personalități înmormântate la Cimitirul Bellu, se 
numără multe nume mari ale istoriei și culturii române din 
ultimul secol și jumătate (ceea ce a dus, în ultimii ani, la o 
creștere record a prețurilor la locurile de veci și cavourile — 
extrem de puține! — disponibile aici, ajungând la sume expri- 
mate în euro cu patru zerouri în coadă): Theodor Aman, 
George Bacovia, Eugen Barbu, lon Barbu, Aristide Buhoiu, 
Ion Luca Caragiale, Toma Caragiu, Anda Călugăreanu, 
Liviu Ciulei, Henri Coandă, N.D. Cocea, Corneliu Coposu, 
George Coșbuc, Gheorghe Cozorici, Hariclea Darclce, 
Gheorghe Dinică, lon Dolănescu, Mihai Eminescu, Emil 
Gârleanu, Dimitrie Gusti, Spiru Haret, Iulia Hasdeu, Nae 
Ionescu, Nicolae Iorga, Ștefan Octavian Iosif, Petre Ispi- 
rescu, Panait Istrati, Nicolae Labiș, Ștefan Luchian, Ale- 
xandru Macedonski, Titu Maiorescu, Lia Manoliu, loan 

Luchian Mihalea, Matei Millo, lon Minulescu, Tudor 
Mușatescu, Mircea Nedelciu, Alexandru Odobescu, Dimi- 
trie Paciurea, Iheodor Pallady, Hortensia Papadat-Bengescu, 
Anca Parghel, Gina Patrichi, Cincinat Pavelescu, Adrian 
Păunescu, Amza Pellea, Camil Petrescu, Cezar Petrescu, Gică 
Petrescu, Adrian Pintea, Florian Pittiş, George Pruteanu, 
Marin Preda, Ștefan Radof, loana Radu, Dem Rădulescu, 
Constantin Rădulescu-Motru, Radu Anton Roman, Liviu 
Rebreanu, C.A. Rosetti, Ion Marin Sadoveanu, Mihail 
Sadoveanu, Mircea Horia Simionescu, Dan Spătaru, Zaha- 
ria Stancu, Nichita Stănescu, Valeriu Sterian, Laura Stoica, 
Constantin Tănase, Maria Tănase, Ionel Teodoreanu, Ale- 
xandru Tocilescu, Mihaela Ursuleasa, Vasile Vasilache, Radu 
Vasile, Grigore Vasiliu Birlic, lancu Văcărescu, Mircea Veroiu, 
Tudor Vianu, Aurel Vlaicu, Alexandru Vlahuţă, Tudor Vor- 
nicu, Traian Vuia, Alexandru Xenopol, Șerban Ionescu, Radu 
Beligan, Paula Iacob, Marin Moraru, Sebastian Papaiani, 
Radu Câmpeanu, Zoe Petre, Olga Tudorache, Neagu Dju- 
vara. (ttps://ro.wikipedia.org) 

Un reportaj de Cosmin Savu, publicat în anul 2009 în 
Ziarul de Duminică, arăta că există o afacere care n-are 
moarte: piața locurilor de veci. „În Bucureşti, la Bellu, un 
mormânt a ajuns să coste cât o garsonieră, deși faimosul cimi- 
tir e aproape o ruină. Au contribuit haosul din administrația 
cimitirelor, specula cu locuri de veci și dezinteresul oameni- 
lor. În Bellu se fură tot și nu se investește nimic. Considerată 
pe vremuri un adevărat muzeu în aer liber, celebra necropolă 
e, la rândul ei, pe moarte. 

Frumos, celebru, bine întreținut — chiar era un muzeu 
în aer liber! Cu spații largi și monumente valoroase. Un 

adevărat loc de pelerinaj pentru cei care voiau să înveţe is- 


torie, literatură sau artă. (...) 

Astăzi, din Bellu a rămas doar un amestec haotic de cavo- 
uri kitsch, care sfidează parcă trecutul, îngropat sub monu- 
mente profanate și vandalizate. Timpul și nepăsarea și-au 
spus cuvântul. Câte au mai rămas, operele de artă se sufocă 
printre termopane și sculpturi grosolane. (...) 

„Doamna cu umbrela” este o operă a unui artist italian, 
Raffaello Romanelli, care a lăsat mai multe lucrări în Cimi- 
tirul Bellu, la începutul secolului XX. Literele de aur care 
spuneau povestea defunctei au dispărut însă. 

Și monumentul familiei Poroineanu, făcut de același 
Romannelli, are o legendă tristă. Doi frați crescuți separat 
s-au îndrăgostit la Paris și au vrut să se căsătorească. Când 
au aflat că sunt soră și frate, s-au sinucis. La Bellu este în- 
mormântată doar fata, plânsă de tată. (...) 

Din când în când, Paul Filip face și el câte o plimbare, de 
recunoaștere, prin Bellu. E un fel de cronicar al cimitirului. 
Jurnalist și fotograf, a fost atras încă din anii '50 de acest loc, 
căruia îi place să-i spună «Panteonul național». Cel mai mult 
îl atrage monumentul funerar al Iuliei Hasdeu, odinioară 
locul în care veneau tinerii fascinați de povestea ei nefericită. 
Astăzi, puțini își mai aduc aminte de talentata scriitoare și 
compozitoare care a murit la 19 ani și care i-ar fi dictat tată- 
lui ei, celebrul cărturar B.P. Hasdeu, din lumea de dincolo, în 
cadrul unor ședințe de spiritism, cum să-i fie construit cavoul. 

«Au fost aduși niște mediumi speciali», povestește Paul 
Filip, «erau mai mulți, o organizație întreagă. Oameni de 
cultură, de știință, care erau în jurul lui Hasdeu. Și ea ar fi 
dictat dimensiunile și cum anume să arate cavoul. Ea era în 

fundul cavoului, băgată într-o nișă, cu vid. I se vedea nu- 
mai capul.» 

Contemporanii noștri au intrat doar pentru a fura sau a 
se urina în cavou. Mormântul a fost profanat, trupul îmbăl- 
sămat al Iuliei a dispărut. 

«Păcat că înăuntru erau niște oglinzi venețiene, un acoperiș 
de azur albastru. Erau fluturi, erau flori. Era secrezaire-ul pe 
care scria Iulia. Erau acolo și pentru cei care voiau să viziteze, 
pentru că atunci se vizita. Își scriau impresiile într-un album. 
Și erau câteva busturi. Bustul lui Shakespeare, bustul lui Iisus 
Hristos, bustul lui Victor Hugo și bustul ei. Lucrate de maeș- 
tri, cum sunt majoritatea de aici.» 

Și globul pământesc aflat deasupra mausoleului a fost 
făcut tot la indicațiile date de dincolo de moarte de Iulia. La 
cutremurul din 1977, a căzut la 50 de metri, fără a lovi nimic. 
S-a născut atunci o nouă legendă, cum că obiectul sferic de 
marmură ar fi plutit prin aer. 

«Erau notate cu niște pietricele colorate, locurile unde a 
fost ea. În Paris, în Londra, în Roma și în București. Unde 
a călătorit și a scris. Până și limbile de la ceas le-au furat. 
Acolo, dedesubt, înăuntru, este un cap de mort. Gândit de 
Tulia ca și cum să fie un cuib pentru rândunele. Fiecare literă 
avea și doi porumbei.» Acum este doar un monument pără- 
ginit, profanat și devastat. Un monument cu care puţini în 
lume s-ar fi putut lăuda. Se pare că o asociație de spiritism 
din Brazilia ar fi vrut cândva să-l cumpere, dar a renunțat 
când autoritățile comuniste i-au cerut 5 milioane de dolari. 

După Revoluţie, interesul pentru cavoul Iuliei Hasdeu 
pare să fi murit, fără șanse de resuscitare. La fel și respectul 

și simțul estetic. Construcțiile cu forme halucinante vorbesc 


de la sine. (...) 

Până în anii '70, cimitirul era unul exclusivist. Apoi, au 
început să apară vânătorii de parcele — oameni cu bani care 
găsesc o satisfacție morbidă în a se gândi că vor sta, post 
mortem, alături de Eminescu, Caragiale ori Sadoveanu. «Sunt 
destui care se uită ca la o etichetă» — spune Paul Filip. «Dom le, 
dacă nu vii la Bellu și nu ești la Bellu, ești nimeni. Nimeni 
nu ţinea cont de nimic. A venit unul, că el e revoluționar, e 
un tip de la primărie care nu știu dacă mai e consilier, care 
i-a făcut lu taică-so mormântul cu garduri furate din cimitir.» 

Nu e de mirare că aici se găsește cel mai scump pământ din 
tot Bucureștiul. Gurile rele spun că însuși fostul primar Adri- 
ean Videanu și chiar Marian Vanghelie ar fi vrut să-și asigure 
cavouri cu fason, alături de aristocrația secolului al XIX-lea. 

«V-aţi luat loc în Bellu ca alții. ..», spunea cu reproș fostul 
primar Sorin Oprescu. «Băi, ăștia nu sunt sănătoși, să-ți spun 
de ce, dacă cobești, eu am învăţat de la bunică-mea, dacă tot 
te pregătești așa, în felul ăsta... Deși la fiecare cred că vine 
din altă dimensiune. La unii vine din orgoliu și din vanitate, 
să-și pregătească liftul de acuma să-i viziteze rudele. Sunt 
niște proști, că nu-i mai vizitează nimeni după o perioadă de 
timp. Nişte fraieri, dar, mă rog, treaba lor. Nu, dom'le, nu am 
ajuns să fac concurs cu norocul și cu soarta, că de multe ori 
pierzi dacă intri într-un concurs din ăsta...» (...) 

„Acea figură a artiştilor” — spune Bogdan Tănase, director 
la Administrația Cimitirelor București — „este de foarte 
multă vreme ocupată și marii artiști, ca Amza Pellea sau Toma 
Caragiu, nu au găsit loc, au fost înghesuiți undeva în acea 

zonă. La ora aceasta, nu mai sunt locuri pe Aleea Artiștilor, 
în Figura Artiștilor.” (...) 

«Un loc de 3 mp, fără lucrare funerară pe el, oscilează 
între 4 și 5.000 de euro. Depinde de zonă... Dacă ești mai 
central, mai la alee... e mai scump. Dacă ești mai pe la peri- 
ferie, te duci mai la 3 mii, 2 mii jumate. Repet, fără lucrare 
funerară. Cu lucrări funerare, care, implicit și ele costă, se 
ridică mult prețul. Și în funcție de materiale și în funcție de 
finisaje. La fel ca la imobile.» 

Așa că 21 mp în Bellu ajung să coste 20-25.000 euro. Cu 
lucrare funerară deosebită, marmură și alte materiale aduse 
din Suedia și Elveția, suma se poate ridica la 70-80.000, mai 
mult decât un apartament cu două camere. (...) 

Puţine opere de artă au rămas intacte. Printre ele, ca- 
voul familiei Cantacuzino, pe care urmașii l-au îngrijit cum 
au putut. 

Ion Mincu, cel mai cunoscut arhitect român, a lăsat în 
Bellu câteva lucrări de excepție, necunoscute acum profani- 
lor. Una dintre acestea este cavoul fraților Gheorghief, ban- 
cheri celebri în secolul al XIX-lea, care au finanțat parțial 
Războiul de Independență. «Din păcate», adaugă Paul Filip, 
«în anii '90, mausoleul acesta a fost spart și s-au căutat dinți 
de aur și bijuterii. S-au furat cele 8 făclii care erau înalte de 
1 m și jumătate și groase cam de 40 de cm, pentru a fi vân- 
dute la fier vechi.» (...) 

Inevitabil, unele dintre monumentele din Bellu vor dis- 
părea, învinse de timp, de promisiuni fără acoperire și de 
oameni nepăsători. Un întreg hățiș legislativ, întreținut cu 
voie sau din incompetență, le condamnă la moarte. Direc- 
ţia Monumente din cadrul primăriei așteaptă cadastrul, 

Ministerul Culturii ridică din umeri, Academia Română nu 
mai este interesată. În cimitirul lor, de o frumusețe din ce în 


ce mai tristă, monumentele din Belu vor redeveni cenușă. 
(www.zf.ro/ziarul-de-duminica) 

... Totul a pornit de la o familie, Bellu, ajunsă în Țara 
Românească în jurul anului 1780. „Bărbații familiei au ocu- 
pat înalte dregătorii, iar familia Bellu s-a înrudit în timp cu 
nume ilustre: Bălăceanu, Mavrocordat, Văcărescu, Ştirbei, 
Câmpineanu. La începutul secolului al XIX-lea, averea Bellu 
era printre cele mai mari din țară.” Familia Bellu a făcut donații 
mari statului, printre acestea numărându-se Casele Bellu de 
pe Podul Mogoşoaiei, devenite sediul Academiei Române 
sau locul pe care s-a construit Spitalul de Fiziologie. După 
moartea lui, în 1927, baronul Barbu Bellu și-a lăsat întreaga 
avere Academiei Române. Dar generozitatea acestei familii 
nu a fost apreciată de reprezentanții regimului Ceaușescu. 
Din ordinul fostului dictator, una dintre casele familiei Bellu 
(aflată pe Calea Victoriei), donată Academiei Române, a fost 
demolată într-o singură noapte. 

Ca și la Paris, o plimbare prin cimitirul Père Lachaise, 
Cimitirul Bellu oferă o veritabilă lecție de istorie mai mult 
nescrisă pe remarcabilele lucrări funerare: mausoleul familiei 
Cantacuzino (construit de Ion Mincu), al familiei Ghica, cape- 
lele Antonescu sau Pache Protopopescu. 

Cimitirul Bellu este, printre altele, și prilej de speculă. În 
Bellu se vând morminte la prețuri exorbitante, pentru că, 
nu-i așa, este mare lucru să-ți învecinezi veșnicia cu persona- 
lități de prim rang. Afacerile cu morminte se fac și pe internet, 
prin intermediul anunţurilor virtuale de vânzare a mormin- 
telor. „Vând loc de veci la Cimitirul Bellu. Dimensiunea 

2x3=6 mp. Amplasat în zona bună. Preţ 7.000 de euro. Rog 
seriozitate”. Sau: „Vând loc de veci în Cimitirul Bellu, pe 
Aleea Scriitorilor, lângă Domnișoara cu umbrelă, 4 poziții. 
8.000 euro, negociabil”. Unele morminte ajung chiar și la 
10.000 de euro. Scumpă-i viața de acum, dar nici aia de după 
nu-i floare la ureche... 

Povești din alte timpuri și legende multe se ascund prin- 
tre aleile Cimitirului Bellu. Doamna cu Umbrela, cea despre 
care se spune că s-ar uita acum și pentru totdeauna înspre 
mormântul celui care a ucis-o, frații Poroineanu, a căror po- 
veste de dragoste a rămas până azi tulburătoare, Iulia Hasdeu 
cu monumentul ei straniu, cunoscut în toată lumea, mor- 
minte ale oamenilor celebri care au trecut prin România 
ultimelor secole, toate se află la Cimitirul Bellu. 

Din toamna anului 2010, Bellu a intrat în Asociaţia Cimi- 
tirelor Semnificative din Europa, alături de cele mai impor- 
tante cimitire ale continentului, asociația numărând în 
prezent peste o sută de membri din mai mult de 20 de țări. 
Extraordinarele monumente de artă funerară și numărul 
mare de personalități înmormântate la Bellu au fost criteriile 
pentru care cimitirul unde odihnesc de la Eminescu la Ma- 
rin Preda și de la Amza Pellea la Adrian Pintea a fost inclus 
în această importantă asociație. 

„Putem spune cu siguranță că nu știm alt cimitir în țările 
europene care să concentreze mormitele atâtor personalități. 
La Bellu se găsește toată istoria României din ultimele secole 
pentru că aici sunt cei care au creat-o și nu trebuie să ne te- 
mem să mergem să-i vizităm. Poate așteaptă să le aprindem 
o lumânare sau să le ducem o floare...”, a declarat, pentru 


Jurnalul Naţional, Virgil Rotaru, administratorul cimitirului. 

„Obiectivele Asociţiei sunt să promoveze cimitirele eu- 


ropene, partea de patrimoniu național, restaurarea monu- 
mentelor, care pe noi ne interesează cel mai mult, având în 
vedere capodoperele care sunt în Bellu, și, mai ales, sensibi- 
lizarea oamenilor. Și la asta trebuie să mai lucrăm... De altfel 
e unul dintre motivele pentru care ne-am străduit să inclu- 
dem vizitarea cimitirului în Noaptea Muzeelor, pentru ca 
oamenii să vadă ce opere de artă există aici. Atunci, va fi o 
expoziție de artă funerară și de pictură, un recital de poezie 
și muzică clasică”, ne-a spus și Monica Pancu de la biroul de 
presă. „Ne-am gândit inițial să facem un omagiu de la artiști 
pentru artiști, dar... artiștii n-au fost interesați. Și atunci am 
hotărât să facem un pelerinaj cu oamenii normali și să aprin- 
dem câte o lumânare la marile monumente.” (...) 

A fost odată, prin anii 1820, o mare curte boierescă pe 
aceste locuri și o frumoasă grădină, aparținându-i lui Bellu 
cel Bătrân. De la proprietarul acestui loc avea să vină numele 
de mai târziu al cimitirului în care se află acum adunată lao- 
laltă o mare parte din istoria României... Apoi, cu timpul, 
spațiul a trecut în proprietatea Mânăstirii Văcărești care avea 
aici trei mori de vânt prin anii 1840, iar pe la jumătatea 
secolului al XIX-lea deja au început lucrările pentru con- 
struirea cimitirului care este astăzi unul dintre cele mai fru- 
moase și mai liniștite parcuri-muzeu ale Bucureștiului. 

„Traseul din Noaptea Muzeelor începe de undeva, de la 
mormântul lui Aurel Vlaicu, din cimitirul militar, se merge 
apoi la generalul Dragalina, monumentul eroilor francezi, ca- 
pela Vasile Lascăr, la mormântul Rosetti, cel care a făcut prima 
înhumare în cimitirul Bellu. Pe urmă la Mihai Eminescu, 


George Coșbuc, Marin Preda, apoi mormântul Monseniorului 

Ghica, capela Marghiloman, capela familiei Gheorghief, 
care e vizitată și în interior și care, alături de monumentul 
familiei Cantacuzino, sunt cele mai mari din Bellu, au 120 
de metri pătrați. Se merge apoi la un monument foarte fru- 
mos, Doamna cu Umbrela și povestea ei minunată... Se pare 
că a fost menajeră într-o casă boierească și legenda spune că 
ea s-ar uita spre cel care a omorât-o, iar primul cavou pe 
linie e Mina Minovici...” E o statuie în mărime naturală, o 
operă de artă. (...) 

Ca valoare artistică, simbolică și documentară, Cimitirul 
Bellu este cu siguranță unul dintre cele mai cunoscute din 
Europa, alături de Père Lachaise sau Cimitirul din Madrid, 
iar intrarea lui în ASCE nu face decât să o confirme. Dar, 
dincolo de această recunoaștere internațională, Bellu are ne- 
voie de un alt fel de cunoaștere la nivel național. Poveștile 
lui sunt unele dintre cele mai frumoase din București, iar 
aleile lui asemenea... O noapte întreagă, printre lumânări, 
flori și legende, aveți timp să vă întâlniți cu artiștii altor vea- 
curi... (bttp://jurnalul.ro) 

Pășești pe aleile umbroase ale cimitirului, cu un senti- 
ment de respect și teamă, ca nu cumva să perturbi liniștea și 
armonia mormintelor așezate umăr la umăr. De-o parte și 
de alta, monumente, cavouri, statui și busturi își deapănă 
fiecare, în taină, povestea sa. Aici, găsim o adevărată colecție 
de artă a marilor sculptori ai secolelor XIX-XX: Karl Storck, 
Ion Mincu, Cornel Medrea, Raffaelo Romanelli, Dimitrie 
Paciurea, scrie Formula As. 

Cu mai bine de două secole în urmă, pe locul unde astăzi 
se află cimitirul, familia de origine aromână Bellu avea, se 
spune, o livadă de portocali. În București, celebra familie 

deținea terenuri și proprietăți întinse care, în mare parte, au 
fost donate statului român. Printre ele, și grădina de pe „ulița” 
Șerban Vodă, pe care Barbu Bellu, ministrul Cultelor și 
Justiţiei, o donează în 1853 Sfatului Orășenesc, adică Admi- 
nistrației Publice Locale. Edilii, pentru a fi în pas cu marile 
capitale europene, hotărăsc destinația terenului: un cimitir 
mare, demn de un oraș tot mai modern. 

După ce guvernul a hotărât deshumarea și mutarea ose- 
mintelor celor îngropați pe lângă bisericile parohiale, fami- 
liile înstărite și boierii orașului își aduc strămoșii în Cimitirul 
Bellu. Cantacuzino, Rosetti, Văcărescu sunt doar câteva din- 
tre familiile de renume care își găsesc lăcașul etern în cel mai 
vestit cimitir al României. 

„Micul Pere Lachaise” al Bucureștiului se întinde, astăzi, 
pe 28 de hectare și a fost adăugat pe harta obiectivelor 
turistice europene. Vizitatorii, din ce în ce mai mulți, sunt 
impresionați de fabuloasa colecție de artă din cimitirul-mu- 
zeu, pe lângă care, până mai ieri, treceau nepăsători. (.. $) 

La sfârșitul veacului al XIX-lea, Constantin Poroineanu, 
fiul unui moșier renumit din ținuturile Olteniei, pleacă să 
studieze la Paris, după cum o cerea rigoarea timpului. Deși 
student eminent, tânărul Poroineanu nu se poate ține departe 
de viața boemă a orașului de pe Sena, nonconformistă și de 
un farmec aparte. Aici, la o serată între studenți, întâlnește 
o frumoasă franțuzoaică, cu care trăiește o aventură pasio- 
nală. Fata rămâne însărcinată, iar Constantin cere acordul 
tatălui pentru a se căsători, după cum îi dicta conștiința. 
Bătrânul Poroineanu, extrem de revoltat de comportamentul 
fiului său, îi adresează în mod impetuos „rugămintea” să se 
întoarcă grabnic în țară, amenințându-l cu dezmoștenirea, 

în caz de nesupunere. Astfel, proaspătul absolvent de facul- 
tate părăsește Parisul, cu inima frântă și dezamăgit. 

Anii trec, Constantin Poroineanu devine la rândul său 
unul dintre cei mai mari proprietari rurali, deținând dome- 
nii importante în Dâmboviţa, Ilfov și Romanați. Asemeni 
lui, unul dintre fiii săi pleacă la studii în orașul în care, cu 20 
de ani în urmă, Constantin trăise cele mai frumoase clipe 
ale tinereţii. Printr-o coincidență ciudată a vieții, la fel ca și 
tatăl său, fiul moșierului Poroineanu întâlnește la Paris o stu- 
dentă de care se îndrăgostește nebunește. Spre deosebire de 
tatăl său, tânărul Poroineanu o ia în căsătorie pe aceasta, în 
secret, fără să ceară binecuvântarea părinților. După câteva 
săptămâni, se întoarce în țară, pentru a-și prezenta familiei 
mireasa. Constantin Poroineanu se împacă relativ ușor cu 
această idee, dar, în scurt timp, punând cap la cap mai multe 
informații, realizează îngrozit că soția fiului său este fiica lui, 
rodul pasiunii trăite la Paris în tinerețea sa. Tinerii căsătoriți 
sunt, prin urmare, soră și frate! Disperarea, durerea și revolta 
îi determină pe cei doi îndrăgostiți să-și pună capăt zilelor. 
Constantin Poroineanu lasă toată averea sa primăriei orașului 
Caracal. A doua zi, după semnarea testamentului, se sinucide. 

Povestea tragică a dragostei și a sfârșitului cumplit este 
întruchipată atât de expresiv în monumentul din Bellu, încât 
ai zice că piatra e vie. Realizat de artistul italian Raffaello 
Romanelli, acest simbol al iubirii blestemate, care înspăi- 
mântă și înduioșează, înfruntă veacurile. 

Către marginea cimitirului, ferită de aglomeraţia de 
vizitatori, apare o siluetă gracilă, care se distinge prin ele- 
ganța ei. E celebra „Doamnă cu umbrela”, o altă legendă a 
Cimitirului Bellu. Frumoasă, tânără și distinsă, pare o apariție 

rătăcită dintr-o altă epocă. Statuia în mărime naturală, operă 
a aceluiași sculptor Romanelli, reproduce cele mai fine deta- 
lii, de la cutele rochiei, până la arcuirea sprâncenelor și ele- 
ganța cu care își poartă umbrela. Ai impresia că este și ea vie, 
gata să pornească pe alee, după ce a zăbovit, într-o clipă de 
reculegere, la mormântul unei persoane dragi. Zâmbeşte 
tainic, purtând secretul unei drame misterioase. 

Legenda spune că „Doamna în alb” sau „Doamna cu um- 
brela” a fost amanta unui bărbat bogat din București. Se 
șoptește timid numele lui George Assan, din familia propri- 
etarului primei mori cu aburi din România, sau chiar numele 
lui Carol al II-lea. Profesoara de limbi străine și guvernanta, 
Katalina Boschott, a trăit la Herculane o intensă poveste de 
dragoste cu enigmaticul bărbat. Se pare că acolo a suferit și 
o operaţie de peritonită nereușită. Pe patul de moarte ar fi 
spus: „Cet animal de médecin ma tué! (Acest animal de medic 
m-a ucis!)”. Aceste cuvinte au fost încrustate cu litere de aur 
în piatra funerară, de granit roșu. Astăzi, nu mai sunt decât 
urmele, literele de aur au fost furate demult. 

Se spune că celebrul sculptor ar fi fost întrebat cine a 
comandat o asemenea statuie, pentru o simplă guvernantă. 
Răspunsul artistului ar fi fost: „Un domn cu stare, care a dorit 
să rămână anonim”. (wzww.formula-as.ro) 

Cel mai mare specialist în istoria Cimitirului Bellu, Gheor- 
ghe G. Bezviconi (14 aprilie 1910 — 30 aprilie 1966) a fost 
un important istoric, genealogist și heraldist român. A fost 
membru corespondent al Academiei Române și al unor in- 
stitute de istorie din Franța și Belgia, membru onorific al 
„Societății publiciștilor și scriitorilor străini” din Bulgaria. A 
fost membru fondator al Societății Scriitorilor din Basarabia, 

membru al Comitetului de Conducere și reprezentantul ei 
la București. 

Gheorghe Bezviconi debutează la 14 ani în presa de limbă 
franceză, iar la 17 ani publică primul articol în presa de 
limbă rusă. Deși a fost un autodidact, a demonstrat în ne- 
numărate rânduri că știe istorie, cunoaște perfect amănunte 
care ar face onoare oricărui licențiat universitar. La București, 
audiază cursurile de istorie ale lui Nicolae Iorga. 

La Chișinău, duce o activitate publicistică bogată ca re- 
dactor dar și ca editor. În 1936, devine membru corespon- 
dent al Academiei Române, iar în 1937 pleacă din Basarabia 
și se stabilește la București. În 1938, este angajat la Institutul 
pentru Studiul Istoriei Universale. 

În 1940, Nicolae Iorga propune pentru premiere volumul 
I al lucrării Boterimea Moldovei dintre Prut şi Nistru. 

După 1944, în anii dictaturii comuniste este persecutat. 
În urma eliberării din funcţia de la Institutul pentru Studiul 
Istoriei Universale, după o tentativă de sinucidere, se anga- 
jează portar și, în final, paznic la Cimitirul Bellu din Bucu- 
rești. Continuă să adune materiale istorice în condițiile cele 
mai vitrege. Pentru el istoria era un modus vivendi, în orice 
postură, paznic sau cercetător știintific, era același cercetător 
al trecutului. Nu accepta să se discute despre isorie de pe po- 
ziții slab argumentate. De aceea, avea mulți dușmani și, în 
plus, rușii îl suspectau de românofilie iar românii de rusofi- 
lie. S-a prăpădit în 1966 de ciroză. 

De ce un istoric ca Bezviconi nu-și ocupă locul meritat 
pe marele firmament al istoriei? Soţia sa, Tatiana Bezviconi 
spunea: „Cei ce nu-l cunosc n-au ce spune despre el, iar cei 

ce l-au furat preferă să tacă. Opera lui a fost prădată — și la 
Chișinău și la București și la Moscova”. 

Gheorghe Bezviconi a primit medalii și titluri care ar 
onora pe orice mare istoric: Medalia de Aur a Institutului 
francez de istorie şi heraldică (1935), Medalia de Onoare Ver- 
meil a Societății Academice Arts-Sciences- Lettres (1963); Cru- 
cea Ligii Republicane Franceze a Binelui Public cl. III (1936); 
Premiul Hanul Ancuţei (1938), Pemiul Năsturel al Academiei 
Române (1948); Academician post-mortem al Academiei Inter- 
naționale din Pontzen — Neapole (1974), şi altele. 

Istoricul Mihai Sorin Rădulescu conchidea: „Gheorghe 
G. Bezviconi, care în ultimii ani ai vieții, în vremea regimu- 
lui comunist, ajunsese paznic la cimitirul Bellu, a fost isto- 
ricul și genealogistul căruia îi datorăm cel mai mult în ceea 
ce privește cunoașterea nobilimii basarabene din secolul 
al XIX-lea. A fost un entuziast și un erudit”. (https://ro. 
wikipedia.org) 

Printre istoricii noștri, Gheorghe Bezviconi deține un loc 
aparte. Deși n-a reușit să-și ducă la bun sfârșit nici studiile 
liceale, a demonstrat în nenumărate rânduri că știe istoria, 
cunoaște perfect amănunte care ar face onoare oricărui licen- 
țiat universitar. 

Fiind un ziarist autodidact, a scris în trei limbi — română, 
franceză și rusă — atât de bine că îi recunoști stilul numai 
după pauzele ce le face pentru a-și trage respirația înainte de 
a-ți comunica torente de noi fapte și evenimente. Iar siguranța 
și eleganța frazei te captivează de la primele cuvinte. 

Când trecuse de ecuatorul tinereții, nostalgia probabil îl 
îndemna să-și amintească despre primii pași făcuți pe tărâ- 
mul lunecos, dramatic, dar atât de dulce al publicisticii. 

Într-un manuscris intitulat Portretov dlinnâi read. ..am găsit 
rânduri de spovedanie: „Îmi vine greu să-mi amintesc când 
am început a scrie. 

Primul meu articol, scris destul de întemeiat, deși nu era 
prevăzut pentru a fi dat publicităţii, era o biografie a Împă- 
rătesei Maria Feodorovna. Era inspirat de vreo aniversare 
sau poate ceea ce e mai probabil că comemoram în felul acesta 
data morții... 

În acele vremuri, eram cercetaș și presupun că primele 
mele articole au fost tot despre cercetășie ori poate că și mai 
înainte de acestea, în ziarele locale să-și fi găsit locul croni- 
cile despre meciurile de fotbal între echipele de juniori, cro- 
nici redactate de mine. 

În 1925, eu am întemeiat la Chișinău primele echipe de 
fotbal Sporting ș.a. 

În fine, la aniversarea congresului de la Berlin, în 1928, 
pe când aveam 18 ani, am publicat o scrisoare în care comu- 
nicam redacției că în textul ce însoțea imaginea reprodusă 
de la congres și care a fost tipărită în ziarul Bessarabskoe slovo 
s-au strecurat niște greșeli. Admit că acest articol, precum și 
multe altele, eu le-am semnat cu pseudonimul: Alexei Curja 
(numele străbunicului meu) sau Boguș (numele unui strămoș 
și mai îndepărtat). 

Pe atunci, la Chișinău se editau mai multe ziare în limba 
rusă, una dintre publicaţii era chiar o veritabilă gazetă ru- 
sească. La început se numea Utro, după o vreme s-a numit 
Deni, iar mai apoi s-a prefăcut în săptămânalul Molva. Re- 
dactor-editor era Mark Nikolaevici Beleakovski (1882-1951). 
De origine basarabeană, Beleakovski și-a început activitatea 
gazetărească la Petersburg, iar după revoluție s-a întors la 


Il 


Chișinău. Era un om foarte cărturar — fenomen rar întâlnit 
printre ziariștii basarabeni. Una din particularitățile negative 
ale activității sale era necesitatea de-a acoperi paginile publi- 
cației cu materiale proprii sau folosindu-se de serviciile unor 
amatori care nu puteau scri. Toate acestea se întâmplau din 
cauza lipsei de mijloace financiare. 

În ziarul Utro, în 1929, a și apărut primul meu articol 
serios: Cimitirul Râșcani din Chişinău”. 

Multă lume e pasionată de istorie, preferă să răscolească 
trecutul, dar prea puțini sunt acei care și-ar consacra viața, 
așa ca Gheorghe Bezviconi, pentru reconstituirea și trăirea 
clipelor astrale printre eroii vremurilor de odinioară. 

Bezviconi este, fără îndoială, ultimul romantic al istoriei 
basarabene. 

S-a născut la 14 aprilie 1910, în orășelul Jitomir. 

Părinţii erau în trecere prin acel oraș când ursitoarele 
au cerut venirea lui pe lume. La Chișinău, a sosit abia peste 
o lună. 

Tatiana Bezviconi, soția lui, într-o Biografie, scrisă după 
dispariția istoricului, nota: „Gheorghe Bezviconi spunea: două 
orașe pot pretinde că îmi sunt natale. Trebuia să mă nasc la 
Chișinău, totul era pregătit pentru acest mare eveniment. 
Dar a survenit moartea tragică a doi frați mai mari și mama, 
disperată, a părăsit Chișinăul, unde totul îi aducea aminte 
de copiii pierduţi. A plecat deci la Jitomir, la rude, și acolo 
într-o zi senină de primăvară a văzut lumina zilei micul Jorj. 
Cel mai mic din familie, singura lui soră fiind cu patru ani 
mai mare”. 

Arborele genealogic al viitorului istoric are destule rami- 
ficații interesante. 

Primul strămoș cunoscut a fost un colonel polonez, Adam 
Boguș, căsătorit cu o ucraineancă. 

Ei au locuit în orășelul Sorocinți, baștina lui Nikolai Vasi- 
levici Gogol. Ajuns familist, colonelul și-a ridicat o casă, dar 
ca orice militar prevăzător, ținând cont de acele vremuri tul- 
buri, n-a făcut nici un geam spre stradă, din care cauză, se 
zice, s-a prins de el porecla Bezviconnâi. 

Nepotul colonelului, Grigori, adversar convins al hatma- 
nului Mazepa, la 1710 era sotnic în armata căzăcească. Unii 
istorici literari presupun că anume destinul fiicei lui Grigori a 
stat la baza povestirii lui N. Gogol Maiskaia noci ili Uzoplenița. 

Genealogist prin vocaţie, Gheorghe Bezviconi (căci anume 
așa a preferat el să-și semneze majoritatea scrierilor) deținea 
documente autentice privitor la arborele său genealogic. Des- 
pre acest fapt el a comunicat prietenului său din Chișinău A. 
Kidel și savantului ucrainean A.I. Belețki din Kiev. 

Tatăl scriitorului, Gavriil Bezviconnâi, s-a născut la 24 
martie 1860, de asemenea la Sorocinți. Rămas orfan de mic 
copil, a învățat la un colegiu pentru nobili, apoi la un institut 
din Gluhov. Prin protecția rudei sale, șambelanul M.N. Alfe- 
raki, a intrat ca șef-inspector la navigația rusă pe Marea 
Neagră. În 1896, s-a mutat la Ismail, unde s-a ocupat cu 
organizarea navigației pe Dunăre și pe Prut. Ziarele odesite 
la acea vreme au găzduit zeci de articole semnate de harni- 
cul funcționar. Cred că anume pasiunea pentru scris i-a fost 
inoculată lui Gheorghe Bezviconi de tatăl său, precum și 
dragostea pentru stepa frumoasă a sudului basarabean. Pă- 
rintele lui a participat și la Primul Război Mondial, a orga- 
nizat Societatea foștilor ofițeri de război, dar statul român 
n-a dorit să-i recunoască meritele, refuzând să-i ofere o pensie 

onorabilă. Despre aceasta a vorbit cu regret Pan Halippa la 


mormântul celui care a fost Gavriil Bezviconnâi și care s-a 
stins din viață la 30 aprilie 1937, fiind înmormântat la Chi- 
șinău, la Cimitirul Central, alături de prima lui soție Tur- 
ceaniniov, cu care a avut trei copii. 

„A închis ochii pentru vecie, dar înainte de aceasta a lăsat 
posterității niște memorii extrem de prețioase despre Basa- 
rabia de Sud, pe care fiul i le-a tipărit în revista Din trecutul 
nostru sub genericul Din amintirile lui Gavriil Bezviconnâi 
și câteva pânze de talent dintre care s-a păstrat în colecția 
lui Gheorghe Bezviconi, între care și un Autoportret executat 
pe când avea de 25 de ani. 

Mai mulți răuvoitori afirmau că toate scrierile lui Gheor- 
ghe Bezviconi sunt opera tatălui său, dar, spre bucuria noas- 
tră, timpul a prefăcut aceste afirmații în absurdități... 

Pe linia maternă, Gheorghe Bezviconi era urmașul direct 
al lui L.L. Pigulevski, căci mama sa, Sofia, era fiica acestui 
consilier efectiv, renumit prin teoriile sale pedagogice. 

Fa s-a născut în 1876 la Jitomir. Deși a fost educată într-o 
familie de oameni bogați, a preferat să părăsească casa pă- 
rintească și, așa cum procedau intelectualii de odinioară, a 
mers „în popor”, în satele uitate de lume, ca să-i învețe carte 
pe copiii săracilor. 

În 1904, s-a căsătorit cu Gavriil Bezviconnâi, în 1912 
absolvește cu distincție Cursurile Superioare de limbi mo- 
derne ale M.M. Bobrişceva-Puşkina, obţinând dreptul la o 
stagiere în Franța, la Paris, unde o și găsește începutul Pri- 
mului Război Mondial. 

Este meritul ei că micul George vorbea curent franceza 
și rusa, cunoștea bine germana și latina. Și tot ea a vândut casa 

ca să-i dea banii necesari pentru a scoate revista Din trecutul 
nostru. Din Biografia scrisă de Tatiana Bezviconi am consem- 
nat câteva detalii edificatoare: 

„De mic îi plăcea cititul, ca cineva să-i citească. La înce- 
put îi citea mama, mai târziu sora cea mare. Un mic aparta- 
ment în curte a fost închiriat la două doamne bătrâne, și în 
loc de chirie trebuia(u) să citească cu vocea tare... ... De mic 
avea pasiunea portretelor. Ceasuri întregi tăia, clasa și lipea 
lungi cearșafuri ale familiilor însemnate și personajelor isto- 
rice din întrega Europă. Se nășteau mari genealogii, ramură 
importantă a istoriei și care mai târziu îi va aduce și renume 
de un genealogist de seamă...”. 

S-a stins din viață la 2 aprilie 1934, la Chișinău, iar fie- 
care număr de revistă Din trecutul nostru era dedicat memo- 
riei Sofiei Bezviconnâi. 

Anii vechiului imperiu erau numărați și prin ochii copi- 
lului s-a scurs lumina acelui apus tragic. Schimbul epocilor 
l-a fascinat și l-a îngrozit. Frumoasele tradiții cavalerești, va- 
lorile culturale acumulate cu migală secole de-a rândul s-au 
pomenit sub roțile istoriei. Răsturnarea valorilor s-a petrecut 
prea brusc, nelăsând timp pentru readaptare generațiilor mai 
în vârstă la noile condiții de viață. 

Evenimentele i-au sugerat tânărului energic, în căutare de 
ocupații serioase, ideea de a cerceta spațiul istoric, de care 
până acum nu se ocupase nimeni. 

Cine a studiat fasciculele din arhiva lui Bezviconi ce se 
păstrează la Arhiva Națională a Moldovei își dă bine seama 
despre felul cum a evoluat acest cercetător, preocupat la în- 
ceput de organizarea unor echipe de fotbal, de întrecerile 
juniorilor la fotbal, de mișcarea de cercetași, de colaborarea 


18 


la publicații mediocre, ca mai apoi să se prefacă într-un colec- 


ționar neobosit al iconografiei basarabene, devenind propri- 
etarul unei impunătoare colecții: de artă plastică, de manuscrise, 
de memorii ale contemporanilor. 

Am putea spune că dragostea pentru trecutul provinciei 
dintre Prut și Nistru a moștenit-o de la tatăl său, Gavriil 
Bezviconnâi, care a fost și el un bun publicist, un memoria- 
list remarcabil și un bun funcționar, cunoscător al oamenilor 
și tradițiilor din această provincie. Amintirile lui de pe tim- 
purile când era șef al serviciului fluvial al Basarabiei atestă 
veritabile calități de scriitor. 

Alexandru Conunov, coleg de liceu și de clasă cu Gheor- 
ghe Bezviconi, mărturisea că el încă de pe băncile școlii avea 
o pasiune nemaipomenită pentru memorizarea numelor și 
datelor cronologice. Dar pe cât îl fascina istoria, pe atât îi 
displăcea matematica și avea mereu probleme cu profesorii 
în cauză. 

Fenomenul Bezviconi s-a manifestat foarte timpuriu. La 
14 ani debutează în presa de limbă franceză. La 17 ani pu- 
blică primul articol în presa de limbă rusă. La 23 de ani, cu 
contribuția financiară a mamei sale, Sofia, începe editarea în 
limba română a unei reviste de istorie fără precedent în isto- 
ria publicisticii noastre. 

Din trecutul nostru a fost revista care i-a uimit pe con- 
temporani prin originalitatea materialelor publicate, prin 
caracterul serios și matur al judecăților istorice. Scrisă la în- 
ceput de un singur autor, ea obține treptat colaboratori ex- 
trem de valoroși în persoana lui Artur Gorovei, a lui Aurel 
George Stino, a lui Sergiu Matei Nica ș.a. Revista a avut în 

total 2.000 pagini și 700 de clișee, majoritatea articolelor 
fiind scrise chiar de redactorul-editor. 

Practic, Gheorghe Bezviconi a colaborat la toate publi- 
cațiile basarabene, începând cu cele mai prestigioase — Viața 
Basarabiei, Cuvânt moldovenesc — şi terminând cu cele mai 
puţin cunoscute, inclusiv cele de limbă rusă. Semna materi- 
alele Bezviconi, Gh. Bezviconnâi, G.B., Gh. Bohuș, Alexis 
Gurji, Gh. Moldovan, Nicolae Pândaru, Nicolae Strajă. A 
publicat și în presa din Regat: Adevărul literar şi artistic, Con- 
vorbiri literare, Revista istorică, Revista Fundațiilor regale, 
Cuvânt moldovenesc, Gazeta Femeii, Neamul românesc, Bu- 
geacul, Însemnări literare, Arhivele Basarabiei, Analele Moido- 
vei, Cetatea Moldovei, Ararat, Arhivele Olteniei, ş.a. 

Prima carte tipărită de Gheorghe Bezviconi a fost scoasă 
în tipografia lui D. Puterman cu prefața lui Simion Mehe- 
dinți și se numea Educatie şi cercetăşie (1932). 

Când scria despre Ștefan Gonata, despre Manuc Bey, 
despre Pavel Gore, el nu numai că descoperea personalități 
uitate pe nedrept, el readucea în fața cititorului o întreagă 
epocă cu toate piscurile și neajunsurile ei. Acele pagini de 
revistă sunt la fel de actuale, la fel de prețioase astăzi precum 
au fost și în ziua apariției. 

Bezviconi avea o rețea de colaboratori care îi furnizau 
informații, îi puneau la dispoziție materiale, avea oamenii săi 
de încredere în relațiile cu deținătorii de obiecte de anticariat, 
fotografii de familie ori manuscrise. Felul lui de a selecta 
materialul îmi amintește de nodurile electronice ale mașinilor 
cibernetice. Orice informaţie nouă își găsea locul cuvenit în 
arhivă și putea fi scoasă de acolo în momentul oportun. 


90 


Această calitate a lui Bezviconi este extrem de prețioasă 


mai ales când abordează problemele de genealogie. Este un 
profund continuator al operei concepute cândva de Con- 
stantin Tufescu și continuată cu vrednicie de Paul Gore, dar 
ideile lui Bezviconi depășesc posibilitățile cercetătorului 
genealogist solitar. În 1938, lansează apelul creării unui 
institut de genealogie și heraldică, idee susținută activ de 
Nicolae Iorga, și numai izbucnirea războiului a împiedicat 
realizarea acestui frumos gând. 

Toate lucrările lui Bezviconi au fost zămislite pe baza 
unui bogat material genealogic. Spectrul talentului său cu- 
prinde și multe calități literare pronunțate. Un exemplu per- 
fect în acest sens este și volumul Profiluri de ieri şi de azi 
(București, 1943), care a fost continuat în manuscrisul Por- 
tretov dlinnâi read... (1952). 

Farmecul lucrărilor sale vine de la contopirea autorului 
cu epoca descrisă — de aici și descoperirea, intuirea celor mai 
neînsemnate detalii. 

După 1937, a plecat din Basarabia, dar a continuat să 
tipărească lucrări solide și importante la tema preferată: 
Boierimea Moldovei dintre Prut şi Nistru (vol.1, Bucureşti, 
1940 — vol. II, București, 1943); Cărzurarii basarabeni 
(Chișinău, 1940); Din alte vremi (București, 1940); C. Moruzi 
(Vălenii de Munte, 1940); Cimitirul Bellu din Bucureşti 
(Bucureşti, 1941); Romancierul D. Moruzi (lași, 1942), Mânăs- 
firea Japca (București, 1942); Costache Stamati, familia şi 
contemporanii (lași, 1942); Zamfir Ralli-Arbore (laşi, 1942); 
Profiluri de ieri şi de azi (Bucureşti, 1943); Pușkin în exil 
(București, 1947); Serghei Lazo (București, 1947) ș.a. În aceste 
lucrări nu mai sesizăm uimirea copilărească în fața trecutului 

basarabean — o fi de vină maturizarea autorului ori poate 
depărtarea de obiectul de studiu îl „răcise” într-un fel? ! Anii 
dificili de după 1944 l-au făcut temporar să se reprofileze, 
tema Basarabiei cedând în fața temei oficiale — relațiile ro- 
mâno-ruse: Călători ruși în Moldova și Muntenia (București, 
1947); Manuscrisele ruseşti ale Academiei RPR (Bucureşti, 
1949); Cimitirul Bellu — muzeu de sculptură şi arhitectură 
(București, 1958); Contribuţii la istoria relaţiilor româno-ruse 
(București, 1962). 

Dar schimbarea temei nu l-a putut salva de necazuri. 
Fiind dat afară din serviciu, a dus-o greu. Dar nu situația 
materială precară i-a întunecat ultimii ani de viață. Nu s-a 
putut împăca cu gândul că bogata arhivă, acumulată cu atâta 
dragoste de-a lungul anilor, nu mai trebuie nimănui. 

Continuă să adune materiale chiar în condițiile cele mai 
vitrege. Fiind paznic la Cimitirul Bellu, a scris istoria acestui 
Pantheon al românilor. Pe toți cunoscuții din România, care 
dețineau informaţii privitoare la Basarabia, i-a rugat să le 
treacă pe hârtie. Gheorghe Bezviconi veghea asupra fiecărei 
pagini scrise, corijând cu creionul orice greșeală ce se stre- 
cura. Nu s-a împăcat niciodată cu gândul că a fost scos din 
circuitul științific sau că cineva poate discuta problemele 
istorice de pe poziții slab argumentate. Se considera soldat 
al Istoriei, la datorie în cele mai dificile situații: „Într-o adu- 
nare numeroasă, când un «istoric» îndruga multe prostii și 
lumea îl aplauda, se scoală G.B. și declară că poate dovedi alb 
pe negru că tot ce a fost declarat nu corespunde adevărului 
istoric. Se ridică o furtună, dacă s-ar fi putut, ar fi fost sfâșiat 
de cei prezenți (Roller și Constantinescu-lași au prezidat 
adunarea). Acesta este G.B.” (Biografia, de Tatiana Bezviconi) 


82 


Nostalgia după Basarabia a retopit-o într-un roman pe care 


nimeni nu îndrăznea să-l editeze și care, scris de autor în 1952- 
1956, abia în 1990 a văzut lumina tiparului în revista Kodri 
sub denumirea Poslednii lișnii celovek (Ultimul om de prisos). 

„ Astăzi, Gheorghe Bezviconi trebuie redescoperit chiar 
de generația nouă. A fost modelul cercetătorului ideal. Nici- 
odată n-a monopolizat materialul istoric. Orice tânăr îi pu- 
tea solicita ajutorul. Drept argument ne servește armata de 
basarabeni cu care a fost în corespondență: Gh. Bogaci, A. 
Kidel, I. Osadcenco, B. Trubeţkoi ș.a. 

Pentru el istoria era un modus vivendi, indiferent de 
situația socială — paznic la cimitir sau cercetător științific la 
un prestigios institut de istorie. În orice postură, Gheorghe 
Bezviconi e același neobosit cercetător al trecutului. 

Destinul lui Bezviconi este o dramă cu suficient material 
pentru mai multe generații de romancieri, aceștia găsind 
suficient tragism în omul pe care Nicolae Iorga îl considera 
un eminent istoric, o inteligență vie. Iar el credea că nu este 
decât un mort viu, ultimul mohican. 

Despre aceasta se preferă să nu se scrie, dar trebuie să 
știm că în 1952, după concediere, tânărul a hotărât să plece 
din viață, înghițind 40 de pastile de luminal. Dar Tatiana 
Bezviconi, devotata lui soție, l-a salvat... 

Românii îl suspectau de rusofilie. Rușii îl suspectau de 
românofilie. De aici și romanul Ultimul om de prisos. În pa- 
rantezele oricărei politici omul care gândește ajunge suspect 
și de prisos. 

El încerca să-și lămurească de ce s-a lăsat atâta tăcere în 
jurul numelui său, în jurul operei sale. Aceeași întrebare și-o 
punea și Tatiana Bezviconi în scrisorile adresate lui A. Kidel. 

Explicaţia e aproape banală. Cei ce nu-l cunosc n-au 
ce spune despe el, iar cei ce l-au furat preferă să tacă. Dar 
opera lui a fost prădată — și la Chișinău, și la București, și 
la Moscova... 

De ce totuși se întâmplă astfel, că unii istorici, făcând 
epocă, dispar de la orizont odată cu stingerea din viață? De 
ce un Bezviconi nu-și ocupă locul meritat pe marele firma- 
ment al istoriei? 

A fost nu numai un istoric, a fost un aristocrat în Istorie. 
A scris la aceeași temă atât cât a avut puteri și informație. 
Deviza sa a fost: veșnica căutare. De aceea în masa lui de 
scris au rămas mai multe lucrări inedite, manuscrise și nu- 
meroase proiecte: Necropola capitalei (București, 1962, carte 
din care s-au tipărit doar câteva zeci de exemplare în 1972), 
Bibliografia relațiilor româno-ruse şi româno-sovietice (carte 
de 756 pagini), Cercetări genealogice, Documente și manuscrise 
rusești ale Academiei R.S.R.; Catalog (I) XI-1827, București, 
1961 (203 pag.); Catalog (II) 1828-1839, București, 1961 
(201 pag.); Catalog (HI) 1840-1953, București, 1961 (262 
pag.); Dintr-un sfert de veac de scris moldovenesc. Însemnări 
biobibliografice. Bucureşti, 1943. Completat în 1959 (55 pag.); 
Manuc-Bei Mirzaian (1769-1817), ed. III, 1950 (58 pag.); 
Moruzi, ed. II, 1968 (270 pag.); Despre artă; Medievistica 
moldovenească ş.a. Istoria nouă este scrisă de oameni noi și 
din ea nu va lipsi numele acestui mare romantic al istoriei 
basarabene — Gheorghe Bezviconi. 

A dispărut din lumea noastră aproape anonim, la 30 
aprilie 1966, la București. A fost contemporanul nostru, 
dar a trecut în neant întocmai ca unul care a trăit acum un 
secol: „În vara anului 1965, partidul i-a dat o garsonieră. Era 

rezolvată favorabil și chestiunea pensiei personale, pentru 
atâția ani de publicistică. Dar de noua sa locuință, de mo- 
desta sa masă de lucru, comandată la un tâmplar amator, 
n-a avut parte să se bucure mult timp. Darurile oamenilor 
au venit prea târziu și moartea nemiloasă a distrus această 
minte luminoasă. 

La 18 aprilie 1966 a fost operat urgent de peritonită și 
ficatul său bolnav (avea ciroză) n-a rezistat șocului. A făcut 
insuficiență hepatică și l-a lăsat ficatul. 

A murit acasă în ziua de 30 aprilie, înconjurat de cărțile, 
lucrările și tablourile sale. La 4 mai a fost înmormântat la 
Bellu, despre care a scris atâta și unde a avut două locuri. 

Un tânăr istoric, Vlad Georgescu, a întrebat dacă Institu- 
tul de Istorie a trimis o coroană. Nici un telefon, nici un de- 
legat, nici o floare. Pe buzele reci a rămas înțepenit un surâs 
ironic. Moartea n-a schimbat expresia acestui mare Om. 

Lângă sicriul său au vorbit doi prieteni și preotul. S-a 
strâns o mulțime de oameni. Se spunea că, dacă s-ar fi știut, 
ar fi venit toți cei care îl cunoșteau, și aceștia toți erau așa de 
numeroși. Prietenii au ridicat sicriul, strănepoții scriitorului 
Danilevschi (băieţii Grosu) au luat crucea și în mare tăcere 
s-au îndreptat spre locul de veci.” (Biografia...) 

Se odihnește în Cimitirul Bellu, lângă femeia dragă care 
i-a fost lumina ultimilor ani de viață și care a avut un destin 
aproape similar — Tatiana Bezviconi. (bttps://orasulmeuchisi- 
nau. wordpress.com) 

„Atunci am început să pozez în disperare...” Măsura 
desfințării Cimitirului Bellu din București luată de către 
autoritățile comuniste, prin anii'70, pentru a face loc Parcu- 


lui Tineretului l-a transformat pe fotograful Paul Filip într-un 

disident care lupta, împotriva uitării și molozului adus de 
buldozerele socialiste, cu aparatul de fotografiat. După '90 a 
făcut același lucru, dar de data asta împotriva celor care 
înțelegeau prin democraţie dreptul de a jefui și a distruge. 
Vorbitor în numele unei lumi tăcute, scrie Jurnalul Naţional. 

A pozat atunci, în '78, pe ascuns, vreo 80 de role de film. 
Ultima memorie a unui loc și a unor monumente care tre- 
buiau să se transforme în pulbere. Ipoteză veridică la acea 
vreme. Cu doar câțiva ani înainte, morții din Valea Plânge- 
rii fuseseră scoși din groapă cu excavatorul. Peste o sută de 
morminte. Doar familiile care avuseseră inspirația să ceară 
înapoi oasele celor decedați primiseră dreptul la „repartiție”, 
aici, în Bellu. Și restul morților — probabil —, aruncați la gunoi, 
crede dânsul. 

Primul monument fotografiat atunci în Bellu a fost ma- 
usoleul lui Cantacuzino. Apoi la rând mai toate mausoleele 
și construcțiile funerare ridicate între 1898 și 1907, exact 
acea lume care, după 1948, povestește Paul Filip, începuse 
să se stingă. „Din momentul acela nu s-au mai făcut lucrări 
de artă în cimitir. Nu mai erau oameni (...) unii erau în puș- 
cărie, alții plecaseră... o teroare tacită pusese stăpânire și 
pe locul ăsta”, povestește în timp ce ne apropiem de cavoul 
Gheorghiefiilor. „Nu se mai făceau monumente după '48, o 
cruce și gata! Și nu se mai scria pe cruce că a fost general, că 
a fost ministru, că a fost cutare, doar numele și anii. Era 
teroare, familia nu mai avea curaj să mai scrie nimic (...) În 
schimb se găseau destule cozi de topor care veneau cu idei: 
« Tovarășul, uite îl îngroapă pe burghezul ăla acolo! Să-i dăm 
un loc în fundul cimitirului!»”. 

La sfârșitul anilor '70, când Paul Filip fugea în timpul 
liber de la Institutul de Cultură Fizică unde lucra pentru a 
mai salva ce se mai poate salva pe hârtia fotografică, Bellu 


nu mai era defel cimitirul elitelor. „Tovarăşilor” le era frică 
de moarte. Se fereau de astfel de locuri, iar cei morți erau 
îngropați pe tăcute și în secret. Cu stea totuși, și nu cruce la 
cap. lar un mare semn de întrebare rămâne și faptul că până 
la urmă Ceaușescu s-a răzgândit și nu a mai redus cele 28 
de hectare pe cât se întindea cimitirul la o simplă fâșie de 
pământ cât măsoară Aleea Scriitorilor și care urma să fie ul- 
tima bucăţică rămasă din acest colț de istorie. Cine să fi fost 
omul care a scăpat acest loc? Nu are însă idee și repetă din 
nou: „ Lovarășilor le era frică de moarte”. 

Ca o premoniţie, de fapt, întâmplarea care l-a pus pe Paul 
Filip pe curs de coliziune cu destinul a fost întâlnirea cu 
Gheorghe G. Bezviconi. Portar pe statele de plată la cimitir, 
istoric-cercetător al Academiei Române de profesie. Primul 
om care a înțeles că locul acesta dispare. Primul cronicar al 
Bellului. La venirea lui Mihail Roller (1948), președintele 
Academiei Republicii Populare Române, majoritatea oame- 
nilor de cultură fuseseră deja trimiși în pușcării. Bezviconi 
în schimb este trimis la Bellu, fiindcă scrisese frumos despre 
ruși. „...De fapt trebuia să pună mâna să îngroape și el cu 
groparii”, spune, cu mâhnire, Paul Filip. I-a cunoscut înde- 
aproape și pe istoric, și pe soția acestuia, Tatiana. „Oameni 
obișnuiți cu un anumit standard de viață, dar care odată 
ajunși aici nu-și mai puteau plăti nici măcar chiria. Trăiau 
din pomenile date la înmormântări, un colac, un covrig...”. 

Și, totuși, între două înmormântări, Bezviconi își conti- 
nuă pe o serie de carnețele secrete cercetările istorice. Notează 

numele tuturor personalităților îngropate la Bellu cărora le 
întocmește în același timp și arborele genealogic. Și îl caută 
pe adolescentul Paul Filip pentru o serie de fotografii ale 
monumentelor funerare din cimitir. „M-a rugat atunci, fiindcă 
o cunoștea pe mama. Fusese secretară la Palat. Și oamenii 
vechi se cunoșteau între ei: «Dom'le, poți să vii să faci niște 
poze la cimitir? Nu am încredere în nimeni și nici eu nu am 
voie să fac poze...» Și am fotografiat pe ascuns. Toți aveam 
un dinte împotriva comuniștilor, dar asta era doar în sufletul 
nostru”. Bellu mai păstrase pe atunci, chiar dacă numai sub 
formă de aparență, frumusețea și reputația de loc de prome- 
nadă. Nu erau atât de multe morminte, își amintește foto- 
graful, iar comuniștii nu se atingeau de cimitir. Aveau atâtea 
case boierești de „umblat”. 

Studiul lui Bezviconi despre Bellu apare după 15 de ani, 
în 1970, la Chișinău, în 200 de exemplare. Fără poze, însă. 
Iar fotograful și istoricul basarabean se reîntâlnesc printr-un 
joc al sorții șapte ani mai târziu în același loc. Paul Filip 
venit să asiste la înmormântarea actorului Toma Caragiu, în 
primăvara anului 1977. Bezviconi odihnindu-se în pământ 
lângă Panait Istrati, un alt „fericit” al socialismului. Și asta 
doar un an mai devreme, înainte ca zvonurile despre desfiin- 
țarea Cimitirului Bellu să curgă din toate direcțiile... 

leșim din cavoul fraților Gheorghieft. Lipsă pe inventar: 
candelabrele de cristal la interior și făcliile de bronz din afară. 
Trecem pe lângă monumentul primului erou român, minus 
sfincșii de bronz zburați cine știe unde, dăm ocol unui mo- 
nument cu îngerași ce stau de veghe și se roagă la cele patru 
colțuri ale monumentului. Poate mai degrabă să scape din 
locul ăsta decât pentru liniștea celui pe care îl veghează cu 

mâinile și aripile rupte de „binevoitori”. Trecem pe lângă mor- 
mântul fostului primar interbelic al Bucureștiului Al. Do- 


nescu, căruia i-au fost sparte geamurile — or fi știut vandalii 


cine este?, ajungem printr-un lung periplu la statuia Doamnei 
cu Umbrela. Inscripția, care o făcuse altădată faimoasă, a fost 
furată complet, mâinile, umbrela și nasul, julite de lovituri. 
Crucea, căzută la pământ. Dar cu toate astea este optimist. 
Crede că urmașii din afară ai celor îngropați aici ar putea 
reface monumentele. În cei din țară nu își mai pune speranțe. 

După '90, Paul Filip a început să fotografieze din nou. 
De data asta, capele și cripte sparte și devastate. A făcut chiar 
și un colaj cu articolele la care colaborase despre mafia cimi- 
tirelor. Vreo 40, o adevărată campanie pe care nu a băgat-o 
în seamă nimeni. Ba mai mult, au încercat să-l arunce într-o 
groapă proaspăt săpată. Deranja, cică. Ce nu au făcut comu- 
niștii a rezolvat democraţia... (P77p://urnalul.ro) 


Crematoriul „Cenusa” - 
fum peste (ocioc 
și obiectiv militar ultrasecret 


Regiunea Bucureștiului de astăzi în vechime era o regi- 
une alternantă de păduri și mlaștini, cu dealuri calcaroase și 
un bogat bazin de ape curgătoare; de la Călugăreni și până 
în Bucureştiul de acum se întindeau o serie de denivelări cal- 
caroase de mici dimensiuni, scobite în subteran și traversate 
de numeroase canale dintre care unele inundate; acest lanţ 
se întindea pe mai multe zeci de kilometri, plecând de la 
Dunăre, mergând apoi pe o linie neregulată, când mai aproape 
când mai departe de cursul fluviului, urcând la un moment 
dat puţin spre nord și trecând prin regiunea Călugăreni și 
București, apoi cotind iarăși către sud și mergând aproape 
paralel cu Dunărea. Această regiune a atras atenția dacilor 
pentru numeroasele ascunzători subterane de mari dimen- 
siuni dar și canale lungi săpate în peretele de calcar, aces- 
tea putând fi ușor amenajate și adaptate diverselor scopuri. 

La început, dacii au utilizat aceste cavități și galerii pentru 
a stoca rezerve strategice de alimente, piei și blănuri etc. Cu 
timpul, la suprafață s-a format, încă din perioada antică, 
staulul și, mai târziu, târgul de animale, pe care în Evul Mediu 
avea să se dezvolte la un moment dat și așezarea omenească 
de mai târziu. 

Primul care a sesizat potențialul strategic al Bucureștilor 
a fost Voievodul Vlad Țepeș, cel care a făcut și primele ame- 
najări „moderne” ale tunelurilor subterane. Se pare că au 
contribuit și boierii care voiau să își protejeze avuțiile de 
tâlharii, care atacau, frecvent, orașul. Mai târziu, peste ame- 
najările făcute de Țepeș, alți domnitori au construit obiective 
de mascare și prelungiri sau altfel de amenajări. De la Curtea 
Domnească a lui Țepeș pleacă un canal care trece pe sub 
Hanul lui Manuc, după care se ramifică în trei braţe care se 
îndreaptă în direcții diferite — unul merge înspre Universi- 
tate, cotind spre Cișmigiul de azi; un alt canal pleacă de la 
Curtea Domnească înspre ceea ce azi numim „Palatul Par- 
lamentului”, iar cel mai important și mai lung canal ducea 
către cel mai mare dintre munții calcaroși pe care sunt așe- 
zați Bucureștii de astăzi și ale cărui rămășițe se mai pot vedea 
și acum în zona Parcul Tineretului (fosta Mlaștină Cocioc); 
pe vremea lui Țepeș, era un munte de dimensiuni mai mari, 
parțial împădurit și înconjurat de cea mai mare zonă mocir- 
loasă din această regiune, deci o fortăreață naturală inex- 
pugnabilă! Acolo, pe vârful muntelui și în mijlocul pădurii, 
tunelul lui Țepeș avea ieșirea. Astăzi, locul ieșirii este mascat 
de Crematoriul Cenușa... 

Crematoriul Cenușa din București este obiectiv militar 
(a fost încă de la crearea lui) pentru că maschează intrarea 

într-o veche rețea de galerii subterane în care se poate merge 


cu mașina și care sunt indubitabil obiective militare. Paza 
acestui aparent banal „crematoriu” este drastică și se interzice 
strict filmarea sau fotografierea sa precum și apropierea de 
clădire la mai puțin de 150-200 metri a persoanelor neauto- 
rizate. În ceea ce priveşte lucrările de „reabilitare” ale crema- 
toriului, debutate în 2003, nu se referă la clădirea exterioară, 
în schimb este de presupus că renovarea și reabilitarea să se 
desfășoare departe de ochii publicului, în incinte construite 
anterior dar care nu se află la suprafață. Crematoriul nu a 
fost construit întâmplător în acel loc, se afirmă pe P77ps:// 
conspiratiisimistere. wordpress.com. 

Multă vreme acest subteran nu a fost utilizat decât de 
către mai marii Ţării Românești, singurii care-i cunoșteau 
existența. Întreaga rețea a suferit modificări destul de im- 
portante în vremea lui Șerban Cantacuzino (1678-1688), 
când de altfel au mai fost construite și o serie de alte vaste 
rețele subterane care făceau legătura între anumite mânăstiri 
din apropierea Bucureștilor. După perioada lui Cantacuzino, 
abia la finele secolului al XIX-lea — începutul secolului tre- 
cut (sub domniile regilor lui Carol I și Ferdinand) s-a făcut 
o altă mare amenajare a „orașului de sub oraș”, extinzându-se 
rețelele subterane dintre mânăstirile ce se afla în apropierea 
Capitalei, construindu-se rețeaua circulară de forturi și canale 
subterane (forturile nu sunt legate între ele doar prin linia 
de centură ci și printr-un canal subteran care era destinat 
pentru aprovizionare cu muniție și schimb de personal între 
forturi), precum și o mare parte din amenajările subterane 
ale unor obiective din București, cum ar fi de pildă Palatul 
Cotroceni, care este legat printr-o șosea subterană de Fortul 

Domnești și, de acolo, mai departe, de ceea ce astăzi este 
Centrul de Cercetare al Armatei și unitatea de Arme Întru- 
nite de la Clinceni (transmisiuni speciale și război radio- 
electronic, parașutiști, o subunitate de cercetare etc). 

Printre multe altele, în perioada interbelică s-a trecut și 
la reamenajarea subteranului care leagă Curtea Domnească 
de dealul Mlaștinii Cocioc, s-a mascat ieșirea principală din 
acest subteran cu clădirea Crematoriului, într-una din ane- 
xele acestuia aflându-se poarta de ieșire din galeria subterană. 
Ulterior, comuniștii au făcut și mai multe amenajări pentru 
această rețea de canale subterane, ei de altfel degajând terenul 
de Mlaștina Cocioc și punând în loc Lacul și Parcul Tine- 
retului de astăzi. Sub regimul comunist, s-a diversificat și 
rețeaua de canale subterane de sub fosta mlaștină, o mare 
parte din volumul imens de pământ excavat, fiind mascat prin 
construcția Sălii Polivalente. Această clădire a fost constru- 
ită aparent complet anapoda, într-o zonă în care nu era de- 
loc oportună o astfel de construcţie. În realitate, ea a mascat 
volumul uriaș de pământ care s-a excavat din zona respec- 
tivă, cu prilejul extinderii rețelelor subterane. 

Puţină lume știe că sub Parcul Tineretului există o struc- 
tură uriașă din beton, sub formă de potcoavă, care se întinde 
de la Palatul Copiilor, pe sub Sala Polivalentă și Orăşelul 
Copiilor până sub Cimitirul Bellu. Intrarea se află pe Strada 
Secerei, în apropiere de Palatul Copiilor. Pe poartă scrie 
că nu ai voie să staționezi în fața ei. Surse din Primăria Ca- 
pitalei au confirmat că acolo se află cel mai mare adăpost 
pregătit pentru cazurile de forță majoră pe timp de război 
sau calamitate. Adăpostul are șase etaje în pământ și în el 
pot încăpea 20.000 de persoane. Structura din beton a fost 

construită în anii '60, cu mult înainte de inaugurarea Sălii 
Polivalente, în 1974. 

Cât privește Crematoriul „Cenușa”, misterul nu se oprește 
aici. Observând cu un ochi critic fațada clădirii, sunt vizibile 
anumite semne masonice inițiatice. Astfel, statuia din partea 
dreaptă înfățișează un bărbat iar cea din stânga o femeie, pe 
stâlpii ce încadrează intrarea putându-se observa deasupra, 
în partea dreaptă, Luna, iar în partea stângă, Soarele. De 
asemenea, reprezentarea din mijloc simbolizează ochiul 
atotvăzător atât de întâlnit în iconografia societăților oculte. 
(https://conspiratiisimistere. wordpress.com) 

Crematoriul „Cenușa” din București este situat pe o co- 
lină din Parcul Tineretului, pe Strada Șerban Vodă nr. 183 
și a fost construit după un proiect al arhitectului Duiliu 
Marcu. Construcția a început în 1925, cu sprijinul Primăriei 
Capitalei, la inițiativa Societăţii „Cenușa”, înființate la 7 
martie 1923. 

Realizată într-un stil eclectic cu elemente de inspirație 
bizantină, siriană și egipteană, în stilul Monumentului Can- 
tacuzinilor din Cimitirul Bellu, lucrarea a fost terminată la 
roșu în 1927. Deși clădirea încă nu era finisată, Crematoriul 
Cenușa a fost inaugurat la 26 ianuarie 1928. Lucrările relu- 
ate în 1931, sub conducerea arhitectului loan D. Trajanescu, 
au fost finalizate la sfârșitul anului 1934. Scara principală 
este flancată de statuile „Durerea” și „Nădejdea” și de două 
basoreliefuri realizate în 1930-1934 de loan Iordănescu. 

De-a lungul timpului, aici au fost incinerate aproape 
60.000 de persoane. În 2002, crematoriul și-a încetat activi- 
tatea de incinerare, deoarece încălca legislația de mediu, prin 
lipsa unor filtre și a unor instalații moderne. 

Cu toate astea, crematoriul nu s-a închis în totalitate, co- 
lumbarul său continuând să funcționeze ca spaţiu pentru 
păstrarea urnelor cu cenușă, contra unei taxe anuale. 

Consilierii generali ai municipiului București au respins 
în ianuarie 2011 proiectul de alocare a sumei de 1,16 mili- 
oane euro pentru reabilitarea Crematoriului Cenușa. În pre- 
zent, singurul crematoriu uman care funcționează în România 
este Crematoriul Vitan-Bârzești. (www.b365.ro) 


„Cazul Anca” demontat, 
după ce Militia găseste osemintele 
unei alte victime a pictorului 
nebun, fiu de torționar 


În 1977, bucureştenii erau puternic marcați de urmările 
devastatorului cutremur din 4 martie, soldat cu peste o mie 
de victime, și păreau că uitaseră de sadicul criminal Râmaru, 
care acționase în perioada 1970-1971. 

Când aproape nimeni nu se mai gândea la bestia de la 
Medicină Veterinară, o nouă întâmplare macabră venea să 
tulbure orașul: „În ziua de 8 iulie, în parcul Hipodrom, este 
găsit un pachet, care conţinea două mâini de femeie învelite 
în folii de plastic. Aveau unghiile proaspăt date cu ojă, ceea 
ce însemna că victima fusese o femeie îngrijită. Miliția intra 
în alertă maximă. Toate echipajele de teren primesc ordin să 
caute «pachete suspecte, abandonate»”. Și chiar așa avea să 
se întâmple! „Într-un tufiș, în regiunea Arcului de Triumf, este 

găsit alt colet, care conținea bazinul unei femei. Până în 12 
iulie, sunt descoperite alte patru colete, conținând restul tru- 
pului femeii ucise. Capul avea să fie găsit ultimul, pe 12 
iulie, într-un WC, în spatele Spitalului Colțea. Între timp, 
au fost studiate cazurile de dispariție recentă. S-a constatat 
că trupul «depeșat» (îmbucătățit) aparținea unei tinere din 
Sibiu, Anca Maria Rodica Broscăţeanu, în vârstă de 18 ani, 
care venise la București pentru a da examen de admitere la 
ASE. Dispăruse de la locuința mătușii sale pe 6 iulie, ora 16, 
când plecase să studieze listele cu repartițiile candidaților pe 
săli. Pe 7 iulie, mătușa anunţase dispariția fetei”. 

Alt psihopat sexual? Adică, un nou Râmaru? Ceaușescu 
personal a dat dispoziții imediat să fie rezolvat cazul înainte 
să înceapă lumea să se agite. Nimeni nu își permitea luxul unei 
întârzieri sau — și mai grav! — al unui „Autor Necunoscut”. 
Din păcate, această grabă extremă avea să conducă la un alt 
șir de tragedii inițiate de primul verdict din „Cazul Anca”. 
Vieți sfâşiate, sinucideri, copii traumatizați, nenorociri una 
după alta! 

Crima era una absolut odioasă, cu detalii înfricoșătoare: 
„În urma examenului medico-legal, s-a constatat că moartea 
a survenit prin trei mecanisme: strangulare cu un cablu, 
sufocare, prin astuparea căilor respiratorii cu mâna și asfixie 
mecanică, în laringele victimei fiind găsite șomoioage de hâr- 
tie igienică. Mătușa fetei a declarat că o rugase pe fată să 
cumpere un săpun și câteva suluri de hârtie igienică. Mai 
mult ca probabil că acea hârtie fusese folosită de criminal ca 
s-o asfixieze pe Anca”. 

Crima avea și conotaţii sexuale, chiar necrofile, plus indi- 
cii clare de tâlhărie, ceea ce trimitea efectiv la ideea frisonantă 

a unui nou Râmaru, care plusa cu tranșarea victimelor: „S-a 
constatat și faptul că ucigașul avusese raport sexual cu vic- 
tima, neputându-se însă stabili dacă aceasta mai trăia când 
a fost agresată sexual. Părți din cadavru fuseseră înfășurate 
în pantaloni bărbătești și folii de plastic, fiind transportate 
cu sacoșe de pânză și două genţi de voiaj, una roșie, alta verde. 
Într-una din aceste genţi a fost descoperită o cheie Wert- 
heim. De pe o pungă de plastic a fost prelevată o amprentă 
clară a unui police (degetul mare). Anca fusese deposedată 
de cercei, un inel de aur și un ceas-brățară care avea sub capac 
fotografia prietenului ei din Sibiu”. 

Lesne de închipuit ce presiune se crease pe capul anche- 
tatorilor! Se zice, chiar, că Nicolae Ceaușescu suna zilnic și 
cerea detalii despre mersul cercetărilor. Conducătorul țării 
l-a chemat la raport pe comandantul Inspectoratului Gene- 
ral al Miliției. General-locotenent Jean Moldoveanu lipsea 
din țară, aflându-se într-o vizită oficială în Iugoslavia, așa că 
s-a prezentat primul său locţiitor, general-maior Valeriu 
Buzea: „În faţa lui Ceaușescu, toți își luau angajamente, că 
nu-i durea gura, dar generalul Buzea chiar și-a luat în serios 
promisiunile. A înțeles că trebuie să facă «totul» pentru a 
rezolva cazul cât mai repede cu putință. Acest «totul» avea 
să distrugă viețile multor nevinovați și avea să rămână o pată 
neagră în istoria criminalisticii din România”. 

Criminalul trebuia găsit de urgență. Sau, dacă nu, inven- 
tat?!? Mai ales că un al doilea caz fusese cât pe-aci să apară, 
când, tot în parcul Hipodrom, acolo unde fusese găsit primul 
colet, cel conținând mâinile, o patrulă identificase alte două 
pachete suspecte, care începuseră să miroasă a carne împuțită. 
Doar că, la sosirea anchetatorilor, când s-a umblat la primul 

pachet, din el a apărut o... carcasă de porc! Speriați de nu- 
meroasele patrule din zonă, niște hoţi de carne dintr-o mă- 
celărie își abandonaseră prada... 

Între timp, la nivelul cel mai de sus al Miliției se alcătu- 
ise o celulă de criză condusă de un general și din care făceau 
parte mai mulți colonei, între care și temutul Tudor Stănică 
de la Direcţia de Cercetări Penale. A început o veritabilă 
cruciadă milițienească, cu o amplă mobilizare de forțe: „Au 
fost scotocite 12.000 de imobile aflate în vasta «zonă critică», 
ce cuprindea locurile unde fuseseră găsite coletele. Au fost 
cercetaţi 1.500 dintre cei mai periculoși infractori pentru a 
se stabili ceas de ceas unde au fost și ce au făcut în zilele de 
6-12 iulie, data când a fost găsit capul victimei. Acestora li 
s-a aplicat «anchetă severă», termen eufemistic pentru ceea 
ce însemna în realitate, «lampa-n ochi și pumni în bot», după 
cum se exprimau cei pățiți. Cetăţenii, dornici să participe la 
prinderea criminalului, sunau zi și noapte la Miliție, semna- 
lând tot ce li se părea suspect. S-au strâns 8 fișete cu date ce 
trebuia verificate”. 

Deja, mobilizarea de forțe era una fără precedent, depă- 
șind-o pe cea de la urmărirea lui Râmaru. Identificarea, prin- 
derea și condamnarea ucigașului și violatorului tinerei Anca 
Broscăţeanu devenise prioritatea numărul 1 a Miliției, Pro- 
curaturii și, bineînțeles, a Securității. 

Când tensiunea ajunsese la maximum, percheziționarea 
apartamentului mătușii Ancăi duce la descoperirea agendei 
de telefon a victimei. În carnețel, apărea și numărul de tele- 
fon al unui anume „Sami”. În paralel, ancheta desfășurată în 
orașul natal al fetei, Sibiu, stabilise un anumit grad de liber- 
tinaj al acesteia, care-și începuse deja viața sexuală, având 

câțiva parteneri înaintea prietenului oficial din momentul res- 


pectiv, cel a cărui fotografie exista sub capacul ceasului-me- 
dalion furat după crimă. Se năștea, logic, la limita cinismului 
chiar o presupunere: dacă toată afacerea, o posibilă crimă cu 
substrat sexual, are la bază un soi de aventură a Ancăi cu un 
bărbat bucureştean, posibil cu enigmaticul „Sami”? Dacă, nu 
cumva, ușoara ei labilitate erotică — probabilă, însă greu de 
stabilit cu certitudine! — facilitase „munca de convingere” a 
criminalului, care, într-un fel sau altul, își sedusese victima? 
Sau încercase să o seducă și, la un moment dat, jocul seducţiei 
s-a blocat, iar criminalul psihopat a avut o reacție violentă 
care a degenerat înspre consecințe tragice? Poate că victima 
s-a lăsat, până la un punct, angrenată într-un flirt, iar ulterior, 
când a avut senzația că lucrurile înaintează prea mult, a în- 
cercat zadarnic să oprească mersul lor? Legistul a confirmat 
existența unui contact sexual între agresor și victimă, însă nu 
a putut stabili dacă actul a fost unul consensual sau dacă a avut 
loc înainte sau imediat după crimă... 

Peste câteva zile, pe 15 iulie, ancheta înregistrează un 
progres semnificativ. „Sami” este identificat în persoana unui 
taximetrist și ridicat pentru cercetări. Presupusul agresor „se 
numea Gheorghe Samoilescu, născut în 1951, la Târgoviște, 
căsătorit, având trei copii, dintre care unul înfiat, șofer de taxi 
la «Glucoza». Acesta recunoaște că a întâlnit-o întâmplător 
pe Anca, în tramvaiul 26, propunându-i o «aventură», drept 
pentru care i-a dat numărul de telefon.” 

Ceva,totuși, nu se potrivea, fiindcă, „din ancheta de la 
Sibiu, se știa o altă variantă. Anca mai fusese la București și 
în luna mai pentru a se interesa de condițiile examenului de 
admitere. Aceasta îi povestise celei mai bune prietene că 

avusese un incident cu un bărbat, că fusese la el acasă, din 
naivitate, pentru că acesta îi spusese că este student la Poli- 
tehnica și-i poate da sfaturi. Acasă însă, bărbatul a insistat să 
se culce cu el. Ea a refuzat, iar el i-a luat lănțișorul de aur de 
la gât drept «gaj» și i-a dat numărul de telefon în caz că se 
răzgândește. Anca era decisă să-l sune și să-și recapete 
lănțișorul. Luat la întrebări mai serios, Samoilescu recunoaște 
aceasta variantă, numind persoana căreia îi vânduse lănțișorul”. 

În primă fază, Gheorghe Samoilescu este, în mod justifi- 
cat, arestat 30 zile pentru „tâlhărie” (mai degrabă, înșelăciune 
și tâlhărie?). ... Dar lucrurile nu aveau să se oprească aici! Se 
ia decizia de „rezolvare” a cazului și, cum „Sami” părea sin- 
gurul bărbat cu care Anca interacționase în București, se 
grăbeşte impunerea unei concluzii clare: s-a găsit vinovatul! 
Se poate raporta rezolvarea rapidă a cazului — „Generalul 
Buzea decide: Samoilescu este criminalul. Ordonă ancheta- 
rea suspectului «prin epuizare», metodă care n-avea cum să 
dea greș, deoarece torturile fizice și psihice aplicate deter- 
mină suspecții să recunoască tot ce li se cere. Este bătut din 
prima zi de anchetă, dar asta avea sa fie doar «încălzirea»”, 
fiindcă tot ceea ce a urmat depășește orice închipuire, putând 
fi comparat doar cu torturarea de către Inchiziție a „eretici- 
lor” sau de către torționarii Gulag-urilor comuniste a „duș- 
manilor de clasă”. Sunt folosite, conform declarațiilor de 
după 1989, ale lui Samoilescu, torturi de neimaginat pentru 
epoca modernă, cum ar fi 16 ore de „anchetă severă” urmate 
de 4 ore de repaus (dar numai cu permisiunea explicită a 
generalului Buzea!), încătușarea pe „rotisor”, adică pe o bară 
suspendată, învârtită în permanență pentru ca anchetatul să 
nu știe din ce direcție vin loviturile, apoi antica „macavelă”, 

respectiv suspendarea inculpatului, legat cu mâinile la spate 
până îi ieșeau din umeri, ori agățarea într-un ham petrecut 
pe sub braţe de o țeavă din camera de anchetă, pentru a nu 
se putea apăra de ploaia de lovituri. Uneori, se mai jucau cu 
Samoilescu și de-a „ruleta rusească”, „ca-n filme”! 

„Când, în urma bătăilor și torturilor, Samoilescu fatalmente 
mai și leșina, un medic era pus să-i ia tensiunea, pentru ca 
anchetatul să nu mimeze colapsul și să se sustragă „urmări- 
rii judiciare”. Bineînţeles că era prevăzut și tratament medi- 
cal, în funcție de gravitatea situației: „Samoilescu a fost dus 
într-o pădure, noaptea, și atârnat de creanga unui copac, pe 
care torționarii îl mai folosiseră și cu alte ocazii, cu alți sus- 
pecți. Mâinile i s-au înnegrit, iar după o săptămână, pentru 
că nu le putea mișca deloc, i-au fost puse în ghips. I s-au dat 
și... niște piramidoane”. 

Bazată pe asemenea procedee sofisticate, „ancheta” a 
început să producă „mărturisiri”, așa cum era de așteptat. 
Totuși, când, după 30 de zile, s-a cerut prelungirea arestului 
și încadrarea faptei la „omor deosebit de grav”, spre cinstea 
lui, procurorul Ovidius Păun a refuzat să facă asta, motivând 
că nu exista nicio probă concretă! Atunci, s-a luat măsura în- 
locuirii acestuia cu alți doi procurori, mai obedienți, care 
s-au ocupat și de instrumentarea „rechizitoriului”. 

Prima „mărturisire” asumată, sub presiune inumană, de 
inculpat era aberantă și nesusținută de probe materiale: „Sa- 
moilescu declara că s-a întâlnit cu Anca pe 6 iulie, în jurul 
orei 16.00, în Piaţa Romană, ca să-i înapoieze lănțișorul, 
apoi a invitat-o în garsoniera părinților săi din strada Chris- 
tian Tell, unde au întreținut raporturi sexuale. Au fost în- 
trerupți de o bătaie în ușă. Erau soția lui și mama vitregă. 

Soția a năvălit în cameră, s-a repezit asupra fetei, aceasta s-a 
speriat și a căzut, lovindu-se la tâmplă. El a plecat îngrozit, 
ulterior aflând de la soția sa că «problema s-a rezolvat». 

În garsoniera din Christian Tell nu se descoperise nicio 
urmă de sânge, deși șapte echipe de specialiști criminaliști au 
periat și cel mai ascuns ungher cu lămpi cu cuarț. În plus, nici 
sperma recoltată lui Samoilescu nu corespundea cu probele 
recoltate din vaginul victimei. Nu conta. Soția lui e arestată 
și rămâne interzisă când i se arată declarația soțului”... 

Nu doar soția e arestată, ci și copiii sunt trimiși la orfe- 
linat. lar părinţii sunt anchetați și ei cu aceeași barbarie. 
Urmarea? Cei doi vârstnici aleg sinuciderea drept cale de 
scăpare! Tatăl său, fost ofițer superior, era internat la Spita- 
lul Militar Central. La două săptămâni de la arestarea fiului 
său este confruntat cu anchetatorii și află că acesta este con- 
siderat „cel mai odios criminal al României de după Râmaru”. 
Neputând suporta rușinea, se sinucide prin spânzurare. lar 
soția sa, mama vitregă a lui Gheorghe, considerată „complice 
la crimă”, este chemată la Procuratură pentru anchetă. În- 
toarsă acasă, biata femeie se sinucide, prin electrocutare, lă- 
sând un bilet edificator: „N-am mai putut suporta teroarea”. 

Culmea, procurorii consideră cele două sinucideri drept 
dovezi noi, irefutabile, ale crimei! Șocat de șirul de evenimente, 
Gheorghe Samoilescu acceptă să facă o nouă „mărturisire”, 
pentru ca soția lui să fie eliberată și să se poată ocupa de copii. 
De această dată, el „recunoaște” că, de fapt, „el a omorât-o 
pe Anca, înfundându-i pe gât hârtie igienică pe care o luase 
din sacoșa fetei. Apoi, a tranșat-o și a băgat-o în frigiderul... 
Fram, iar seara a împrăștiat coletele prin București, descriind 
exact locurile unde au fost găsite”! 

Asta s-a întâmplat și după ce „suspectului” i s-a infiltrat 


un informator în celulă, care i-a oferit o sumedenie de deta- 
lii „ajutătoare”, sfătuindu-l și cum să scape de „problema lui. 
În paralel, anchetatorii l-au influențat în fel și chip, alternând 
„pedepsele” cu promisiunile că, o dată făcută „mărturisirea 
corectă”, se vor rezolva și problemele cu soția și cu copiii. 

A doua declaraţie auto-incriminatoare a fost înregistrată 
pe casetă și trimisă lui Ceaușescu, pentru ca „organele” să 
poată demonstra Conducătorului că și-au făcut cu prisosință 
datoria. Rămânea, totuși, o problemă fundamentală: frigide- 
rul Fram din garsoniera părinților era total neîncăpător pen- 
tru a încăpea în el coletele macabre, lipseau urmele de sânge, 
amprentele victimei și lucrurile furate de la aceasta. Practic, 
în continuare nu exista absolut nicio probă! 

Atâtea luni de anchetă feroce nu au putut să producă nici 
măcar o singură probă. Cu toate acestea, Tribunalul Suprem 
al Republicii Socialiste România l-a condamnat, în februa- 
rie 1979, pe Gheorghe Samoilescu la 25 de ani de închisoare. 
„Concluzia anchetei era că taximetristul se face vinovat de 
omor deosebit de grav, viol, tâlhărie și profanare de cadavru.” 
Patru ani a stat Samoilescu închis, în arest și în penitenciare, 
pentru o crimă pe care, deși nu o comisese, fusese obligat, 
prin metode de-a dreptul sălbatice, să o recunoască. În acest 
timp, familia i-a fost distrusă, părinții s-au sinucis, iar copiii 
au suferit traume inimaginabile... 

Numai că Miliția, Procuratura și Securitatea au trebuit 
să recunoască faptul că s-au înșelat îngrozitor, iar adevărul 
fusese manipulat oribil. „Nota privind eroarea judiciară în 
cazul inculpatului Samoilescu Gheorghe, condamnat pentru 
omor deosebit de grav”, dezvăluită în premieră în 2010 arată 

că Securitatea a știut de la bun început că Samoilescu nu este 
vinovat. Cu toate acestea s-a făcut tot posibilul să-l constrângă 
să ia asupra sa omorul. „Conducerea comandamentului, în 
mod greșit, a orientat și organizat activitățile de investigație 
și de urmărire penală, mobilizând întregul potenţial de 
muncă în direcția exclusivă a versiunii privind pe Samoilescu 
Gheorghe. Ca urmare, deși inițial s-au propus și admis mă- 
suri complexe, care vizau și alte persoane suspecte, pe parcurs, 
din ordinul colectivului de conducere, aceste măsuri au fost 
neglijate, iar ulterior, abandonate”, se arată în nota Securității. 
În fapt, Securitatea nu a admis erorile de bunăvoie, ci 
forțată de descoperirea adevăratului criminal în noiembrie 
1980, când în casa de pe strada Căderea Bastiliei, de lângă 
Piaţa Romană, a dezaxatului pictor de mâna a treia Romca 
Cozmici, Miliția, alertată de vecini, a descoperit cadavrul in- 
trat în putrefacție al unei femei. Luat tare, Cozmici a recunos- 
cut că omorâse femeia, iar în atelierul lui s-au găsit mărturiile 
altor masacre, între care un vas plin cu oase, sigilat cu ipsos. 
Era, evident, un alt psihopat sexual și criminal în serie, dar 
surpriza a venit atunci când, confruntat cu perspectiva unei 
condamnări la moarte, el i-a declarat anchetatorului, colo- 
nelul Corneliu Diamandescu, locţiitorului șefului Miliției 
Capitalei: „Domnule colonel, eu știu că merg la glonț, dar 
pentru că vă simpatizez, ați fost domn cu mine, vreau să vă 
spun că pe Anca tot eu am ucis-o”. Așa s-a stabilit, oficial, 
nevinovăția lui Samoilescu, care a fost eliberat două luni mai 
târziu, după prinderea lui Cozmici și după ce au început să 
apară inclusiv probele materiale, inexistente în cazul presu- 
pusului asasin, chinuit, torturat și încarcerat degeaba. 

Cozmici locuia aproape de sediul ASE din Piaţa Romană 
și acolo agățase sibianca venită să vadă în ce sală fusese re- 
partizată pentru examenul de admitere. Ciudat este că Anca, 
după ce o pățise și cu „Sami”, care o atrăsese inițial într-o 
cursă sexuală, nefinalizată totuși, după doar două luni acceptă 
invitația în casa altui bucureștean. Atracție fatală? De această 
dată, se ajunge la sex, crimă și ciopârțire a cadavrului. Și jaf — 
bijuteriile furate Ancăi sunt descoperite la o concubină a lui 
Cozmici. De asemenea, cheia Wertheim găsită într-unul din- 
tre pachetele macabre este identificată ca aparținând asasi- 
nului. Acesta este condamnat la moarte și, înaintea execuției, 
strigă „Dulce ca mierea e glonțul patriei!” — trimitere directă 
la titlul unui celebru roman scris de Petru Popescu. 

Cazul Cozmici readuce în discuție tema „genei crimei”, 
fiindcă tatăl criminalului fusese un faimos torționar, coman- 
dantul lagărului de „reeducare prin muncă” a deținuților po- 
litici condamnați la muncă silnică pe șantierul Canalului 
Dunăre — Marea Neagră. Eftimie Cozmici (al cărui nume 
de familie, în epocă, era scris „Cosmici”) a fost numit, de ziua 
lui, în iulie 1951, comandantul „Centrului de Coordonare a 
coloniilor de muncă forțată” din Dobrogea, în cei doi ani cât 
a stat în funcție instituind un regim de teroare și înfometare 
pentru intelectualii condamnați să execute planul trasat de 
însuși Stalin. Torţionarul a dat ordinele de terorizare a deți- 
nuților politici obligați să muncească până la epuizare și a 
inventat tot felul de pedepse diabolice pentru foștii politi- 
cieni, care, unii trecuți de 70 de ani, nu reușeau să-și facă 
„norma”. Cosmici Senior îi ura pe burjuii cu școală pentru 
că el era un semianalfabet, cu doar trei clase primare! Singura 
lui calitate în ochii conducerii comuniste a Republicii Populare 

Române era că fusese coleg de celulă cu activiști ilegaliști ca 
Gheorghe Gheorghiu-Dej, Nicolae Ceaușescu sau Alexan- 
dru Iliescu (tatăl viitorului președinte Ion Iliescu). Născut 
în 1910 în comuna tulceană Isaccea, Eftimie „muncise ca 
băiat de prăvălie în târgul Galaţiului, iar în 1929 a ajuns la 
București, unde a urmat cursurile unei școli de bucătari. În 
1934 s-a înscris în Uniunea Tineretului Comunist, partici- 
pând la acțiuni ilegaliste. În timpul unei misiuni la Ploiești, 
în care împărțea manifeste care incitau la grevă, a fost ares- 
tat. A stat în pușcăria de la Târgu-Jiu în anii 1941-1943, iar, 
după preluarea conducerii de către Partidul Comunist, a 
primit însărcinări în structurile de partid și de stat. În 1947 
a ajuns director al Casei de Asigurări Sociale din București, 
iar la 1 iunie 1949 a devenit director al Întreprinderii econo- 
mice de stat «Munca Exterioară» din cadrul Direcţiei Ge- 
nerale a Penitenciarelor, unde a avansat până la gradul de 
colonel”. Sub conducerea lui, „deținuții erau bătuți, torturați 
și chiar violați de gardieni. Peste 170 de persoane au sfârșit 
aruncate la groapa comună din Cernavodă, din cauza con- 
dițiilor inumane, prin care deținuții erau chinuiți, înfometați 
și apoi trimiși să muncească ore în șir, până la epuizare. În 
documentele PCR se pomenește faptul că Eftimie Cosmici 
a impus la Canal regula ca deținuții care nu-și îndeplineau 
normele aberant de mari să fie menținuţi la muncă, fără 
pauză și fără hrană, încă opt ore. De asemenea, îi însărcinase 
la o ședință pe comandanții lagărelor să monteze sârmă ghim- 
pată pe pereții carcerelor, ca deținuții trimiși la carceră să nu 
se poată sprijini de ei. În calitatea sa de comandant, Cosmici 
nu poate fi străin nici de deciziile de punere a deținuților în 
lanțuri sau de montarea dispozitivelor de electroșocuri. Sub 


108 


conducerea sa, coloniile de la Canal primeau cantități total 
insuficiente de alimente și de o calitate ucigașă: varză murată 
împuțită, cartofi degerați, arpacaș și paste făinoase pline de 
viermi”, relatează Adrian Cârlescu, autorul cărții „Columbia, 
spectacolul morții”. Așadar, există sau nu „gena crimei”? Fiul 
torționarului ajunge criminal în serie... 

Doar mărturisirea lui Romca Cozmici l-a salvat pe Gheor- 
ghe Samoilescu, condamnat absurd pentru o crimă pe care 
n-o comisese niciodată. Eliberat din închisoare, i se stabilește 
o despăgubire de 70.000 lei (echivalența salariilor din peri- 
oada detenţiei), din care statul reține cu cinism aproape ju- 
mătate, 30.000, drept „cheltuieli de cazare și hrană”!!!. 

Din punct de vedere juridic, deciziile ulterioare eliberării 
au frizat absurdul: prin Decizia nr. 75 din 10 iunie 1981 a 
Tribunalului Suprem, s-au casat hotărârile de condamnare, 
trimițându-se cauza lui Samoilescu la Procuratura București, 
pentru... completarea(?) urmăririi penale. Apoi, în 1982, pro- 
curorii l-au scos pe Samoilescu de sub urmărirea penală pen- 
tru viol, omor deosebit de grav și profanare de cadavre, dar 
au menţinut acuzația de abuz de încredere, pentru faptul că 
Samoilescu reținuse lănțișorul victimei. Pentru această faptă, 
s-a dispus încetarea procesului penal, dat fiind că „persoana 
vătămată nu a formulat plângere penală prealabilă pentru 
această faptă, care beneficiază și de amnistia prevăzută de 
Decretul nr. 115/1977”. (Anca, „persoana vătămată”, era 
moartă de cinci ani!) 

În aprilie 1997, Gheorghe Samoilescu a depus plângere 
penală la Procurorul General al României, cerând pedepsi- 
rea anchetatorilor care i-au distrus viața. Deși cei mai mulți 
dintre foștii milițieni și procurori care îl anchetaseră trăiau, 

nu s-a luat nicio măsură. Samoilescu a murit în 2005, bolnav 
de cancer pulmonar. În iulie 2012, Laura Margareta Tar- 
chetta, fiica lui, a depus la Tribunalul București o cerere de 
revizuire a dosarului de omor în care fusese condamnat tatăl 
ei. Cererea a fost respinsă pe rând de Tribunalul București, 
Curtea de Apel București și Înalta Curte de Casaţie și Jus- 
titie!!! „În speță, față de actele existente la dosarul cauzei, 
Înalta Curte constată că motivele invocate de revizuienta 
T. Laura pentru defunctul Samoilescu Gheorghe, nu se înca- 
drează în cazul de revizuire prevăzut de dispoziţiile art. 394 
lit. e) Cod procedură penală, având în vedere că nu există 
două hotărâri judecătorești definitive care nu se pot concilia”, 
au arătat judecătorii Înaltei Curți, în decizia din 2012. În 
iulie 2013, Laura Tarchetta a dat în judecată statul român 
solicitând „reparare prejudicii erori judiciare”. Statul român 
a invocat „excepția prescripției dreptului material la acțiune”! 
În procesul „Tarchetta versus statul român”, în februarie 2014, 
Tribunalul București a decis că statul trebuie să plătească 
500.000 de euro cu titlu de daune morale „ca urmare a erorii 
judiciare săvârșite împotriva defunctului Samoilescu Gheor- 
ghe”. Decizia a fost atacată cu recurs de statul român, iar în 
data de 20 aprilie 2015, Curtea de Apel București s-a pronun- 
țat: „despăgubirile cuvenite reclamantei sunt în cuantum de 
10.000 de euro, în echivalent în lei la data executării efective”... 


Spiritele vii și luminoase de la 
sumbrul Institut Medico-Legal 


Mina Minovici s-a născut în 30 aprilie 1858 la Brăila 
într-o familie de vlahi macedoneni, originari din orașul 
Tetovo din Macedonia. Acesta a fost cel mai important me- 
dic legist, farmacist și chimist din România, care a lăsat în 
medicină o bogăție imensă. Deși era o personalitate marcantă 
în acest domeniu, Mina Minovici și-a câștigat renumele cu 
greu, luptându-se câțiva ani să iasă din situația materială 
precară pe care o avea. Uneori nu avea ce să mănânce, dar 
asta nu l-a oprit din ceea ce avea să facă mai târziu pentru 
medicina românească, a declarat profesorul doctor Vladimir 
Beliș, fostul director al Institutului Naţional de Medicina 
Legală „Mina Minovici” din București. 

În 1892, Mina Minovici a inaugurat primul institut 
Medico-Legal din România și din lume. Nouăzeci și trei de 
ani mai târziu, în 1985, Institutul Medico-Legal a fost dărâ- 
mat fără să se țină seama de originalitatea arhitecturii, de fap- 
tul că a fost primul din lume, copiat de americani și de egipteni. 


Profesorul Beliș a asistat la dărâmarea acestui edificiu atât 
de important pentru țara noastră și susține că a fost o mare 
pierdere pentru istoria românească. 

La începutul secolului XX, Mina Minovici era considerat 
cel mai mare specialist în conservarea corpului uman. Din 
acest motiv, el a fost invitat la decesul multor membri ai 
caselor regale din Europa. Reţeta lui Mina Minovici are în 
componență două formule: una de îmbălsămare și una de 
mumifiere. Prin această rețetă, Mina Minovici reușea să con- 
serve corpurile fără să extragă organele din interior. Mina 
Minovici este autorul celui dintâi tratat complet de medicină 
legală din regiunea Balcanilor. Volum de 2.000 de pagini, 
după care și astăzi, studenții din România învață tainele me- 
dicinei legale. 

Pentru istoria medicinei românești moderne, familia Mi- 
novici poartă calitatea de întemeietori și ctitori. Legiști, 
chimiști și ingineri de calibru, Minovicii au lăsat o moștenire 
culturală și socială aparte. Multe dintre obiectele de studiu 
ale lui Mina Minovici pot fi văzute și astăzi în Muzeul din 
cadrul IML București. Aici se găsesc craniile bandiților vre- 
mii sau ale victimelor unor accidente, omucideri, schelete ale 
unor copii mutilați, săbii, arme ale crimei sau chiar tatuaje 
desprinse de pe trupurile cadavrelor studiate de profesor. 

La Cluj, creatorul școlii românești de medicină legală a 
fost profesorul Nicolae Minovici, fratele și cel mai apropiat 
colaborator al lui Mina Minovici. 

La numirea sa ca profesor la noua facultate românească, 
Nicolae Minovici era deja o autoritate recunoscută în spe- 
cialitate, printre altele și pentru sistemul de fotografiere 

postmortem premiat cu medalia de aur la Expoziția inter- 
națională de igienă socială, ținută la Roma în 1912. 

Teza sa de doctorat Tatuajele în România constituie o 
premieră în literatura românească de specialitate, care arăta 
importaţta tatuajualui în practica medico-legală și a stabili- 
rii identității. 

În perioada sa clujeană, între 1919-1932, Nicolae Mino- 
vici publica o serie de studii referitoare la procesul de autoliză, 
alcoolism, anomaliile congenitale ale inimii, osteologia me- 
dico-legală, precum și o remarcabilă monografie de speciali- 
tate privind tehnica autopsiei medico-legale, apărută în 1924. 

Celebre în lume sunt experiențele întreprinse de Nicolae 
Minovici în 1904 privitoare la mecanismul morții prin spân- 
zurare. El s-a supus unor experiențe extrem de riscante, 
spânzurându-se timp de 6 până la 10 secunde, din care cea 
mai lungă a durat circa 25 secunde. El descrie simptomele 
ce preced moartea în astfel de împrejurări. Experiențele și 
concluziile la care a ajuns asupra mecanismului morții prin 
spânzurare au fost acceptate de toată lumea medicală și re- 
luate în tratate de medicină legală străine, precum Lacassagne 
și Bokarius, care reproduc integral în tratatele lor atât textul 
cât și figura savantului român. 

În 1936, Nicolae Minovici va crea o primă structură de 
Societate de Medicină Legală din România, pe care o inti- 
tulează Asociaţia Medicior Legiști, precum și a unei reviste, 
Revista de Medicină Legală, o primă publicație periodică 
de specialitate, ce va apare trimestrial până în 1940, publi- 
carea ei fiind întreruptă de anii războiului. 

În 1937, Nicolae Minovici a organizat, în calitate de se- 
cretar general, cel de al XII-lea Congres internațional de 

antropologie, care s-a ținut la București, alături de profeso- 
rul Francis Iosif Rainer. De asemenea, Nicolae Minovici a 
desfășurat o bogată activitate în plan medico-social, fiind 
întemeietorul primei structuri de salvare din București — 
Societatea Salvarea — 1906, al Spitalului de Urgență în 1934 
și al Școlii Samaritene din același an. Este, de asemenea, cre- 
atorul Muzeului de artă populară, care îi poartă numele. 

Născut, în 1895, în comuna Vidra, din județul Vrancea, 
Mihail Kernbach a urmat Facultatea la Iași și Cluj. Pentru 
deosebitele calități de cercetător, Mihai Kernbach a fost 
remarcat de frații Mina și Nicolae Minovici și reținut în 
învățământul superior, astfel încât între anii 1919-1921 a 
lucrat ca preparator la Catedra de Anatomie Patologică; în 
1921, a devenit doctor în medicină; în 1923, a fost numit șef 
de lucrări la Catedra de Medicină Legală; în 1927, având 
titlul de conferențiar, a predat cursuri la Academia de Drept 
din Oradea; între anii 1932-1951, a fost numit profesor la 
Catedra de Medicină Legală a Facultății de Medicină din 
Cluj. A îndeplinit funcţia de decan între anii 1945-1948. În 
1948, a devenit rector, funcție din care a demisionat în 1950. 

După excluderea sa din Partidul Comunist în 1951, la 
recomandarea profesorului Parhon și a profesorului Rainer, 
a fost transferat la Facultatea de Medicină din Iași, unde a 
funcționat până în 1964. Practician desăvârșit, s-a implicat 
în rezolvarea celor mai dificile cazuri de crime și morți sus- 
pecte. Ca expert, s-a remarcat prin curajul opiniei, rigoarea 
științifică și experiența practică; a apelat la metode variate, 
adecvate fiecărui caz, respingând rutina și transformând ex- 
pertiza într-o adevărată demonstrație științifică. 

A fost numit medic legist al județului Cluj în 1930, di- 
rector al Institutului Medico-Legal Cluj între anii 1946-1952 
și al Institutului Medico-Legal Iași între anii 1952-1964. 
A fost cooptat în echipe internaționale de expertiză me- 
dico-legală, cum a fost comisia de clarificare a masacrului 
de la Katin. Preocupat de prestigiul specialități față de justi- 
ție, a lărgit sfera probelor obiective medico-legale prin aplica- 
rea, din anul 1928, după experiența franceză, a noilor metode 
imuno-ereditare în filiație. 

Particularitățile patologice medico-legale, variabilitatea 
relațiilor cauzale în medicina legală au fost sintetizate în 
Tratatul de medicină legală editat în 1957. 

Ion Moraru, absolvent al Facultății de Medicină din Cluj 
în anul 1953 cu diploma de merit (magna cum laude), a urcat 
toate treptele ierarhiei universitare, de la preparator, la pro- 
fesor șef de catedră. 

Datorită remarcabilelor sale calități de medic, dascăl și 
om de știință, a deținut funcții importante în domeniul ocro- 
tirii sănătății și cercetării științifice medicale: vicepreședinte 
al Consiliului Executiv al OMS (Organizaţia Mondială a 
Sănătăţii), membru titular și vicepreședinte al Academiei de 
Științe Medicale, președinte al Secției Române a Uniunii 
Medicale Balcanice, președinte al Societății de Morfologie 
Normală și Patologică, președinte al Comisiei Naţionale de 
Imunologie, membru al Academiei Internaționale de Medi- 
cină Legală, expert în genetică umană al OMS etc. Între 
1958-1973, destinul medicinei legale avea să fie legat de 
profesorul Ion Moraru. El a fost cel ce a avut o contribuție 
determinantă la dezvoltarea pe baze moderne a anatomiei 
patologice, la reintroducerea geneticii în cercetarea și 


l5 


practica medicală, în anii de tristă amintire, când genetica 
se afla înăbușită în dogmele miciurinismului, precum și la 
renașterea imunologiei în țara noastră. Activitatea sa știin- 
țifică, deosebit de valoroasă și bogată, s-a concretizat în peste 
350 de lucrări publicate în țară și străinătate, aducând con- 
tribuții originale în domeniul anatomiei patologice, medici- 
nei legale, geneticii și imunologiei. 

Vladimir Beliș s-a născut în București la 1 mai 1930. A 
urmat cursurile Facultăţii de Medicină București în perioada 
1948-1954. Din 1959, îmbrățișează cariera universitară, par- 
curgând toate etapele didactice, de la preparator până la 
profesor universitar în 1990. Din același an, devine și șeful 
Catedrei de Medicină Legală al Facultăţii de Medicină din 
cadrul Universității de Medicină și Farmacie „Carol Davila”. 
Lista de lucrări publicate este impresionantă, cuprinzând 
patru monografii, cinci cursuri și manuale, 185 lucrări sțiinți- 
fice publicate. Dintre acestea, reprezentând puncte de referință 
pentru practica și cercetarea în medicina legală românească, 
trebuie menționate: Traumatologia mecanică în practica me- 
dico-legală și judiciară, 1985; Aspecte toxicologice, clinice şi me- 
dico-legale în etilism, 1988; Î ndreptar de practică medico-legală, 
1990; Investigația microscopică în medicina legală, lucrare care 
a obținut premiul Academiei Române în 1995; Ghid de 
urgente medico-judiciare, 1998. 

O menţiune cu totul specială merită monumentala lucrare 
Tratat de Medicină Legală (2 volume, 2.000 pagini), publicată 
în 1995. 

De numele profesorului Beliș se leagă reînființarea în 
1992 a Societății Române de Medicină Legală, după primul 
pas făcut în 1936 de Nicolae Minovici, al cărei președinte 

este de la acea dată și până în prezent. Profesorului Beliș i 
se datorează, de asemenea, reapariția în 1993 a Revistei Ro- 
mâne de Medicină Legală și succesul ulterior al acestei publi- 
cații de circulaţie internațională, apreciată și inclusă în cadrul 
marilor nomenclatoare internaționale de specialitate. 

A militat activ pentru sensibilizarea societății civile și a 
organismelor de stat, asupra necesității coordonării efortu- 
rilor în lupta împotriva traficului și consumului ilegal de 
droguri, devenind în 1994 Membru al Asociaţiei Române 
de Luptă împotriva Drogurilor. 

Poate cea mai importantă realizare a profesorului Beliș, 
în orice caz cea care a necesitat cel mai mare consum de ener- 
gie și o perseverență ieșită din comun a fost conceperea Le- 
gii privind organizarea activității și funcționarea instituțiilor 
de medicină legală, a Regulamentului de aplicare al acesteia 
precum și a Normelor procedurale privind efectuarea exper- 
tizelor, a constatărilor și a altor lucrări medico-legale. (www. 
legmed.ro) 

Din păcate, situația domeniului în care au excelat acești 
savanți români nu este prea fericită acum. Ba, dimpotrivă, 
Serviciile de Medicină Legală din România sunt într-o „situ- 
ație dramatică”— două unități nu au laborator de toxicologie, 
13 funcționează fără laborator de anatomie patologică, iar 
16 nu pot face nici măcar analize simple pentru stabilirea 
grupei de sânge, în timp ce 13% dintre autopsii nu se efec- 
tuează la sediul instituțiilor medico-legale, ci pe teritoriul 
județului, în condiții mai mult sau mai puțin improvizate, 
arată raportul pe 2016 al Institutului Național de Medicină 
Legală (INML). În plus, în aproximativ 20% dintre autopsii, 


medicii legiști trebuie să facă necropsia asupra unor cadavre 

cu risc biologic considerabil (TBC activ, Hepatita B și C, 
SIDA, putrefacție avansată), aspect mult prea ușor uitat de 
autorități. De asemenea, unele servicii de medicină legală se 
confruntă cu o lipsă acută de personal, relatează News.ro. 
august-2017. 

Astfel, potrivit raportului citat, la nivel naţional există 
două servicii județene de Medicină Legală (SML]), respec- 
tiv cele din Ilfov și Giurgiu, care nu au laborator de toxico- 
logie, 13 unități nu au laborator de anatomie-patologică, 
respectiv cele din Alba, Brașov, Caraș-Severin, Dâmbovița, 
Giurgiu, Gorj, Ialomița, Ilfov, Maramureș, Olt, Sălaj și 
Teleorman, iar 16 unități nu pot face nici cea mai simplă 
investigație serologică (grupă de sânge), fiind vorba despre 
cele din județele Argeș, Bacău, Bistrița Năsăud, Caraș-Se- 
verin, Covasna, Dâmboviţa, Galaţi, Giurgiu, Gorj, Harghita, 
Ialomiţa, Ilfov, Maramureș, Mehedinţi și Olt. 

De asemenea, majoritatea serviciilor județene de Medi- 
cină Legală care au laborator de toxicologie pot face doar 
determinarea alcoolemiilor, întrucât nu sunt dotate cu mij- 
loace de determinare a stupefiantelor, arată raportul INML 
pe 2016. 

În anul 2016, la nivel naţional au fost făcute 21.939 de 
autopsii, cu aproape 2.000 mai multe decât în 2015. 13% 
dintre autopsii nu se efectuează la sediul instituțiilor me- 
dico-legale, ci pe teritoriul județului, în condiții mai mult sau 
mai putin improvizate. Pentru a schimba această situație, ar 
trebui ca toate serviciile județene de Medicină Legală să aibă 
sală de autopsie proprie și mijloace de transport proprii, ceea 
ce, din păcate, nu există, se mai menționează în document. 

Reţeaua de medicină legală cuprinde 53 de unități me- 
dico-legale în care au activat în cursul anului 2016 un număr 
de 1.012 persoane, dar încadrarea cu personal în majoritatea 
instituțiilor de profil se situează mult sub nivelul minim ac- 
ceptabil, în raport cu volumul de muncă. Acestei lipse acute 
de personal i se adaugă o repartizare disproporțională pe 
judeţe și municipii a medicilor legiști, neexistând niciun fel 
de corelație cu populația județelor deservite. 

Conform sursei citate, 15 servicii județene de Medicină 
Legală se situează mult sub necesarul minim de un medic 
legist la 100.000 de locuitori, între acestea fiind unitățile din 
Maramureș (0,76), Călărași (0,63), Galaţi (0,64) sau Teleor- 
man (0,92). 

„Reperul de un medic legist/100.000 locuitori nu repre- 
zintă un maxim ideal, ci reprezintă un minimum aflat la 
limita functionalității sistemului medico-legal. În situația în 
care există un singur medic legist încadrat într-un serviciu 
județean de Medicină Legală, este iluzoriu să se vorbească 
despre calitatea și celeritatea activității judiciare. Poate că 
unii apreciază că dramatizăm excesiv situația existentă. O 
facem doar în conformitate cu realitatea. Dacă resursele fi- 
nanciare, materiale și umane sunt atât de limitate și nu pot 
fi îmbunătăţite, poate o soluţie ar putea fi concentrarea re- 
surselor către dotarea corespunzătoare a laboratoarelor In- 
stitutelor de Medicină Legală, dotare atât umană, cât și 
tehnică, pentru a face față solicitărilor de investigații a SMLJ 
arondate”, se mai arată în raportul Institutului Naţional de 
Medicină Legală. 

Autorii raportului semnalează probleme legate și de 
organizarea actuală a rețelei, în care servicii județene de 

Medicină Legală sunt subordonate spitalelor județene (în 
sensul că banii alocați de la buget sunt gestionați de spital) 
și, implicit, subordonate consiliilor locale. Ei spun că sunt 
probleme care se perpetuează și se acutizează: spitalele au 
probleme financiare și organizatorice deosebite, astfel încât 
nevoile de dotare cu aparatură medicală și personal ale spi- 
talului fac ca nevoile SMLJ să fie trecute pe un plan secun- 
dar (cu toate că finanțarea este total diferită). 

„Cel mai adesea directorul spitalului județean asimilează 
Serviciul Judeţean de Medicină Legală cu o secție de spital, 
ceea ce favorizează atitudini abuzive, se efectuează încadrări 
de personal fără specializarea necesară, destituiri sau numiri 
în funcția de șef de serviciu abuzive, încercări de intimidare 
sau amestec în organizarea SMLJ și chiar imixtiuni în acti- 
vitatea medico-legală. În unele județe se observă obstruc- 
ționarea de către Spitalul Judeţean a folosirii fondurilor 
proprii ale SMLJ acumulate din prestațiile medico-legale 
(care conform legii trebuie să se afle în administrarea exclu- 
sivă a unităților respective). Achiziţiile pentru SMLJ se fac 
de către Spitalulul Judeţean, dar din cauza datoriilor acu- 
mulate de spital, furnizorii nu livrează produsele necesare, 
rezultând de aici întârzieri inadmisibile în aprovizionarea 
SMLJ cu reactivi, materiale sanitare și echipamente de pro- 
tecție, consumabile, birotică. Aprovizionarea se face prin 
achiziția publică a instituției, deși fondurile sunt separate și 
activitatea separată”, se mai precizează în raportul INML. 

În același document se mai arată că, totodată, există 
situații în care planurile de investiții sunt trunchiate și amâ- 
nate de către administrația Spitalulul Judeţean pe intervale 
„sine die”, astfel încât nu pot fi puse în aplicare etapizat și 

funcțional. „Se ignoră cu bună știință organigrama minimă 
pentru instituțiile medico-legale (chiar normele Ministeru- 
lui Sănătăţii sunt încălcate prin subdotare cu personal). Spi- 
talulul Judeţean refuză sistematic aplicarea prevederilor 
legale privind salarizarea personalului SMLJ, plata sporuri- 
lor de periclitate, a orelor de gardă și a orelor de muncă pres- 
tate sâmbătă, duminică și în timpul sărbătorilor legale”, se 
mai spune în raport. (www.digi24.ro) 

Foarte multe informații prețioase am cules din enciclo- 
pedia online Wikipedia (bttps://ro.wikipedia.org/). 

Nefiind o lucrare științifică (vreo „teză de doctorat”!), ci 
una de popularizare realizată prin procedeul agregării de 
informații din varii surse, nu am inclus note în subsolul pa- 
ginilor în care să precizez data și locul unde au apărut frag- 
mentele citate, ci doar am marcat preluările din presa scrisă 
și online cu ghilimele, citând explicit link-urile, spre a nu 
îngreuna/complica inutil lectura. 

Am consultat și mai multe volume ce cuprind date și 
informaţii despre secretele medicinei legale din România: 
Ionel Ștefan Alexandru și Milica Alexandru — Zerenze — regele 

bălților, Editura Dunărea, Brăila, 2003. 

Tudor Arghezi — Cu bastonul prin București, Editura pentru 

literatură, București, 1961. 

Constantin Bacalbașa — Bucureștii de altădată, Ediţia a II-a, 

Vol. I— 1871-1884, Vol. II — 1885-1901, Vol. III — 1901-1910, 


ID 


Vol. IV — 1910-1914, Editura Ziarului Universul, Bucu- 
rești, 1927-1935. 

Emanuel Bădescu — De toate din vechiul Bucureşti, Editura 
Vremea, București, 2014. 

Emanuel Bădescu — Istorii din Bucureştiul neogotic, Editura 
Vremea, București, 2015. 

Constantin Beldie — Memorii. Caleidoscopul unei jumătăți de 
veac în Bucureşti (1900-1950) şi alte pagini memoralistice, 
Editura Albatros, București, 2000. 

Sylvia Bernescu — În ghearele lui Terente, Dimineaţa, 28 
octombrie 1924. 

Gheorghe Bezviconi — Cimitirul Bellu din Bucureşti — muzeu 
de sculptură şi arhitectură, Bucureşti, 1941. 

Gheorghe Bezviconi — Necropola Capitalei, Institutul de Is- 
torie „N. Iorga”, București, 1972; 

Dicționar enciclopedic (ediţia a II-a, revăzută și completată), 
Casa Cărții „Mitropolit Petru Movilă”, Editura Museum, 
Chișinău, 1997. 

Victor Bilciurescu — Bucuresti și bucuresteni de ieri şi de azi, 
Editura Universul, 1945. 

Dan-Silviu Boerescu — Crime şi catastrofe uitate din istoria 
neagră a României, Editura Integral, București, 2018. 
Dan-Silviu Boerescu — Enigmele nedezlegate şi ciudățeniile 
erotice ale crimelor care au zguduit Bucureştii, Editura Inte- 

gral, București, 2017. 

Dan-Silviu Boerescu — Haiducii și bandiții care au terorizat 
Bucureştii, Editura Integral, București, 2017. 

Dan-Silviu Boerescu — Istoria în roșu și negru. Crime, pedepse 
şi execuţii banditeşti, Editura Integral, București, 2017. 

Dan-Silviu Boerescu — Misterele și fenebrele unui oraș de po- 
veste, Editura Integral, București, 2017. 

Dan-Silviu Boerescu — Secretele închisorilor românești. De la 
Ceauşescu şi Râmaru la Cristi Borcea, Editura Integral, 
București, 2017. 

Lucian Boia — Jocul cu trecutul. Istoria între adevăr și ficțiune, 
Editura Humanitas, București, 1997. 

Valeriu Lucian Bologa — Istoria medicinei românești, Editura 
Medicală, București, 1972. 

Octavian Buda, Dan Dermengiu — Criminalitatea: o istorie 
medico-legală românească, Editura Paralela 45, Pitești, 2007. 

Ion Bulei — Scurtă istorie a românilor, Editura Meronia, Bucu- 
rești, 1996. 

Anton Caragea — Pagini de istorie ascunsă, Editura Cartier, 
Chișinău, 2004. 

Adrian Cioroianu — Cea mai frumoasă poveste. Câteva ade- 
văruri simple despre Istoria Românilor, Editura Curtea 
Veche, București, 2013. 

Adrian Cioroianu — Pe umerii lui Marx, Editura Curtea 
Veche, București, 2005. 

Iurie Colesnic — Basarabia necunoscută, vol. II, Editura 
Museum, Chișinău, 1993. 

Mircea Constantinescu — După București, potopul. .., Editura 
Biblioteca Bucureștilor, București, 2001. 

Neagu Djuvara — O istorie povestită pentru cei tineri, ediția 
a IV-a, Editura Humanitas, București, 2002. 

Graziella Doicescu — Captivantul București Interbelic, Edi- 
tura Vremea, București, 2008. 

Paul Filip — Bellu, Pantheon naţional, vol. I-Il, Editura 
Tradiţie, București, 1997-2010. 


Vlad Georgescu — Istoria românilor de la origini până în zilele 
noastre, Editura Humanitas, București, 1992. 

Keith Hitchins — Scurtă istorie a României, traducere de 
Lucia Popovici, Editura Polirom, lași, 2015. 

Keith Hitchins — România: 1866-1947, ediţia a IV-a, tradu- 
cere din engleză de George G. Potra și Delia Răzdolescu, 
Editura Humanitas, București, 2013. 

Samuil Horváth — Din istoria medicinei legale la Români, Edi- 
tura Victoria, Cluj, 1934. 

Adrian Majuru — București. Diurn şi nocturn, Editura Curtea 
Veche, București, 2009. 

Adrian Majuru (coordonator) — Bucureștiul subteran. Cerșe- 
torie, delincvență, vagabondaj, Editura Paralela 45, Pitești, 
2005. 

Adrian Majuru — Familia Minovici — univers spiritual, Edi- 
tura Institutului Cultural Român, 2005. 

Nicolae Minovici — Studiu asupra spânzurării, Bucureşti, 1904. 
(Ediţie nouă la Editura Curtea Veche, București, 2007.) 

C. Neagu, D. Marinescu, R. Georgescu — Fapte din Umbră, 
vol. I-III, Editura Politică, București, 1977. 

Aurora Nicolau — Tăinica inimă a Bucureștilor, Editura Inte- 
gral, București, 2017. 

Alexandru Olaru — Inzerferenze medico-culturale: file din isto- 
ria medicinei româneşti, Editura Scrisul Românesc, Cra- 
iova, 1983. 

Ioana Pârvulescu — Întoarcere în Bucureștiul interbelic, Editura 
Humanitas, București, 2009. 

Gheorghe Parusi — Cronica Bucureștilor, întocmită din docu- 
ment şi sentiment, Editura Compania, București, 2005. 


Gheorghe Parusi — Cronologia Bucureştilor — 20 septembrie 
1459-31 decembrie 1989: zilele, faptele, oamenii capitalei de-a 
lungul a 530 de ani, Editura Compania, București, 2007. 

Andrei Pippidi — Case şi oameni din Bucureşti, ediţia a II-a, 
Vol. I-II, Editura Humanitas, București, 2012. 

Colonel Popescu-Lumină — Bucureștii din trecut şi de astăzi, 
Editura Ziarului „Universul”, București, 1935. 

George Potra — Din Bucureştii de ieri, vol. I-II, Editura 
Științifică și Enciclopedică, București, 1990. 

George Potra — Documente privitoare la Istoria Oraşului 
București, Vol. I-II, Editura Academiei R.P.R., București, 
1967. 

Alexandru Predescu — Vremuri vechi bucureştene, Editura 
pentru Turism, București, 1990. 

Lucian Predescu — Enciclopedia Cugetarea, Editura Cugea- 
rea-Delafras, București, 1940. 

Mihai Sorin Rădulescu — În căutarea unor istorii uitate, Edi- 
tura Vremea, București, 2011. 

Costin Scorpan — Istoria României. Enciclopedie, Editura - 
Nemira, București, 1997. 

Ioan Scurtu, Theodora Stănescu-Stanciu, Georgiana Mar- 
gareta Scurtu — Istoria Românilor între anii 1918-1940, 
Editura Universităţii din București, București, 2001. 

Traian Tandin — Cei mai odioși 100 criminali români, Editura 
Tritonic, București, 2008. 

Traian Tandin — Comisar la omoruri: antologia crimelor din 
România, Editura Aldo Press, București, 2003. 

Traian Tandin — Jafuri celebre din România, Editura Aldo 
Press, București, 2001. 

Nicolae Vătămanu — Istorie bucureşteană, Editura enciclope- 
dică română, București, 1973. 

Nicolae Vătămanu — Odinioară în București, Editura Emi- 
nescu, București, 1975. 

“= — Bibliografia Românească Modernă, volumele I-IV Edi- 
tura Academiei Române, București, 1984-1996. 


Mulţumirile mele se îndreaptă către colectivul Antica- 
riatului UNU, Str. Academiei, 4-6, București, care m-a aju- 
tat cu profesionalism în activitatea de documentare, ca și în 
cazul altor cărți semnate de mine. (www.anficariat-unu.ro) 


Am fost prea multă vreme prizonierii stereoti- 
purilor patriotarde din manualele de istorie, care au 
falsificat — vreme de mai multe generații — semni- 
ficația unor fapte și evenimente care ne definesc ca 
popor. Uneori, trucajele propagandistice s-au reali- 
zat prin omisiune, alteori prin folosirea de clișee spe- 
cifice luptei de clasă de inspiraţie sovietică. 

Însă, în momentul de față, când accesul liber la 
informaţie nu mai este o utopie, putem puncta altfel 
o sumedenie de episoade istorice și putem privi per- 
sonajele exponenţiale ale diferitelor epoci în toată 
complexitatea lor umană, fără teama de a deveni cul- 
pabili în ochii cenzurii, dar și cu riscul inerent de a 
şoca naționaliștii, protocroniștii sau extremiștii, in- 
diferent de culoare lor politică. 

Spre descifrarea istoriei secrete a României! 


Volumul | 


Cele mai murdare crime politice 
din istoria modernă a României 


Secolul XX a fost marcat de o succesiune de întâmplări 
tragice — asasinate politice sau felurite „accidente” ale unor 
lideri români, care au hrănit toate o mulțime de scenarii și 
teorii ale conspirației. Au murit, în circumstanțe care ridică 
multe semne de întrebare, personalități care au marcat de- 
cisiv epoca lor și care au avut orientări ideologice de toate 
culorile — liberali, ţărănişti, carliști, legionari, comuniști etc., 
uniți între ei numai de caracterul violent al sfârșitului fie- 
căruia, provocat de glonț, otravă, rangă sau baionetă. 


Volumul II 


Clipele astrale ale istoriei României 
Lece zile incredibile care ar fi putut schimba destinul țării 


Ziua în care, în anul 44 î. Hr., Burebista a fost asasinat 
și cea de Crăciun, în 1990, când Regele Mihai s-a întors 
prima oară în România după mai bine de patru decenii de 
exil, dar a fost izgonit din nou din țară, ziua în care, în au- 
gust 1601, Mihai Viteazul a fost ucis la Câmpia Turzii și 
cea, din august 1991, când Republica Moldova și-a decla- 
rat independența față de Uniunea Sovietică dar nu s-a re- 
întors la sânul Patriei-Mamă... sunt doar câteva momente 
istorice în care România și-a ratat destinul. 


Volumul I 
Pagini din istoria țării pe care am vrea să le uităm 


Istoria unei țări nu se compune doar din momente glo- 
rioase, de apoteoză și triumf, când mulțimile exultă de feri- 
čire, iar conducătorii sunt nimbați de haloul gloriei. Din 
nefericire, adesea memoria colectivă reține traumatizant 
momentele oribile ale decăderii și agoniei. Nici în cazul 
poporului român acestea nu au lipsit. De pildă, atunci când 
Constantin Brâncoveanu și fiii săi au fost uciși și mutilați 
barbar la Stambul sau atunci când, în 1812, într-o sală a 
Hanului lui Manuc, Rusia țaristă ne fura prima oară Basa- 
rabia, sau atunci când, pe 30 august 1940, la Viena, cu com- 
plicitatea lui Hitler și a lui Mussolini, Horthy împlânta 
pumnalul în trupul Transilvaniei, ori atunci când, în decem- 
brie 1989, cripto-comuniștii confiscau revolta populară... 


Volumul IV 


Zece mistere fascinante ale spațiului 
carpato-danubiano-pontic 


Sfinxul din Bucegi, Kogaion — polul energetic al Plane- 
tei, „Gura de Rai” — locul cu „energie pură” din Carpaţi 
(certificat de NASA), tunelurile din Dobrogea, aurul dacic 
ascuns în munți, tăblițele de aur de la Sinaia, Tărtăria și 
prima scriere a lumii, comorile templierilor de la Câmpu- 
lung Muscel, orașul subteran de sub Sarmisegetuza, Andro- 
niconul, scheletele uriașe din Lunca Dunării și... România 
încă mai are enigme incredibile de descifrat! 


Volumul V 


Românii neștiuți din spatele marilor personalități 
ale omenirii și secretele lor odioase 


Pare incredibil dar, într-un moment sau altul, lideri 
mondiali precum Stalin, Hitler și, chiar, Churchill au co- 
chetat, în diverse maniere, cu ideea distrugerii României. 
În trecutul istoric, asemenea exemple pot fi găsite cu du- 
iumul. Nici prezentul nu ne scutește de asemenea scena- 


rii abracadabrante... 


Volumul VI 


Cei ce au încercat să distrugă România... și aproape 
au reușit, Ipoteze despre motivațiile lor ascunse 


Pare incredibil dar, într-un moment sau altul, lideri 
mondiali precum Stalin, Hitler și, chiar, Churchill au co- 
chetat, în diverse maniere, cu ideea distrugerii României. 
În trecutul istoric, asemenea exemple pot fi găsite cu du- 
iumul. Nici prezentul nu ne scutește de asemenea scena- 


rii abracadabrante... 


Volumul VII 


Aurul, uraniul și alte comori furate din România 
Noi scenarii despre marile jafuri naționale 


După cucerirea Daciei, Traian a luat atâta aur din co- 
moara lui Decebal încât timp de doi ani a oferit cetățenilor 
Romei petreceri cu mâncare și lupte de gladiatori (panem 
et circenses) gratis. În epoca societăților mixte româno-so- 
vietice (faimoasele Sovrom-uri), în contul achitării „dato- 
riilor de război”, rușii ne-au luat uraniul și alte substanțe 
rare și prețioase. Astăzi, munții noștri se golesc de păduri 


în ritm accelerat... 


e .... . . . . . . . . . O 
Volumul VII 


Noua ordine europeană 
Teoria conspirației privind dezmembrarea României 
și reimpărțirea Bătrânului Continent 


Chiar dacă, deocamdată, separarea Cataloniei de 
Madrid și dezmembrarea Spaniei au eșuat, tendința de 
atomizare a Europei, începută o dată cu spargerea în bu- 
căți a fostei Iugoslavii și ruperea Cehoslovaciei, probabil 
va continua. Franța, Italia sau Marea Britanie par a fi vic- 
time predestinate, însă nici România nu este iertată de ast- 
fel de amenințări: vă spune ceva „Ţara Secuilor”? Surpriza 
este că nu este singura astfel de încercare... 


Volumul IX 


Marile manipulări din istoria României 
Teroriștii din decembrie 1989 - realitate, 
ficțiune sau manipulare criminală? 


„Leroriștii” care ne-au înspăimântat în timpul Revoluţiei 
au început să fie pregătiți încă din 1968. Deloc întâmplător, 
în martie 1989 într-o revistă militară românească se publica 
studiul Lupta de rezistență în cadrul războiului de apărare a 
patriei. Particularități ale participării unităților centrale şi te- 
ritoriale de securitate la organizarea luptei de rezistență pe teri- 
foriul vremelnic ocupat de inamic. Istoricii au remarcat că 
„tema era discutată de mai mulți ani și au existat numeroase 
ședințe și dezbateri la care participau cadre din Securitate, 
Armată, Gărzi Patriotice și partid. Au fost elaborate variante 
de lucru și s-au adus îmbunătățiri periodice ale planurilor, în 


funcție de realitățile schimbătoare de-a lungul timpului”... 


Volumul X 


Operațiuni secrete 
ale unor puteri străine în România 


Scena Revoluţiei din Decembrie 1989 a fost doar una 
dintre cele pe care au evoluat agenții unor puteri străine, 
încercând și, uneori, reușind să influențeze evenimente 
epocale din istoria noastră, în care oamenii cu dublă sau 
multiplă comandă, reprezentând interesele imperiilor ve- 
cine au ajuns foarte aproape sau chiar în vârful piramidei 


politice autohtone. 


Volumul XI 


Odiseea marilor spioni români 
din secolul XX 


Mihail Moruzov este numele celui care se trage din 
cazacii zaporojeni refugiați din Caucaz în România. Născut 
la 18 septembrie 1887, în satul Zebil din Tulcea, într-o 
familie cu opt copii, Moruzov avea să devină, cu voia sa și 
împins de instinct, părintele serviciilor secrete românești. 
Cu toate că a făcut doar trei clase primare, inteligența și 
flerul tulceanului l-au transformat în timp într-unul dintre 
cei mai apreciați spioni ai Europei. Maria Tănase, Elena 
Constantinescu alias Helen O'Brien, Veturia Goga sunt 
cele mai cunoscute spioane românce, unele în acte, altele 
doar bănuite de așa ceva. lar gălățeanca Vera Atkins a deve- 
nit unul dintre șefii serviciului de spionaj britanic din tim- 


pul ultimei conflagrații mondiale. 


Volumul XII 
Tainele Marii Uniri de la | Decembrie 1918 


Actul istoric înfăptuit la 1 Decembrie 1918 a constituit 
apogeul unor acțiuni politice, militare și diplomatice care, 
multă vreme, au fost sau sunt încă învăluite în mister, 
protagoniștii lor fiind unii dintre marii eroi necunoscuți 
sau abia intuiți ai acelor împrejurări istorice de o însemnă- 


tate vitală pentru națiunea română... 


Volumul XIII 


Războaiele balcanice și alte momente din istoria militară 
a României despre care se vorbește mai puțin 


Cele două Războaie balcanice au anticipat în multe fe- 
luri tot ceea ce s-a întâmplat cu România în cele două 
războaie și în perioadele ce au urmat acestor mari confrun- 
tări militare, dar și în perioadele de mari prefaceri istorice 
care le-au urmat acestora. De ce, totuși, în aceste condiţii, 
cele două importante confruntări regionale sunt de obicei 
trecute cu vederea de cărțile de istorie? Și e adevărat că, în 
1968, tancurile Tratatului de la Varșovia au încercat să 


treacă granițele dinspre Ungaria și URSS? 


Volumul XIV 


Basarabia, Bucovina, Cadrilaterul, Maramureșul istoric 
și alte ținuturi disputate de români 


Rușii și ucrainenii ne-au luat, de mai multe ori, Basa- 
rabia, Bucovina, Ţinutul Herţa, Maramureșul istoric (pe 
care l-au administrat un pic și cehii), Insula Șerpilor și 
Gurile Dunării. Polonezii au stăpânit părți ale Bucovinei, 
pe care au avut-o și austriecii, care au primit câteva decenii 
și... Oltenia. Cu bulgarii ne-am disputat Cadrilaterul, exis- 
tând discuții și asupra Dobrogei. Nici cu sârbii nu au lipsit 
discuțiile asupra Banatului... 


Volumul XV 
Secretele închisorilor românești 


În perioada interbelică și a celui de-Al Doilea Război 
Mondial deținuții comuniști au fost închiși în penitenciare 
și lagăre. La fel și piloții americani doborâți de apărarea 
antiaeriană deasupra Bucureștiului și a câmpurilor petro- 
lifere de pe Valea Prahovei. Mai apoi, nu este deloc clar ce 
s-a întâmplat cu protagoniștii „marelui jaf comunist” din 
1959 sau cu serial ki/ler-ul Râmaru în închisoare și cum reu- 


șeau să evadeze unii deținuți pe vremea lui Ceaușescu... 


Volumul XVI 


(rime și catastrofe uitate 
din istoria neagră a României 


O colonie muncitorească din apropierea șantierului 
unei hidrocentrale este spulberată într-o noapte de o re- 
vărsare de ape, care au luat cu ele zeci de vieți omenești. 
Sute de brigadieri entuziaști sau „dușmani ai poporului” 
trimiși la reeducare pier la Canal și pe faimoasele șantiere 
ale tineretului. Două mari accidente aviatice, adevărate ca- 
tastrofe, au avut loc în Banat și în Transilvania în perioada 
comunistă. Inundaţiile din anii 1970-1975 fac numeroase 
victime. Trei teribile catastrofe feroviare din anii '30 fac 
sute de victime, iar o a patra se petrece în 1968. În 1930, o 
biserică a ars cu 118 oameni înăuntru. Un autobuz care 
circula pe ruta Suceava-Botoșani s-a răsturnat de pe un pod 
într-o mlaștină adâncă, la Hunţani. În urma acidentului 


din 1980 au murit 48 de oameni. Dezastrul de la Certej din 
1971, provocat de ruperea digului și alunecarea muntelui 
de steril din iazul de decantare al exploatării miniere, a 
provocat 89 de morți și 76 de răniți. Iar în 1974, la Iaşi, un 
şofer de camion era pe punctul de a porni un război interet- 
nic după ce, din răzbunare, a călcat cu o mașina grea o șatră 
de țigani, curmând 24 de vieți. 


Volumul XVII 
Secretele medicinii legale românești 


Ce s-a întâmplat în realitate cu penisul lui Terente din 
muzeul Institutului de Medicină Legală din București, care 
era, de fapt, o butaforie? Și cum a reușit Mina Minovici să 
mumifice corpul portarului de la IML mai bine decât tru- 
purile faraonilor? Iar Nicolae Minovici a fost fratele cele- 
brului legist căruia Institutul Naţional de Medicină Legală 
îi poartă numele. Ca și fratele său, și-a dedicat viața științei 
și a recurs la metode extreme pentru a-și pune în practică 
studiile. A cercetat efectele agoniei prin autostrangulare și 
a fost el însuși cobai, spânzurându-se de 12 ori! 


Volumul XVIII 


Enigmele românești 
ale celui de Al Doilea Război Mondial 


Avea România vreo șansă să lupte pentru a împiedica 
pierderile teritoriale din vara lui 1940? De ce armata română, 
după ce a recuperat Basarabia, a continuat să lupte și din- 
colo de Nistru? De ce nu ne-am retras trupele de la Stalin- 
grad? Ce s-a întâmplat, de fapt, la Odesa când partizanii 
(evrei?) au aruncat în aer comandamentul trupelor române? 
Care sunt explicațiile masacrului de la Cotul Donului, în 
1942, când au pierit peste 150.000 de soldați ai noștri? Și 
dacă Antonescu era lăsat să întoarcă el armele în august 
1944? Cum au ocupat Budapesta a doua oară românii în 
25 de ani? Ce au făcut la Viena și în Munţii Tatra? 


Volumul XIX 


Întoarcerea lui Dracula: Vârcolaci, strigoi 
și alți monștri atestati în România 


Înaintea proliferării mitului lui Dracula a existat o con- 
tesă transilvană însetată de sânge de fecioară. Dacii, ca să-și 
înspăimânte dușmanii, foloseau capete de lup împăiate 
continuate cu trupuri de șarpe în loc de steaguri de luptă. 
În 2015, o femeie din Brașov a divorțat de soțul ei după 
ce, în nopțile cu lună plină l-a urmărit și a descoperit că 
acesta, în pielea goală, ataca animalele și le mușca de gât... 


Volumul XX 


Fenomenul Maglavit s si alte minuni petrecute 
pe teritoriul românesc 


În vara anului 1935, o Românie întreagă n-avea ochi 
decât pentru Maglavit, localitatea din Oltenia în care cio- 
banul Petrache Lupu pretindea că l-a văzut și a vorbit cu 
Dumnezeu. Foarte repede, societatea s-a împărțit în tabere: 
unii i-au zis ciobanului analfabet „nebun”, alții „sfânt”, iar 
unii au bănuit că-i vorba de o escrocherie. Cert e însă că 
puhoaie de oameni au pornit-o înspre Maglavit, convinși 
de virtuțile tămăduitoare ale locului. În mai 2015, mii de 
pelerini au ajuns la Pușcași, un sat din vecinătatea Vaslu- 
iului, pentru a se ruga lângă un tablou cu Arsenie Boca, 
despre care localnicii afirmau că lăcrimează. Iar în iunie 
2015, o familie din satul arădean Semlac afirma că a obser- 
vat cum curge mir dintr-o icoană care îl înfățișa pe Arsenie 
Boca. Sute de credincioși din zonă au venit în pelerinaj la 
casa localnicilor, pentru a vedea minunea. 


SFINŢI, DUHOVNICI 
ȘI MĂRTURISITORI 
ROMÂNI 


Despre români s-a spus, adesea cu o îndreptăţire 
piezişă, că, bântuiți fiind de o toleranță ecume- 
nică extremă, nu au o vocație mistică profundă. 

Dar galeria Sfinţilor și Mucenicilor emblema- 
tici, a venerabililor Duhovnici și a marilor Mărtu- 
risitori români este mult mai complexă decât s-ar 
crede, fiind populată cu o mulțime de personaje 
excepționale, care s-au sacrificat pentru credință 
şi neam, luminând un popor iubitor de Dumnezeu 
şi tradiţie creştinească. 

